سى ئاى ئەى، تیۆرە فەڕەنسيیەکان دەخوێنێتەوە\n(2,593) جار خوێندراوەتەوە\nدەربارەى کارى فيکرى بۆ لەناوبردنى چەپى ڕۆشنبیرى\nن: گابرێل ڕۆکهیڵ\nو. ئاکۆ قادر\nلەڕاستیدا ئەم دەزگايه بەرپرسە لە کودەتاکان و کوشتن و یاریکردنە نهێنيیەکان بە حکومەتانى دیکە، نەک هەر باوەڕى بە (هێزى تیۆر) هەبووە بەڵکو سەرچاوەى گرنگى دابینکردووە بۆ کۆمەڵێک لە سیخوڕە نهێنیيەکانى کە لێکۆڵینەوە بکەن لەبارەى ئەوەى هەندێک پێیانوایە ئاڵۆزترین و سەختترین تیۆرەکانن کە تا ئێستا بەرهەمهاتبن. دەزگاى گشتيى هەواڵگريى(سى ئاى ئەى) لێکۆڵینەوەیەکى سەرنجڕاکێشى ئاشکراکرد کە لە ساڵى 1985دا نوسراوە و بەم دوایانە دواى پاکژکردنێکى لاوەکى لەڕێگەى یاساى ئازاديى زانیاريیەوە بڵاوکراوەتەوە، تێیدا ئاشکراى کرد کە سیخوڕەکانیان لەو تیۆرە فەڕەنسیيە ئاڵۆز، و خاوەن ئاراستە جیهانیانەیان کۆڵیوەتەوە، کە دەگەڕانەوە بۆ کەسانى وەک میشێل فۆکۆ و ژاک لاکان و ڕۆلان بارت.\nپێدەچێت وێنەى سیخوڕە ئەمریکيیەکان کە لە قاوەخانەیەکى پاریسیدا کۆبوونەتەوە و بەوردى خەریکى لێکدانەوە و بەراوردکردنى تێبینیەکانیانن لە بارەى کاهینە مەزنەکانى ناو بیرى فەڕەنسی، ئەوانە تووشى شۆک بکات کە پێیانوایە ئەم کۆمەڵە لە بیرمەندان ئەستێرەگەلێکن ناکرێت هزرى قوڵیان، کە سەر بە جیهانێکى ترە، بە تۆڕى ڕاوکردنێکى بازاڕیه‌وە ببێت، یان ئەوانەى بەپێچەوانەوە تەماشایان دەکەن، وەک فرۆشیارانێکى گەڕۆکى دەستبڕى گوتارێکى ئاڵۆز کە کەس لێیان تێ ناگات وکاریگەرییەکى کەم نەبێت نیانە، یان هەر کاریگەرییان نیە لە سەر جیهانى واقيعی. بەڵام بەهەرحاڵ ئەمە ئەوانە تووشى شۆک ناکات کە ئاگادارن لە وەبەرهێنانە بەردەوام و دوورودرێژەکانى سى ئاى ئەى لە بوارى جەنگى ڕۆشنبیريى جیهانیيدا، لە نێویشیاندا پاڵپشتیکردن لەشێوازە هەرە لەپێشینەکان، کە زۆر بەباشى لێکۆڵەرانى وەک فرانسیس ستۆنۆر سۆندرز، و جایلز سکۆت سمس، و هیو ویلفۆرد تۆماریانکردووە(منیش بەشداريى تایبەتيیم لەم بوارەدا هەبووە لە کتێبەکەمدا "مێژووی ڕادیکاڵ و سیاسەتى هونەرى".\nتۆماس دەبلیو برادن، سەرپەرشتیارى پێشووى چالاکيیە ڕۆشنبیريیەکانى سى.ئاى.ئەى باس لە هێزى هێرشى ڕۆشنبیريى ئاژانسەکەیان دەکات ئەمەش لە کتێبى a frank insider’s account کە لە ساڵى 1967 دا بڵاوبووه‌تەوە: دەڵێت "ئەو خۆشيیە بێ وێنەیەم لەیادە کە هەستم پێکرد کاتێک ئۆکێستراى سەمفۆنیاى بۆستن (کە سى.ئاى.ئەى پاڵپشتيى دەکرد) توانيى سەرکەوتن بەدەستبهێنێت. بەدەستهێنانى چەپڵە و ستایشى ویلایەتە یەکگرتوەکان لە پاریسدا، ئەوەى لەمەدا بەدەستمان هێنا زۆر زیاتربوو لەوەى کە جۆن فۆستەر داڵاس یان دوایت ئازینهاوەر بتوانن بە پێشکەشکردنى سەد وتاریش بەدەستى بهێنن". ئەمەش بە هیچ جۆرێک ئۆپه‌راسیۆنێکى بچوک یان سنوردار نەبوو. لەڕاستیدا، هەروەک ویلفۆرد وتى، کۆڕى ئازاديى ڕۆشنبیرى (CCF)، کە بارەگاکەى لە پاریس بوو، کە دواتر ئاشکرابوو ڕووکارێکى سى.ئاى.ئەی بووە لە کاتى جەنگى ساردى ڕۆشنبیريیدا، کە لە هەرە گرنگترین پشتگیریکەران بووە لە مێژووی جیهاندا، کە پاڵپشتيى بێ‌وێنەى زنجیره‌یەک لە چالاکيى گرنگى هونەرى و ڕۆشنبیريى کردووە. نوسینگەى لە 35 وڵاتدا هەبووە، و دەیەها گۆڤارى گرنگى دەرکردووە، لە بەرهەمهێنانى کتێبدا بەشداريى کردووە، و کۆنگرەگەلێکى پایەبەرزى نێودەوڵەتى و نمایشى هونەرى و ئەدەبيى ڕێکخستووە، سەرپەرشتيى نمایش و ئاهەنگه‌كانى کردووە و زۆر سەخى بووە لە پارەدارکردنى دیارى و مينحە ڕۆشنبیريیە جیاوازەکاندا، هەروەها لە پشتى ڕووکارەکانى ترى سى ئاى ئەیەوە بووە وەک دەزگاى فارفێڵد.\nدەزگاکە لە پاریس: مایکڵ جۆسیلسۆن سیخوڕى سى.ئاى.ئەى و سەرۆکى کۆڕى ئازاديى ڕۆشنبیرى لە ناوەڕاستەوە، لە گەڵ جۆن کلنتۆن هەنت و مێلفن لاسکی لە چەپەوە، لە کۆبوونەوەیەکدا.\nئەم ئاژانسە هەواڵگريیە له‌وه تێگەشتبوو کە ڕۆشنبیرى و تیۆر دوو چەکى جەوهەریین لە جبەخانە گشتيیەکه‌دا کە بەکاریدەهێنا بۆ بەردەواميدان بە پاراستنى بەرژەوەندیيەکانى ئەمریکا لە سەرتاسەرى جیهاندا. ئەم لێکۆڵینەوەیەى کە بەم دوايیانە ئاشکرا کرا و دەگەڕێتەوە بۆ ساڵى 1985 بە ناونیشانى "فەڕەنسا: هەڵگەڕانەوەى بیرمەندانى چەپ" کە بێگومان بەدواداچوونێکە لەبارەى بیرمەندانى فەڕەنسی- بۆ ئەوەى کاریگەرییان لەسەر دابنرێت- و ڕۆڵى جەوهەريى ئەوان لە درووستکردنى ئەو ڕەوتانەى کە نەخشى سیاسەت دادەڕێژن، ڕاپۆرتەکە ده‌ڵێت هاوسەنگییەکى ئایدۆلۆژيى ڕێژەيى هەیە لەنێوان چەپ و ڕاستدا لە مێژووى فيکرى فەڕەنسی لە جیهاندا. ڕاپۆرتەکە تیشک دەخاتە سەر بەرفراوانبوونى چەپيش لە دواى جەنگى جیهانيى دووەمەوە، ئەمەش وەک دەزانین، ئاژانسەکە زۆر بەتوندى بەرهەڵستيى دەکرد ئەویش بەهۆى ئەو ڕۆڵە یەکلاکەرەوەیەى كه كۆمۆنيسته‌كان هەیانبوو لە بەره‌نگاربوونەوەى فاشيزم و لە کۆتایيشدا سەرکەوتنیان لە جەنگدا دژ بەوان. سەرەڕای ئەوەى "ڕاست" بە تەواوى متمانەى لەدەستدابوو بە هۆى دەستتێکەڵکردنى ڕاستەوخۆى لە سەربازگەکانى مردنى نازیيەکاندا، و هەروەها بەرنامە فاشيستييه دژ بە بیانی و دژ بە یەکسانیەکانیان (بەپێى شیکردنەوەى سى ئاى ئەى خۆى)، بۆیە ئەو سیخوڕە نەناسراوانەى کە ئەم لێکۆڵینەوەیان نوسیوە و ناویان نەهێنراوە، بە خۆشحاڵیيەوە ئاماژە دەدەن بە گەڕانەوەى ڕاست لە دەوروبەرى سەرەتای ساڵانى حەفتاکانەوە.\nزۆر بەدیاریکراوى، جەنگاوەرە ڕۆشنبیريیە نەناسراوەکان ستایشى ئەوە دەکەن، کە بینیویانە وەک بزاوتێکى دوولایەن بووە و ڕۆڵى بینیوە لە گواستنەوەى سەرنجى ڕەخنەیى ڕووناکبیران لە ویلایەتە یەکگرتوەکانەوە بۆ سەر یەکێتيى سۆڤیەت، لەناو چەپدا بێزارییەکى فيکرى پلەبەپلە لە ستالینيزم و مارکسیزم سەریهەڵدابوو، پاشەکشەیەکى یەک بەدواى یەکى بیرمەندانى ڕادیکاڵ لە گفتوگۆى گشتى درووستببوو، دوورکەوتنەوەیەکى تیۆريیش هەبوو لە سۆسیالیستى و پارتى سۆسیالیستى. بەڵام لە ناوەندەکانى ڕاست دا، ئایدۆلوژیستە هەلپەرستەکان، کە بە ناوەکانى وەک "فەیلەسوفانى نوێ" و "بیرمەندانى نوێى ڕاست" ئاماژەیان بۆ دەکرا، هەڵمەتێکى ڕاگەیاندنى گەورەیان بۆ لەکەدارکردنى مارکسيزم دەستپێکردبوو.\nلە کاتێکدا بەشەکانى ترى ئەم دەزگا هەواڵگریيە لە ئاستى جیهانیدا سەرقاڵى لە ناوبردنى سەرکردە هەڵژێردراوە دیموکراتیيەکان بوو، و پارە و زانیاريى هەواڵگريى بە سیستەمە دیکتاتۆريیە فاشیسته‌کان پێشکەشدەکرد، و پاڵپشتيى گرووپەکانى مردنى سەر بە ڕاست‌ى دەکرد، بەڵام تاقمى ئاژانسى هەواڵگريى سەرەکيى پاریسى زانیاريى کۆدەکردوە لەبارەى ئەوەى چۆن ڕۆيشتنى تیۆرى جیهانى بەرەو ڕاست سود بە سیاسەتى دەرەکيى ئەمریکى دەگەیەنێت. بیرمەندانى خاوەن مەیلى چەپ لە ماوەى دواى جەنگ بەئاشکرا کۆلۆنیالیستى ئەمریکایان دابووە بەر ڕەخنە. هه‌روه‌ها نفوزى ڕۆژنامەوانيى سارتەر وەک ڕەخنەگرێکى مارکسيى بوێر، و ڕۆڵى بەرچاوى – وەک دامەزرێنەرى ڕۆژنامەى لیبراسیۆن- لە پەردەهەڵماڵین لە سەر ئەفسەرێکى نوسینگەى سى ئاى ئەى لە پاریس و ژمارەیەکى تر لە سیخوڕە نهێنیەکانیان، واى کردبوو کە ئاژانسەکە بەوردى چاودێريى بکات و بە کێشەیەکى زۆر ترسناکى دابنێت.\nلە بەرامبەردا، بارودۆخى سەردەمى نیولیبراڵيى تازەپێگەيشتوو، و دژ بە یەکێتيى سۆڤیەت و مارکسیزم، بەدواداچوونى گشتيى بەلاڕێدابرد و سەرپۆشێکى بێوێنەى پێشکەش بە جەنگە پیسەکانى سى.ئاى.ئەى کردبوو لە ڕێگاى "تەنگوچەڵەمەدرووستکردن لە سه‌ر ڕێى هەرکەسێک کە بیویستایە بزاوتێکى گرنگ درووستبکات بەمەبەستى درووستکردنى بەرەنگارى لەنێو دەستەبژێرى فيکريیدا دژ بە سیاسەتەکانى ئەمریکا؛ بۆنمونە لە ئەمریکاى ناوەڕاست". گریگ گراندین، کە یەکێکە لە مێژوونوسە دیارەکانى ئەمریکاى لاتین لە "دوايین قەسابخانەى کۆلۆنیالیستى بەوردى ئاماژە بەم بابەتە دەکات: "سەڕەڕای هەستانیان به دەستتێوەردانە کارەساتبار و کوشندەکانیان بەشێوەیەکى ئاشکرا لە گواتیمالا لە 1954، کۆمارى دۆمنیکان لە 1965، و شیلى لە 1973، و سلفادۆر و نیکارگوا لە هەشتاکان، ویلایەتە یەکگرتوەکان پاڵپشتيیەکى دارایی و مادى و ئەخلاقيى بەردەوامى دەوڵەتە تیرۆریستی و سەرکوتکار و تاوانبارەکانى کردووە(....)، بەڵام زەبەلاحيى تاوانەکانى ستالین واى کرد کە مێژوویەکى قێزەونى وا (کردەوەکانى ئەمریکا -و-، هەرچەندە لە خراپیدا سەرنج ڕاکێش بوو، بەڵام بنچینەى تێڕوانینى جیهانى دەربارەى ڕۆڵى نمونەیی ئەمریکا لە بەرگریکردن لە دیموکراتیەت لەکەدار نەکات".\nلەم چوارچێوەیەدا سیخوڕە دەمامکدارەکان پەسن و پاڵپشتى ئەو ڕەخنە توندانە دەکەن دەکەن کە بیرمەندانێکى دژ بە مارکسیزمى وەک هێنرى لیفى برنارد و ئەندریە گلۆکسمان و جان فرانسۆ ڕیفێل دەستیان پێ کردبوو دژ بە " دواهەمین بازنە لە زانایانى كۆمۆنيست" ( کە پێکهاتبوون – بەپێى سیخوڕە نەناسراوەکان- لە سارتەر و بارت و لاکان و لویى ئاڵتۆسێر). ئەگەر مەیلە چەپانەکانى دژ بە مارکسیەکانمان لە سەردەمى گەنجیياندا بە هەند وەرگرت، ئەوا نمونەیەکى تەواو پێشکەشدەکەن لە بونیادنانى سەردێکى هەڵخەڵەتێنەر کە گوایە پێگەشتنێکى سیاسيى شه‌خسى تێکەڵبووە بە پێشکەوتنێکى یەکبەدواى یەکداهاتوى زەمەنى، هەروەک ئەوەى هەر یەک لە ژیانى فەردى و مێژوویی تەنها بابەتێکى "پێگەشتن- گەورەبوون" بن، و بە داننان بەوەدا کە گۆڕانێکى کۆمەڵایەتيى قووڵ و بونیادنراو لە سەر یەکسانى بابەتێکە دەگەڕێتەوە بۆ ڕابردووى کەسى و مێژوویی (واتە گۆڕانى بیروڕاى ئایدۆلۆژيى ئەم بیرمەندە ڕاستڕەوانە لە چەپەوە بۆ ڕاست وەک بەڵگەیەک دەخرایەوە گوایە وەک چۆن ئەمان لەگەڵ گەورەبووندا لە چەپڕەوەوە بوون بە ڕاستڕەو، مێژووى حەتميى جیهانیش بەرەو ڕاست دەڕوات کە ڕاستتر و پێگەشتووترە و بابەتى یەکسانيیش بابەتێکى بەسەرچووە-و-).\nئەم نەزعە داڕووخاوە خۆبەباڵازان و بەهەمووشتزانە هەر بە تەنها خزمەت ناکات بە لێدان لە ڕاستگۆيى بزوتنەوە نوێیەکان، بە تایبەت ئەوانەى کە تەنها گەنجان بەڕێوەى دەبەن، بەڵکو تێگەشتنێکى هەڵەش درووستدەکات لەبارەى سەرکەوتنە ڕێژەيیەکانى ستەمکارى دژە- شۆڕش و پیشاندانى وەک ئەوەى پێشکەوتنێکى ئاسایی مێژوویی بێت.\nڕیمۆن ئارۆن فەیلەسوفى فەڕەنسى و دژ بە مارکسیزم (لە لاى چەپەوە) لە گەڵ هاوسەرەکەیدا لە گەشتێکدا لەگەڵ سیخوڕى نهێنيى سى.ئاى.ئەى مایکڵ جۆسیلسۆن (لە چەپەوە)، و دێنیس ڕۆجمۆنت (لاى ڕاستەوە)\nتيۆريسته‌كانى تر، ئەوانەى دژ بە مارکسیزم نەبوون وەک ئەم بیرمەندە کۆنەپەرستانە، بەشداريى گرنگیان کرد لە درووستکردنى ژینگەیەکى بێ‌هیوا لە یەکسانى، کە جیادەکرایەوە بە دابڕان لە مۆبیلیزەکردنى کۆمەڵایەتى، و "بەدواداچونى ڕەخنەيی" بەتاڵ لە سیاسەتی ڕادیکاڵ. ئەمەش زۆر گرنگە بۆ تێگەيشتن لەو ستراتیژە گشتگیرەى کە سى.ئاى.ئەى لە هەوڵە چڕ و نەبڕاوەکانیدا دەیدا بۆ لەبەریەکهەڵوەشاندنى چەپى ڕۆشنبیرى لە ئەوروپا و شوێنەکانى تر. بەهێزترین دەزگاى هەواڵگرى لە جیهاندا دانيناوە بەوه‌دا کە ناکرێت بتوانرێت بە تەواوى كه‌لتورى چەپ لەناوبرێت، بەڵام هەوڵيداوە ڕێگرى بکات لەوەى كه‌لتورى چەپ ببێتە سیاسەتێکى بەهێزى دژ بە سەرمایەدارى و ئیلهامبەخش بێت، و بەڵکو واى لێ کرد بیخاتە بارى هەڵوێستێکى چەپانەى ناوەندگیرى ڕیفۆرمخواز کە کەمتر ڕەخنەگر بێت لە سیاسەتە دەرەکى و ناوەکیيەکانى ئەمریکا. لەڕاستیدا، هەروەک سۆندەرز بە درێژى باسيکردووە، کە ئاژانسەکە لە پشت سەرى کۆنگرێسەوە کە لەلایەن مەکارسیەوە لەدواى جەنگ پاڵپشتى دەکرا هەوڵيدەدا بە شێوەیەکى ڕاستەوخۆ پاڵپشتيى پرۆژەى چەپ بکات بە شێوەیەک کە بەرهەمهێنەرو بەکاربەرە ڕۆشنبیريیەکان وا لێ بکات دووربکەونەوە لە چەپێک کە بڕواى بە یەکسانى هەبێت. هه‌روه‌ها لە ئابڵوقەدان و لێدانى ئەم جۆە لە چەپ و لێدان لە ڕاستگۆيیەکەیان، هەوڵیدا بەتەواوى چەپ لەبەریەکهەڵوەشێنێتەوە، ئەو چەپە ناوەندگیرەشى کە مابوەوە بە پاڵپشتی و هێزێکى گشتيى سنوردارەوە بەجێهێشت (هەروەها داى لە ڕاستگۆیشیان بەو پێیەى کە دەستیان لەگەڵ سیاسەتى باڵى ڕاستى باڵادەستدا تێکەڵکردبوو، ئەم بابەتەش تا ئێستا، ناوبانگى پارتە هاوچەرخە لە سەر چەپ بونیاد نراوەکان لەکەدار دەکات).\nلەژێر ڕۆشنایی ئەمەدا پێویستە لەو تامەزرۆیيەى ئاژانسە هەواڵگریيەکە تێ بگەین لە باسکردنى چاکسازیيه‌كان و پێزانینى قووڵیان بۆ "مارکسیيە ڕیفۆرمکراوەکان"، ئەمەش ئەو بیرۆکە زاڵەیە کە بەردەوام دوبارەدەکرێتەوە لەو توێژینەوەیەدا کە دەربارەى تیۆرى فەڕەنسى نوسراوە. سیخوڕە نهێنیەکان دەڵێن چالاکترین کەسەکان لە لەبەریەکهەڵوەشاندنەوەى مارکسیزمدا ئەو بیرمەندانە بوون کە سەرەتا وەک بڕوادارانى ڕاستەقینە بە جێ بەجێکردنى تیۆرى مارکسى لەناو زانستە کۆمەڵایەتيیەکاندا دەستیان پێکرد بەڵام لەکۆتاییدا دووبارە چوونەوە بەسەر هەموو ئەو کەلەپورەدا و ڕەتیانکرده‌وە". زیاتر باس لە بەشداريى مەزنى قوتابخانەى حەولیاتی مێژوو (Annales School of historiography) هه‌روه‌ها بونیادگەرەکان دەکرێت- بە تایبەت کلۆد لیڤى شتراوس و فۆکۆ- لە "کاریگەريى ڕووخێنەرانەى ڕەخنەى مارکسى لە زانستە کۆمەڵایەتیيەکاندا". ئاماژە بە فۆکۆ دەکەن، وەک "بیرمەندى فەڕەنسيى هەرەقووڵ و خاوەن زۆرترین کاریگەرى"، لە بەر ستایشى ئەو (فۆکۆ) بۆ بیرمەندانى نوێى ڕاست لە بەر ئەوەى فەیلەسوفانیان ئاگادارکردبوەوە لەو "دەرئەنجامە خوێناویيانەى لە تیۆرى عەقڵانيى کۆمەڵایەتيى ڕۆشنگەرى و سەردەمى شۆڕشى سەدەى هەژدەهەم کەوتنەوە". سەرەڕاى ئەوەى گەڕاندنەوەى سیاسەتى هەر کەسێک یان کاریگەریيە سیاسیيەکەى بۆ هەڵوێستێک یان یەک ئەنجامگیرى کارێکى هەڵەیە، بەڵام، چەپێتيى فۆکۆى دژ بە شۆڕش و ئاماژەى بەردەوامى بێزارکەرى بە گۆلاک- واتە وتنى ئەوەى کە بزووتنەوە ڕادیکاڵە زۆر بەربڵاوەکان، کە هەوڵ بۆ گۆڕانکاريى کۆمەڵایەتى و ڕۆشنبیريى قووڵ دەدەن، هەڵدەستن بە زیندووکردنەوەى کەلەپوورە هەرە ترسناکەکە- ئەمەش زۆر هاوئاهەنگە لە گەڵ ستراتیژى ئاژانسى هەواڵگریيەکەدا لە جەنگى دەرونيیدا.\nخوێندنەوەى سى.ئاى.ئەى بۆ تیۆرى فەڕەنسى پێویستە تووشى هەڵوێستەمان بکات، بۆ ئەوەى چاو بخشێنینەوە بەو ڕووخسارە ڕادیکاڵە جوانەى کە هاوەڵى زۆر لە وەرگرەکانى دەکرد لە جیهانى ئینگڵیزى‌زماندا، بەپێى بیرۆکەى قۆناغبەنديى پێشکەوتنى پلەبەنديى مێژوويى (کە زۆرجار کوێرە بەرامبەر ئامانجە شاراوەکەى)، زۆربەى جار بەرهەمە فيکريیەکانى کەسانى وەک فۆکۆ و دێرێدا و تيۆريسته فەڕەنسيیە هاوچەرخەکانى دیکەش یەکسەر دەبەسترێنەوە بەو شێوازانە لە ڕەخنەى قووڵ و ئاڵۆز کە چاوەڕوانى ئەوەیان لێ دەکرێت بازبدەن بە سەر هەرشتێکدا کە لە ناو تەقالیدى سۆسیالیستى یان مارکسى یان ئەنارشیستيیدا هەبێت. بێگومان ڕاستیشە کە وەرگرە ئینگڵیزەکانى تیۆرى فەڕەنسى، هەروەک ئەوەى جۆن ماکەمبەر بەباشى ئاماژەى پێداوە، (تیۆرى فەڕەنسى لاى ئەوان -و-) ماناى سیاسيى شاراوەى گرنگى هەبووە وەک جەمسەرێک بۆ بەره‌نگاربوونەوەى بێ‌لایەنى درۆزنانەى سیاسى، و شێوە سەلامەتەکانى لۆژیک و زمان، و گوێڕایەڵى ئایدۆلۆژيى ڕاستەوخۆ لە شێوەى گوتارى فەلسەفيى ئەنگلۆ-ئەمریکى پشتگیرى لێکراو لەلایەن مەکارسیەوە. بە هەرحاڵ، پراکتیکە تیۆريیەکانى ئەو کەسانەى کە پشتیانکردە ئەوەى کۆرنیلۆس کاستوریادیس ناوى بردبوو بە، کەلەپورى ڕەخنەيى ڕادیکاڵ، واتە بەرگرى دژ بە سەرمایەدارى و دژ بە ئیمپریالى- بەشداريکرد لە پاڵپێوەنانى ئایدۆلۆژى بۆ دوور لە سیاسەتى گۆڕانخوازانە(transformative). . هەر بەپێى هەمان ئاژانسى هەواڵگرى، تیۆرى فەڕەنسيى پۆست‌مارکسى بەشێوەیەکى ڕاستەوخۆ بەشداريى‌کرد لە بەرنامەى سى.ئاى.ئەى، ڕۆشنبیرى چەپى خەڵەتاند بە ڕوو وەرگێران بەرەو ڕاست، لە هەمانکاتدا دوژمنایەتيکردنى ئیمپریالیزم و سەرمایەداريى لەناوبرد، بەمەش ژینگەیەکى ڕۆشنبیريى درووستکرد کە بکرێت پرۆژە ئیمپریالیيەکانى خۆى جێبەجێ بکات بەبێ ئەوەى هیچ شیکردنەوەیەکى جدى کە بیرمەندان پێى هەڵبسن ڕێگایان لێ بگرێت.\nبە هۆى ئەو لێکۆڵینەوانەوە کە لەبارەى بەرنامەکانى سى.ئاى.ئەی‌يه‌وه لە جەنگى دەرونيیدا نوسراوە، دەزانین دەزگاکە هەر چاودێرى و فشارى بۆ سەر تاکەکان نەکردووە، بەڵکو هەمیشە بەجۆش بووە بۆ تێگەيشتن و گۆڕانکارى لە دەزگاکانى بەرهەمهێنان و بڵاوکردنەوەى ڕۆشنبیريیدا. لێکۆڵینەوه‌کەیان کە لەبارەى تیۆرى فەڕەنسيیە ئاماژه دەدات بەو ڕۆڵە بونیاديیەى کە زانکۆکان و دەزگاکانى بڵاوکردنەوە و ڕاگەیاندن هەیانە لە پێکهێنان و پاڵپشتیکردنى ڕۆحى سیاسيی گشتيیدا.\nئەم شیکردنەوەیە، هەروەک کۆى بەڵگەکان، دەبێت بانگمان بکات بۆ بیرکردنەوەى ڕەخنەیى لەو بارودۆخە ئەکادیمیيەى ئێستا هەیە لە جیهانى ئینگڵیزى‌زمانەکان و ئەوانى تریشدا، نوسەرانى ڕاپۆرتەکە ئەو ڕێگایانەیان پیشانداوە کە یارمەتیدەدات لە کردنى کارى ئەکادیمی بە شتێکى نائارام بۆ لەناوبردنى چەپى ڕادیکاڵ. ئەگەر بیرمەندانى چەپ نەتوانن گه‌رەنتيى ئامرازە مادییە پێویستەکان بۆ کارەکانیان بکەن، و ئەگەر بەشێوەیەکى فێڵبازانە، ناچارکراین، بە گوێڕایەڵبوون و ملکەچبوون لە پێناوى دەستکەوتنى کار، و بڵاوکردنەوەى بەرهەمەکانمان یاخود بۆ گەيشتنمان بە جەماوەر، ئەو لاوازى دەدات لە بارودۆخى بونیادیى کۆمەڵە چەپە بەهێزەکان. بەپیشەکردنى خوێندنى باڵا یەکێکى تر لە ئامرازەکانى ئەم ئامانجەى ئەوان پێکدەهێنێت، بەو پێیەى دەیەوێت خەڵکى بگۆڕێت بە ئامێرێکى تەکنیکى - زانستى لە دزگاى سەرمایەداريیدا لە برى ئەوەى هاوڵاتيى ئازاد و خاوەن ئامرازى دڵنیابن لەپێناو ڕەخنەى کۆمەڵایەتيیدا. هەروەها، فەرمانبەرانى تیۆر لە سى.ئاى.ئەى هەوڵەکانى حکومەتى فەڕەنسى ستایشدەکەن لە "پاڵنان بە خوێندکارانەوە بۆ ڕۆيشتن بەرەو پۆلەکانى کار و وانە تەکنیکیيەکان". هەروەها ئاماژە دەده‌ن بەو بەشداريیانەى کە دەزگاکانى بڵاوکردنەوەى وەک "گراسیت" و دەزگاکانى ڕاگەیاندن و ڕۆشنبیريى باوى ئەمریکى پێى هەستاون، لە پاڵپێوەنانى بڵندگۆ پاش سۆسیالیستى و دژ بە یەکسانیەکانیان بۆ پێشەوە.\nئەو وانانە چيیە کە دەکرێت لەم ڕاپۆرتەوە بەدەستى بخەین، بەتایبەت لە ژینگەى سیاسيى هەنوکەییدا کە بە هێرشى بەردەوامى دەناسرێتەوە بۆ سەر ئەنتلجینسیاى ڕەخنەیی؟ یەکەم، پێویستە ئەمە بەتوندى ئەوەمان بیر بخاتەوە کە ئەگەر یەکێک گریمانەى ئەوەى کرد کە بیرمەندەکان بێ هێزن، هه‌روه‌ها ئاراستە سیاسیيەکانمان گرنگ نیە، ئەوا ئەو ئاژانسەى کە یەکێکە لە بەهێزترین کایەکانى هێز لە سیاسەتى جیهانى هاوچەرخدا لەم بارەیەوە بڕوایەکى پێچەوانەى هەیە. ئاژانسى هەواڵگريى سەرەکى، هەروەک ناوەکەى هەمان ئاماژە دەدات (لە زمانى ئینگڵیزيیدا بۆ هەواڵگرى و بۆ ژیریيش هەمان وشە بەکاردێت -و-)، بڕوای بە هێزى (هزر و تیۆر) هەیە، پێویستە بە جدیەتێکى گەورەوە بڕوانینە ئەم بابەتە. بەڵام ئەگەر بە هەڵە گریمانەى ئەوەمان کرد، کە کارى فيکرى کێشکردنێکى کەمى هەیە، یان هیچ کێشکردنێکى لە (جیهانى ڕاستەقینە)دا نیە، ئەوا نەک هەر بەهەڵە لە مانا شاراوه و کردەییەکانى کارى تیۆرى تێ دەگەیین بەڵکو هەروەها ڕیسک دەکەین بە فەرامۆشکردنى ئەو پرۆژە سیاسیيانەوە کە دەکرێت بەئاسانى بەبێ ئەوەى مەبەستمان بێت ببین باڵوێزانى بەشە ڕۆشنبیريیەکەى. سەرەڕاى ئەوەى کە میلەتى فەڕه‌نسى و دەزگا ڕۆشنبیريیەکەى بڵندگۆیەکى گشتيى هەرە گرنگن بۆ بیرمەندان باشتر لەوەى کە لە هەر وڵاتێکى تردا هەیە، بەڵام سەرقاڵيى سى.ئاى.ئەى بە چاودێریکردنى بەرهەمە ڕۆشنبیرى و تیۆریيەکان و یاریکردن پێیان لە شوێنانى تر پێویستە هاوکاربێت لەوەدا کە وەک بانگکردنێکى بەئاگاهاتنەوە بێت بۆ هەموومان.\nدووەم، سەنتەرەکانى هێز لە ئێستادا بەرژەوەندییەکى بەهێزیان هەیە لە ڕازاندنەوەى ئەنتلیجینسیایەک کە ژیرییە ڕەخنەيیەکەى خامۆش یان لەناوبراوە لەڕێگاى هاوکاریکردنى ئەو دەزگایانەوە کە گوایە لە سەر بنەماى بازرگانى و تەکنیکى زانستى درووستکراون، یەکسانکردنى چەپ بە نازانستيبوون، گرێدانى زانست بە بێلایەنيى سیاسى -کە ڕاست نیە-، هه‌روه‌ها پشتگیريى ئەو ڕاگەیاندنانەى کە پڕکراون لە پەخشى دەمەوەرییەکى ملکەچ، و بەرکەنارکردنى چەپە بەهێزەکان لە دەزگا ئەکادیميیە سەرەکیيەکان و لە چاوى میدیادا، و لێدان لە ڕاستگۆيى هەر داواکارییەک بۆ یەکسانيى ڕادیکاڵانە و گۆڕانکارى ژینگەیى بکرێت. ئەوان هەوڵ بۆ پەرەپێدانى ڕۆشنبیرییەکى فيکرى دەدەن، کە ئەگەر چەپ بوو، ئەوا پێویستە بێلایەن، ناتەیار، تەمەڵ، و قایل بە دڵەڕاوکێیەکى داڕووخاو، یان لە گەڵ ڕەخنەیەکى ناچالاکى چەپێکى ڕادیکاڵ. ئەمەش یەکێکە لەو هۆکارانەى کە پێویستە وامان لێ بکات ڕکابەرانى فيکرى چەپى ڕادیکاڵ کە لە جیهانى ئەکادیميى ئەمریکیيدا باڵادەستن، بە هەڵوێستێکى سیاسيى ترسناک دابنێین: ئایا بەشێوەیەکى ڕاستەوخۆ هاوسۆز نین لەگەڵ بەرنامەى سى.ئاى.ئەیی سەرمایەدارى لە سەرتاپاى جیهاندا؟\nسێ‌یەم، بۆ بەره‌نگاربوونەوەى ئەم هێرشە دەزگايیەى بۆ سەر ڕۆشنبیرى چەپى بەهێز درووستکراوە زۆر پێویستە کە بەره‌نگارى هەڕەشەى سەر خوێندن و کردنى بە پیشە ببینەوە. زۆر گرنگە لە هەردوو ئاستەکەدا فەزاى گشتى بۆ گفتوگۆکردنى ڕەخنەیی ڕاستەقینە بکەینەوە و بڵندگۆیەکى بەرفراوان بۆ ئەوانە بڕەخسێنین کە دەزانن جیهانێکى تر نه‌ك هەر تەنها شیاو، بەڵکو پێویستيیشە. هەروەها پێویستیش دەکات پێکەوە کۆبینەوە بۆ ئەوەى بەشداربین لە درووستکردن و گەشەپێدانى ڕاگەیاندنى ئەڵتەرناتیڤ، و نمونەى جیاواز لە خوێندن، و دەزگاى پێچەوانە و ڕێکخراوى ڕادیکاڵ. هەروەها زۆر گرنگە گەشەبدەین بەوەى جەنگاوەرە نهێنیيەکان دەیانەوێت لەناوى بەرن: ڕۆشنبیريى چەپى ڕادیکاڵ بە چوارچێوەیەکى دەزگايى فراوانەوە لە پشتگیرى، بە پشتگیريى جەماوەرى گەورە، و ئامادەبوونێکى ڕاگەیاندنى فراوان و بەهێز لە تەیارکردندا.\nلەکۆتاییدا، پێویستە هزرڤانانى جیهان یەکدەنگ بن لە درککردن بە هێزى خۆیان و بیپارێزن لە پێناوى کردنى هەموو شتێکدا بۆ گەشەدان بە ڕەخنەیەکى سیستەماتیک و ڕادیکاڵ کە بانگى یەکسانى و بەرگریکردن لە ژینگە بدات و دژ بە سەرمایەدارى و ئیمپریالیزم بێت. ئەو هەڵوێستانەى کە کەسێک لە پۆلدا یان لە دەرەوە بەرگريى لێ دەکات گرنگن بۆ دانانى مەرجەکانى گفتوگۆ و نەخشەکێشانى بوارى شیاوە سیاسیەکان. لە بەره‌نگاربونەوەیەکى ڕاستەوخۆى ستراتیژى ڕۆشنبیرى ئاژانسى هەواڵگرى لە پەرتکردن و دووبەرەکى نانەوە، کە هەوڵیداوە لە ڕێگەیەوە چەپى دژ بە سەرمایەدارى و ئیمپریالیزم بەرکەنار بکات، و ئاراستەى بکات بەرەو هەڵگرتنى هەڵوێستى ڕیفۆرمخوازانە، پێویستە یەکبگرین و تەیار بین و درک بکەین بە گرنکى کارى پێکەوەیى- لە ڕێگاى هەموو چەپەوە، هەروەک بەم دوایانە (کییانگا یاماهاتا تیلۆر Keeanga-Yamahtta Taylor) بیرى خستوینەتەوە، بۆ گەشەپێدانى ئەنتلیجینسیایەکى ڕەخنەیی ڕاستەقینە. لە برى پیشاندانى نیگەرانى لە بێ دەسەڵاتيى بیرمەندان، پێویستە هێزى خۆمان بۆ وتنى ڕاستى بە دەسەڵات پیشانبدەین لەڕێگەى کارى بەکۆمەڵ و تەیارکردنى تواناکانمان پێکەوە بۆ دامەزراندنى دەزگا پێویستەکانى جیهانى چەپى ڕۆشنبیرى. تەنها لە جیهانێکى وەک ئەمەدا، و لە جێگایەکدا کە دەنگدانەوەى بۆ ئەو ژیريیە ڕەخنەیيە هەبێت کە بەرهەميدەهێنێت، دەکرێت ڕاستيیە وتراوەکان ببیسترێن، پاشان بونیادى دەسەڵات بگۆڕدرێت.\n* گابرێل ڕۆکهیڵ فەیلەسوف و ڕەخنەگرێکى کەلتوريیە و تيۆريستێكى سیاسيیە، لە زانکۆى فیلانۆفا وانەدەڵێتەوە، و لە زیندانى گراترفۆرد کاردەکات، سەرپەرشتى ۆرکشۆپى تیۆرى ڕەخنەيى دەکات لە سۆربۆن. لە کتێبە چاپکراوەکانى: دژە- مێژووى ئێستا 2017، دەستتێوەردان لە بیرى هاوچەرخدا 2016، مێژووى ڕادیکاڵ و سیاسەتى هونەرى.


Gobierno Regional del Kurdistán | گەشتکردن\nYou are here: Home / گەشتکردن\nفڕۆکەخانەی سلێمانی نێودەوڵەتی\n+964 66 2105555\n+964 66 2105000\n+964 66 2235840\n+964 66 2296900\n+964 66 2234460\n+964 66 2252630\nهۆتێلی سلێمانی پاڵاس\n+964 53 3134141\n+964 53 3120435\n+964 53 3183497\n+964 53 3127999\n+964 62 72276019\n+964 62 7222400\nئەو کەسانەی سەردانی هەرێمی کوردستان دەکەن با سەردانی نزیکترین باڵێۆزخانەی عێراقی بکەن بۆ زانیاری لەسەر پرۆسەی ڤیزە وەرگرتن.\nنوێنەرایەتیەکانی حکومەتی هەرێمی کوردستان ناتوانن ڤیزە بدەن، بەڵام دەتوانن ئامۆژگاری گەشتیاران بکەن لەم بارەیەوە.\nزانیاری گەشتی فڕین\nلە کاتی ئێستادا گەشتی فڕینی ئاسایی بۆ هەرێمی کوردستان ئەنجامدەدرێت لەلایەن هێڵی ئاسمانی نەمسا، لوفتهانزا، هێڵی گەڵف ئێر، هێڵی پادشایەتی ئوردون، ئیتیحاد، هێڵی میدڵ ئیست، هێڵی ئیجیپت ئێر، قەتەر ئێروەیز، قوبروس ئێروەیز، فلای دوبەی، و هێڵی ئاسمانی عێراق.\nگەشتی فڕینی ئاسایی بۆ هەرێمی کوردستان لە نۆ شاری ئەوروپیەوە ئەنجامدەدرێت، ڤیەننا، فرانکفۆرت، میونشن، دۆسڵدۆرف، لەندەن، مانشستەر، ستۆکهۆڵم، گۆتەنبێرگ، ئەسینا، ئەمستردام و کۆپنهاگن.\nگەشتی فڕینی بەرفراوانیش بۆ هەرێمی کوردستان لەلایەن ئەتڵەس جێت لە ئەستەنبوڵ، ئێر بەرلین، ئێر سویدن، و ڤایکینگ ئێرلاینز و چەندێکی ترەوە ئەنجامدەدرێت.\nفڕۆکەخانەکانی هەرێمی کوردستان\nهەرێمی کوردستان دوو فڕۆکەخانەی نێودەوڵەتی هەیە. زۆر لەگەشتەکان لە ئەوروپاو رۆژهەڵاتی ناوەڕاستەوە ڕاستەوخۆ ئەنجامدەدرێن، بەبێ ئەوەی بە بەغداد دا بڕۆن. زۆر لە هێڵە نێودەوڵەتیەکان گەشت بۆ هەولێر دەکەن و چەندین هێڵی نێودەوڵەتی تریش بە نیازن دەست بەگەشتکردن بکەن. هەروەها چەندین کۆمپانیای هێڵی گەشتکردن بە بەردەوامی گەشت بۆ فڕۆکەخانەی هەولێر و سلێمانی ئەنجامدەدەن.\nبۆ زانیاری زیاتر سەیر لینکی فڕۆکەخانەکان بکە:\nفڕۆکەخانەی هەولێری نێودەوڵەتی www.erbilairport.com\nفڕۆکەخانەی سلێمانی نێودەوڵەتی www.sul-airport.com\nچێک ئین لە فڕۆکەخانەی هەولێر و سلێمانی\nئامۆژگاری گەشتیاران دەکرێت کە بەر 2 سەعات و نیو لە وادەی فڕین لە فڕۆکەخانە ئامادە بن، تاوەکو کاتی تەواو لەبەردەست بێت بۆ هاتنەناوەوە، پشکنین و سواربوونی پاس و گەیشتن بە جێگەی فڕین. تکایە بۆ زانیاری زیاتر سەیری ماڵپەڕی فڕۆکەخانەکان بکەن.\nهێڵی ئاسمانی کە گەشت بۆ کوردستان ئەنجامدەدەن\nتکایە ئاگادار بە کە گەشتی هێڵە ئاسمانیەکان لە بەرفراوانبوونی بەردەوامدایە. ئاگاداری ووردەکاری خشتەی فڕینەکانتان بن لە بەر گۆڕانکاریەک. لە خوارەوە ووردەکاری ماڵپەڕ و پەیوەندی هەندێک لەو هێڵە ئاسمانیانەیە کە لە هەرێمی کوردستان کاردەکەن.\nفڕۆکەخانەی هەولێری نێودەوڵەتی لە پایتەختی هەرێمی کوردستان جێگەیەکی بەرفراوان و مۆدێرنی هەیە کە توانای پێشوازیکردنی فڕۆکەی گەورەی هەیەو خاوەنی پێنجەمین درێژترین ڕێرەوی فڕینی هەیە لە جیهاندا. ئەم لینکەی خوارەوە چەند زانیاریەکی ڤیدێۆیە لەسەر فڕۆکەخانەکە.


رايگ نوێنه‌رايه‌تى ئاشكراى هووكاره‌يل سزانن گه‌نمه‌يل كرد - شـه‌فـه‌ق نيـوز\nرايگ نوێنه‌رايه‌تى ئاشكراى هووكاره‌يل سزانن گه‌نمه‌يل كرد\nهــــه‌واڵ عــیراق سزانن گه‌نمه‌يل\nشه‌فه‌ق نيوز/ ئاراس حه‌بيب كه‌ريم ئه‌ندام ئه‌نجومه‌ن نوێنه‌ره‌يل له‌بان پاريزگاى به‌غدا, باوه‌ڕێ ئه‌وه‌سه ئه‌وه‌گ روێ ئه‌ياد له‌باره‌ى سزانن كێڵگه‌يل گه‌نم و له پاريزگايه‌يل جياجيا هه‌وه‌جه وه له‌وه‌رگرتن رێ شوونه‌يل جددێ ئه‌كا له‌وه‌ختيگ ك سه‌دان دۆنم كشتوكاڵى له‌لايه‌ن كه‌سه‌يليگ نه‌ناسرياێ له پاريزگايه‌يل دياله‌و نه‌ينه‌واو سه‌ڵاحه‌دين و نه‌جه‌ف و موسه‌ناوه سزنريانه.\nكه‌ريم له به‌ياننامه‌يگ وت: هويچ قسه‌يگ له‌باره‌ى سزانن كێڵگه‌يل گه‌نمه‌و فايده نه‌يرێد و له‌وه‌رجه ئه‌وه‌يش روێداگ سه‌رئاوكه‌فتن ماسيه‌يل كه‌فته‌و.\nكه‌ريم وت: بايه‌سه له‌بانمان بگه‌رديمنه چوون هووكاره‌يل و كه‌سه‌يليگ هه‌ن ناخوازن بنيات ئابوورى نيشتمانى بنريه‌ێد و گرنگى وه به‌رهه‌م ناوخوه‌يى بدريه‌ێد چ كشتوكاڵ يا سامانه‌يل حه‌يوانى يا بوار پيشه‌سازى.\nجى باسه، كه‌ريم يه‌يش ده‌رخست و وت: مافيايه‌يل و ئه‌وانه‌گ هانه پشتيان ئه‌خوازن ئى وڵاته بدێده بازاڕيگ ئه‌را خه‌رجكردن كاڵايه‌يل هاورياى و جه‌خت له‌وه‌يش كرد ك ئه‌يه هه‌ڕه‌شه‌يگ جدييه هه‌وه‌جه وه له‌وه‌رگرتن رێ وشوون ئه‌كا له‌وه‌ر مه‌ترسيه‌يل له ئيسه‌و ئاينده‌يش.


پژاک, کۆماری کوردستان, یەکیەتی نەتەوەیی\nسەرەتا لە ساڵوەگەڕی دامەزراندنی کۆماری کوردستاندا، ئەو بۆنە مێژووی و گرنگە لە تێکڕای گەلەکەمان پیرۆز دەکەین و هاوکات سڵاوی خۆمان ئاراستەی هەڵمەتی راپەڕینی هەنووکەیی رۆژهەڵاتی کوردستان دەکەین.\nرون و ئاشکرایە کە نەتەوەی کورد وەک یەکێک لە نەتەوەکانی هەرێمی رۆژهەڵاتی ناوەڕاست، یەکێک لەو گەلە ریشەدارانەیە کە تێکۆشانی بەردەوامی بۆ گەیشتن بە ئازادی و سەروەری پەیرەو کردووە. بەتایبەت لە سەدساڵی رابردوودا، گەلێک نمونەی تێکۆشان و خۆڕاگری گەلی کورد تۆمار کراون. لەلایەکیترەو بەبۆنەی پێگەی ژئۆپلۆتیک، دەولەتمەندییە مادی و مەعنەویەکانی و هاوکات بەهۆی خسڵەتەکانی کۆمەڵگای سروشتی لە ناو کۆمەڵگای کوردیدا، کە دەتوانێت ببێت دینامۆی دموکراتیزەکردنی هەرێمەکە، ئەوەیش ئەوشتەیە کە سیستەمی سەرمایەداری و داگیرکاری نایهەوێت، بەردەوام لە رێگای دەوڵەتانی داگیرکاری کوردستان و بە پاڵپشتی و چاوپۆشی هێزەکانی سەرمایەی جیهانی، هەوڵدراوە ئەو تێکۆشانەی گەلی کورد تێک بشکێندرێت و پێش لە گەیشتنی بە ئارمانجەکانی بگیردرێت. ئەو هێزانەیش بۆ گەیشتن بەو ئارمانجەیان بەردەوام هەوڵی تێکدانی تایبەتمەندی کەسایەتی و کۆمەڵایەتی گەلی کوردیان داوە و هەوڵیانداوە بۆ بێ ئاکام هێشتنەوەی رەنج و تێکۆشانی کەسایەتی و کۆمەڵگای شۆڕشگێڕی کورد، کاراکتری دژەشۆڕش و لەمپەر لەبەر سەرکەوتنی شۆڕشی گەلی کورد، لەناو کەسایەتی و کۆمەڵگای کورد دا، بخولقێنن.\nیەکێک لەو خاڵە گرنگانەی مێژووی گەلی کورد، کە هەم جێگای شانازی و هەم مژاری پێداچوونەوەی ئێمەیە، راگەیاندنی کۆماری کوردستان لە مەهاباد، لە رۆژی ٢ی رێبەندانی ١٣٢٤ی هەتاوی بوو. وەک دەزانرێت لە سەروبەری شەڕی جیهانی دووم، لەنێو دەوڵەت ـ نەتەوەی داگیرکەری ئێران دا، کەلێن و بۆشایەک هاتە ئاراوە و دەرفەتێکی تر بۆ رزگاری و ئازادی نەتەوەی کورد و وڵاتی کوردستان رەخسا. نوخبەی کورد و کۆمەڵگای کورد، لەگەڵ هەموو لەمپەرە دەرەکی و ناوخۆیەکان، هەوڵیاندا ئەم هەلە بقۆسنەوە. ئاواکردنی کۆمەڵەی ژکاف هەوڵێکی رەوا و لەجێی خویدا بوو بۆ خۆبەڕێکخستن کردن و خۆ تەیارکردن بۆ قۆستنەوەی ئەو هەلە. بەڵام بەهۆی کاراکتەری دونیای دەسەڵاتداری و داگیرکاری، بەتایبەت سەردەمی سەرمایەداری، رێگە بە چارەسەری یەکلایەنەی ئیرادەی گەلان نادرێت و بەردەوام ئەو هێزانە دەستێوەردانی رەنج و ڤینی گەلان دەکەن، تێکۆشەرانی ئەوکاتەی کۆمەڵەی ژکاف بەهۆی دەرک کردن بەم راستیە و بۆ خۆ گونجاندن لەگەڵ دۆخی هەیی (وضعیت موجود) و رئال پولوتیک، بە پێ پەیوەندی و خواستی یەکیەتی سۆڤیەت پێکهاتەی رێکخستنی و سیاسی خۆیان لە کۆمەڵەی ژکافەوە، دەگوازنەوە بۆ حزبی دموکراتی کوردستان و لەو چوارچێوەدا کارو خەباتی خۆیان ئاراستەی راگەیاندنی ستاتۆیەکی گشتیتر وەک کۆماری کوردستان و پێکهێنانی رێکخراوی سیاسی، کۆمەڵایەتی، فەرهەنگی و سەربازی گشتگیرتر لە پێکهاتەی حزبی دەکەن. لە راستیدا ئەوە بۆخۆی گاوێکی ئەرێنی هەنگاوی کۆماری کوردستانە کە هاوکات لەگەڵ ئەوەی دەیەوێت حێزب رۆڵی پێشەنگایەتی بگێڕێت، بەڵام بە دروستکردنی رێکخراوی ناحێزبی نایەوێت هەموو جومگەکان لەلایەن حێزبەوە قۆرخ بکرێن.\nوەک دەزانرێت کۆماری کوردستان زیاتر لە ١١ مانگ نەیتوانی بژیەت و بەهۆی گەلێک فاکتۆری ناوخۆیی کە نەیانهێشت کۆماری کوردستان پێگای خۆی پتەوتر و بەربڵاوتر بکات تا بەرگەی هێرشەکان بگرێت، هاوکات بەهۆی سیاسەتی نێودەوڵەتی و سات و سەودای ناوبەینی دەوڵەتی ئێران لەگەڵ روسیا و ئامریکا، کۆماری کوردستان هەڵوەشێندرایەوە و رێبەرانی کۆمار و سەرۆک کۆماری کوردستان پێشەوا قازی موحەمەدیشی لەگەڵ، لەلایەن دەوڵەتی داگیرکەری ئێرانەوە لە سێدارەدران. بێگومان بۆ ئەوڕۆی ئێمە و تێکۆشانەکەمان گرنگە کە کۆماری کوردستان هەم وەک شانازییەک ببینین و خاوەن لە میراس و سمبولەکانی دەربکەوین و کین و نفرەتی خۆمان لەبەرانبەری داگیرکاری بەهۆی قڵاچۆکردنی کۆماری کوردستان قووڵتر بکەینەوە و هاوکات لە لاوازییەکانی کۆماری کورستان کە نەیتوانی بەردەوامی بە عومری خۆی بدات لێبکۆڵینەوە و وەک پێداچوونەوەیەک بە مێژووی خۆماندا دەستی لەسەر دانین.\nدوو خاڵی سەرەکی کە دەتوانین لەو بوارەدا لە بەرچاوی خۆمان زەقی بکەینەوە و وەک وانەیەک لە چارەنووسی کۆماری کوردستان بۆ ئەوڕۆی گەلەکەمان بە بنەمای بگرین، ئەوەیە کە بەرلە هەرشتێک راز و هێزیی سەرکەوتن و رزگاری یەکگرتنە و هاوکات رەواندنەوەی وەهم و باوەڕی لە بەرانبەر داگیرکەر لە مێشکی خۆمانە. وەک دەزانرێت پێشەو قازیش لە دوا قسەکنیدا پێداگری لەسەر ئەم دوو خاڵە دەکات یەک: یەکبگرن و یەکگرتوو بن. دوو: باوەڕ بە داگیرکەر مەکەن.\nلە کۆتاییدا لەگەڵ پێرۆزکردنی ساڵوەگەڕی کۆماری کوردستان، هاوکات کین و نفرەتی خۆمان لەبەرانبەری داگیرکاری دوپات دەکەینەوە و دڵنیاین بە رۆحی هەڵمەتی راپەڕینی رۆژهەڵاتی کوردستان، لە کۆتاییدا سەرکەوتن هی ئێمەیە و کەوتن و چۆکدانان هی داگیرکەرانە. هاوتەریب جارێکیتر دەستی یەکگرتنمان سەرەتا بۆ هەموو چین و توێژە کۆمەڵایەتیەکانی نەتەوەکەمان و هاوکات هەموو لایەنە سیاسی و مەدەنیەکانی کوردستان درێژدەکەین و پێداگری خۆمان لەسەر پێویستی یەکیەتی نەتەوەیی دووپات دەکەینەوە.\nمەجلیسی پارتی ژیانی ئازادی کوردستان ـ پژاک


نوسینی : ئاگرین شێخە | 07.04.2018 2:47 PM | بەشی: فرە بابەت | بێ کۆمێنتە\nھەڵبژاردن كۆڵەگەی دیموكڕاسیە، یەكەمین بنەمایە كە لەوڵاتێكدا دیموكڕاسی پێ دەناسرێتەوە، لەپێناو تەبادولی سوڵتەدا لەنێوان پارت، ڕێكخراو، گروپ و تاكەكانی كۆمەڵگادا ھەڵبژاردن دەوری ئەساسی دەبینێت و ڕەھەندێكە بۆ بەردەوام تازەكردنەوەی دیدی نوێ بۆ حوكمڕانی. پشت بەستن بەم بنەمایەی دیموكڕاسی كۆمەڵگە لەدواكەوتن بەدوور دەگرێت و ھەمیشە وەرچەرخان بەئاراستەی قازانجی گشتی و كرانەوە بەڕووی مۆدێرنەدا ڕوودەدات، چونكە لەم ڕێگەوە جوھدو جەستەو ھزری نوێ دێتە پێشەوە بۆ سەركردایەتیكردنی حوكمڕانی.\nلێرە، واتا؛ لەم وڵاتی عێڕاقە، بەشداریكردن لەم پڕۆسەیە ئەركەو بەكارھێنانی مافێكی موقەددەسیشە، چونكە باشترین چارەسەر بۆ دۆخی خراپی حوكمڕانی تەنھا لەڕێگەی ڕەئی خەڵكەوەیە بۆ ئەوەی قۆناغی داھاتوو وڵات ڕێڕەوی سیسەتمی حوكمڕانیەكی تەندروست وەرگرێت لەپێناو بەرژەوەندیە گشتیەكان، بۆیە بەشداریكردن پێش ئەوەی ماف بێ ئەرکە، وەلێ بە وریاییەوە.لەوڵاتێکدا ئەگەر سیستەمێكی تەندروستی حوكمڕانی نەبوو.\nئەگەر ئیدارە لەژێر چەتری دەستورو یاسای مەدەنی چەسپاودا بە یاسا نەبوو.ئەوا دەنگدان و بەشداریکردن لەپڕۆسەی ھەڵبژاردندا دەبێتە ئەرک، چونكە گۆڕانكاری لەبەرژەوەندی گشت ژیانكردانی وڵات دەبێت بەوانەشی كە لەبەرەی حوكمی تۆتالیتاردان. ئەرکی ھەر تاکێکی كۆمەڵگەیە كەبەئیرادەو دەنگی زاتی خۆی ئەم جۆرە حوكمگێڕیە بگۆڕێت بە حوكمێكی سالمی سابتی ڕەشید، ئەویش بەڕێگەی مەدەنی و بەكارھێنانی مافی دەنگدان بەڵام بەئەرك لێی بڕوانێت. وە زەرووریشە لەسۆنگەی بڕوابوون بە دیموکراسی و حوكمی گەل لێی بڕوانرێت بۆ بیناكردنی سیاسەتێكی حەكیم كە ببێ بەچەتری ئیدارەو ئەزموونی پەرلەمانی ئەو ئەرکە بەجێ بگەیێنێ تاكو كۆدەنگی جێگە بەتاكڕەوی و حوكمی خێڵ لەق بكات.کاتێک باسی حکومڕانی ھەرێم و شوڕشی کوردایەتی دەكرێت، یان ئەگەر چاو بخشێنین بەدەستەڵاتدارێتی خۆماڵی دوای ڕاپەڕین و دوای پڕۆسەی ئازادی عێڕاق بەگشتی، لێمان ڕەوان دەبێت كەھەڵبژاردن و خەباتی پەرلەمانی چەندە ئەھمیەتی ھەیە لەوەرچەرخان و سست كردنی سوڵتەی حزب و خێڵ و گروپی چەكداری. ھەروەھا بۆمان ڕوون دەبێتەوە کەتەنھا ئەنجامدانی ھەڵبژاردن و بەشداریکردن و دەنگدانی دیموكڕاسیانە دەتوانێ گۆڕانکاری تەندروست بکات، دەتوانێ شۆڕش بە چەك و خوێن ڕشتن بگوازێتەوە بۆ قۆناغی خەباتێكی سپی بەبێ لەدەستدانی ھیچ گیانێك لەڕۆڵەكانی گەل. ئەمەش بۆ پێناوی دامەزراندنی بەرژەوەندی دوور مەودا كە ھەموان كۆبكاتەوە لەدەوری بازنەی خۆیی بوون.\nئەو کاتەی كە سیستەمێكی ڕەشید جێگیر و یاسا سەروەر دەبێت دەنگدان و بەشداریكردن لەپڕۆسەی ھەڵبژاردن (ماف)ە، بەڵام بەر لەمە (ئەرک)ە. ئەركە تا جێگیرکردنی سیستەم و كارداركردنی حەقیقی یاساو بونیادنانی ئیدارەیەكی مەوفەق. بەم ئامانجە دەرئەنجامەكانی بەشداریكردنی ھەر تاكێك لەھەڵبژاردندا، زۆرترین گۆڕانکاری دێتە وجود، كە سودی گشتی لێ بكەوێتەوە. ئەمڕۆ گەلانی عێڕاق بەگشتی و كورد بەتایبەتی لەناو گێژاوی سیاسەتێكی چەوتی چەند گروپێكی مافیا ئاسا دەگوزەرێنن، لەڕووی ئابوری و سیاسی و تەنانەت بەرجەستەكردنی دیموكڕاسیشەوە لەقۆناغێكی بێ فەڕدان، وە لەبەردەم قۆناغێکی گرنگیشدان دان، بۆیە ھەمووان واتا ئەوانەی بڕوایان بەخەباتی سپی ھەیەو ئارەزووی حوكمی یاسا دەكەن دەبێت بەشداریكردن لەپڕۆسەی ھەڵبژاردن بەئەركێكی پیرۆز بزانن و دەنگ بەوانە بدەن كەئومێدیان لەسەر ھەڵچنراوە بۆ باشكردنی گوزەران بۆ موددەیەكی زۆر دوور كە خزمەت بەنەوەی ئایندەش بكات. لەپێناو پاراستنی سەروەری خاک، بەرجەستەكردنی مافەكانی تاك و كۆمەڵ، لەپێناو ژیانێكی شایستەی كەڕامەندانە لەچوارچێوەی مرۆڤایەتی، پێویستە ئەم سیستەم و حوكمە چەتەگەریە لەڕێگەی ڕەئی خەڵكەوە ڕیشەكێش بكرێت.\nبۆیە بەشداریكردن لەھەڵبژاردن و دەنگدان بەو لایەنەی شکۆ بۆ یاسا، بۆ كۆدەنگی پەرلەمانی و بۆ مافەكانی تاك بەتاكی وڵات دەگئرێتەوە ئەركێكە نەوەی ئایندەش بە پیرۆزیەوە لێی دەڕوانێت. ئەم تێڕوانینەم بۆ ھەڵبژاردنی پەرلەمانی كوردستانیشە كە لەماوەیەكی زەمەنی كورتدا دێتە پێشەوە.\nئەرشیڤی بەڕێز : ئاگرین شێخە


كازمی چیكرد ، چی بینیه‌وه !؟\nغەفور ئەحمەد 01/07/2020 - 17:11 وتار\nوه‌كـ لای هه‌موان ئاشكرایه شه‌وی 25 له‌سه‌ر 26ی مانگـ به‌فه‌رمانی سه‌ره‌كـ وه‌زیرانی عێراق هێزێكی فه‌رمی تایبه‌ت به‌دژه تیرۆری عێراق ، به‌پاساوی تێكدانی باری ئه‌منی به‌غدای پایته‌خت ، هه‌ڵیانكوتایه سه‌ر چه‌ند چه‌كدارێكی سه‌ر به‌گروپی حزب بوڵای عێراقی وده‌ستگیركران ، ئه‌م كرده‌یه‌ی دژه تیرۆر ڕاسته‌وخۆ به‌دوای خۆیدا چه‌ندین ڕووداوو كاردانه‌وه‌ی لێكه‌وته‌وه كه‌دواترینان ئازادكردنی چه‌كداره‌كانی حزب بوڵا بوو ! له‌ڕاستیدا ده‌ستبردن بۆ كارێكی له‌م چه‌شنه‌و كاردانه‌وه‌ی ڕێبه‌رانی حزب بوڵا دژ به‌حكومه‌ت وسه‌رۆكـ وه‌زیرانی عێراق موسته‌فا كازمی ، به‌لای ئاگایان وچاودێرانی سیاسیه‌وه مایه‌ی سه‌رسامی وهه‌ڵوه‌سته كردن بوو ! چونكه ئه‌مه یه‌كه‌مین جاره به‌م شێوه‌یه حكومه‌تی عێراق مامه‌ڵه له‌گه‌ڵ گروپه‌كانی حه‌شد بكات ، بێ گومان كاردانه‌وه‌ی چه‌كدارانی گروپه‌كه به‌رانبه‌ر به‌بریاری حكومه‌ته‌كه‌ی كازمی وهه‌وڵی ئازادكردنی ده‌ستگیراوان هێنده‌ی تر ڕووداوه‌كه‌ی گه‌وره‌كرد !\nلێره‌وه بۆ ئه‌وه‌ی قسە له‌سه‌ر فرمانه‌كه‌ی كازمی بكه‌ین كه نه‌یتوانی جێبه‌جێی بكات ، له‌وێشه‌وه بۆ گه‌یشتن به‌كاردانه‌وه وتواناو دەسەڵات وهەژموونی گروپەکانی حەشدی شه‌عبی ، پێویسته سەرەتا بگەڕێینەوە بۆ كات وساتی سەرهەڵدان وئامانج لەدروستبوون وبەهێزکردنی ئەم گروپانە ، بەتایبەتی بڕیاری پێكهێنانی گروپه‌كانی حه‌شدی شه‌عبی پاش هاتنی داعش وداگیرکردن وپێشڕه‌ویكردنی له‌بەشێکـ لەناوچە سوننەنشینەکانی عێراقه‌وه هات ! له‌كاتێكدا ده‌بوو له‌بری پێكهێنان وبه‌هێزكردنی ئه‌م گروپانه ، هەموو ئەو پاڵپشتیە ماددی ومەعنەویانه‌ی كه له‌سه‌ر حیسابی بووجه‌ی گشتی ته‌رخانكرا بۆ گروپه‌كانی حه‌شدی شه‌عبی بخرێته‌سه‌ر سوپای عێراق ودامودەزگا ئەمنی وسەربازیەکانی دەوڵەتی عێراقی پێ بەهێزبکرێت !\nكه‌واته ئەپرسین ئایا هێزو دەسەڵاتی گروپەکانی حه‌شدی شه‌عبی به‌گشتی وحزب بوڵای عێراقی به‌تایبه‌تی تەنها بۆ ئەوە دەگەڕێتەوە کە ده‌وڵه‌تێكی وه‌كـ ئێران پاڵپشتی دەکات ؟! واتە سەرچاوەی هەموو فشارو توانایەکی ئەم گروپانە تەنها ئێران وبه‌رپرسانی ئێرانیه ؟ یاخود هێزو هەژموونی ئەم گروپانە هاوشێوەی گروپەکانی تر زیاتر لە سەرچاوە وسنوورو دەوڵەتێکـ تێ ئەپەڕێنێت ، چونکە وەکـ دەزانین له‌ئێستادا حزب ولایەنە سیاسیەکانی شیعە بەتایبەت گروپەکانی حەشد لەشەقامی شیعەی عێراقی خۆشەویست وڕێزلێگیراونین ، خۆپیشاندانەکانی ئەمساڵ وساڵی ڕابردوو نمونەیەکی بەرچاوە کە یەکێکـ لەبەهێزترین داواکاریەکانی خۆپیشاندەران بەئێستاشەوە سنووردانان بوو بۆ هەژموون ودەسەڵاتی سەربازی وئەمنی ودارایی گروپە چه‌كداره‌کانی شیعه !\nجیاواز له‌مه‌ی كه‌ڕابورد له‌ناوه‌نده رۆشنبیری وده‌زگاكانی ڕاگه‌یاندندا قسه‌یه‌كی تر هه‌یه گوایه ئه‌مریكا له‌پشته‌وه‌ی ئه‌م بڕیاره‌ی موسته‌فا كازمی بووه ، به‌به‌ڵگه‌ی ئه‌وه‌ی له‌دۆزینه‌وه‌و ده‌ست نیشانكردنی شوێنی چه‌كداره‌كان هاوكاری دژه تیرۆری كردوه ! ئه‌پرسین ئەگەر ئه‌مریكا هەر بەڕاست لەگەڵ لەناوبردنی گروپەکانە بەیەکجاری ، بۆچی زۆر جیددی نیە لەهاوکاریکردنی حکومەتەکەی کازمی لەچەسپاندنی یاسا وگەڕانەوەی دەسەڵات بۆ دەوڵەت ودەزگا فەرمیەکانی حكومه‌ت !؟ لانیکەم بەپاساوی هێرشکردنە سەر بارەگاکانی هاوپه‌یمانان گورزه سه‌ربازیه‌كانی چڕبکاتەوە لەسەریان وه‌كـ له‌م چه‌ند مانگه‌ی ڕابردوودا ئه‌نجامیدا ، خۆ ئەمە پاساوێکی مەعقولە ! ده‌ی بۆچی ده‌ستی بۆ نابات !؟ ئایا ئەوە چەندە ڕاستە کەئەمەی کازمی پێی هەستاوه هەڵەیەکـ بووە لەنەزانین وبێ ئاگایی خۆی وڕاوێژکارەکانی ، گوایه به‌بێ حیسابكردن بۆ كاردانه‌وه‌و لێكه‌وته‌كانی ئه‌م هه‌نگاوه‌یان ناوه ؟! ئاخۆ سەرهەڵدان وپێکهێنانی ئەم گروپانە لەئەسڵدا بۆ بەردەوامی گەمە ویاریەکان نیه وهاوسەنگیدان نیه بەهەر پارسەنگێکـ بخوازێ عێراق بگەڕێنێتەوە دۆخی ئاسایی خۆی ، له‌وێشه‌وه بیكاته‌وه به ده‌وڵه‌تی خاوەن یاسا وڕێسای چەسپاو هاوشێوەی وەڵاتانی جیهان ؟ وه‌ڵامی ئه‌م پرسیارانه‌و ئه‌وه‌شی به‌دوایدا دێ له‌داهاتوویه‌كی نزیكـ و دوور ده‌یبینینه‌وه !


سێ بیرۆكه‌ی هه‌ڵه باو ده‌رباره‌ی ئۆتۆمبێل باس ده‌كرێن .\nهەواڵی / 3/10/2017 1106 جار بینراوە\nئه‌و بیرۆكه هه‌ڵانه‌ی ده‌رباره‌ی ئۆتۆمبێل له‌نێو خه‌ڵكدا ئاڵوگۆڕییان پێده‌كرێت زۆرن‌و هه‌ندێكیان هیچ بنه‌مایه‌كی زانستییان نییه، هه‌ندێكی تریشیان گۆڕانیان به‌سه‌رداهاتوه وه‌ك خۆیان نه‌ماونه‌ته‌وه، ئه‌وه‌ش هه‌ندێك له‌و بیرۆكانه‌یه:\n1- گێڕی ئۆتۆماتیك به‌نزینی زیاتر له‌گێڕی ده‌ستی ده‌سوتێنێت: ئه‌وه ئه‌گه‌ر جارانبوایه به‌وشێوه‌یه بوو، ئه‌ویش به‌هۆی قورسی كێشی گێربۆكسی ئۆتۆماتیك‌و كه‌می نمره‌كانییه‌وه بوو، به‌ڵام ئێستا پێشكه‌وتن له‌و بواره‌دا دروستبوه‌و له‌هه‌ندێك ئۆتۆمبێلدا گێڕ ئۆتۆماتیكه‌كه‌ی به‌نزینی كه‌متری ده‌وێت وه‌ك له‌ده‌ستییه‌كه‌ی.\n2- كارپێكردنی ته‌برید به‌نزینی زیاتری ده‌وێت: ڕاسته ته‌برید به‌نزیكی (15%)ی هێزی مه‌كینه ده‌بات، كه ئه‌وه‌ش واتای به‌نزین سوتاندنی زیاتر دێت، به‌ڵام كردنه‌وه‌ی په‌نجه‌ره‌كان له‌خێراییه به‌رزه‌كاندا به‌رگریی هه‌وا دروستده‌كات‌و زیاتر مه‌كینه ماندوو ده‌كات وه‌ك له‌وه‌ی په‌نجه‌ره‌كان داخرابن‌و ته‌برید كاربكات، به‌پێی ڕێنمایی وه‌زاره‌تی وزه‌ی ئه‌مریكا، له‌خوار خێرایی (70) كیلۆمه‌تره‌وه ته‌برید كوژاوه بێت‌و په‌نجه‌ره‌كان كراوه بن، به‌ڵام له‌وه زیاتر به‌پێچه‌وانه‌وه دروسته.\n3- هه‌ڵمه‌كانی نێو ئۆتۆمبێل كوشنده‌ن: به‌پێی لیكۆڵینه‌وه‌یه‌كی كۆمه‌ڵه‌ی شێرپه‌نجه‌ی ئه‌مریكی، له‌نیو ئۆتۆمبێلێكدا له‌كاتی گه‌رمادا (40) گازی جیاواز بونیان هه‌یه كه ته‌نها هه‌ڵمی به‌نزین ژه‌هراویی‌و مه‌ترسیداره، ئه‌وانی دیكه ڕێژه‌یان زۆر نزمه ته‌نانه‌ت له‌و ڕێژه‌یه‌ی كه له‌ژووری ماڵدا هه‌یه‌و هیچ مه‌ترسییه‌ك له‌سه‌ر ته‌ندروستی دروستناكه‌ن، له‌كاتی هه‌ستكرن به‌بونی هه‌ڵمی به‌نزین به‌به‌رده‌وامی، ئه‌وا دڵنیا به شوێنی فیول په‌مپه‌كه‌ت بۆشایی تێدایه‌و به‌زوویی چاره‌سه‌ری بكه.


Kurdish page 7 of 9 - English-Video.net\nTED Talks List (Kurdish)\nدان ماێر: بیرکاری پێویستی بە دووبارە ڕێکخستنەوە هەیە\n2010-03-06 2,606,566 views\nمەنهەجی ئەمڕۆی بیرکاری تەنها فێری منداڵان دەکات کە پێشبینی وەڵامەکان بکەن، یان بەسەر وەڵامەکاندا سەر بکەون. فێر کردنی منداڵان بە درووست کردنی پرسیار زۆر لە چارەسەرکردنیان گرنگترە، دان ماێر تاقیکردنەوەیەکی ناوپۆل نیشان دەدات کە وا لە خوێندکاران دەکات بوەستن و بیر بکەنەوە\nناثان مایهرڤۆڵد:ئەم لەیزەرە دەتوانێت مەلاریا بکوژێت؟\n2010-02-12 877,543 views\nناتان مایهرڤۆلد و دوا داهێنانەکانی تیمەکە کە زۆر زیرەک و متمانە پێکراون ،بیرمان دەخەنەوە کە جیهان پێویستی بە لێهاتوویی و داهێنانی گەورەیە بۆ ئەوەی کێشەی گەورەی وەک مەلاریا چارەسەر بکات. بە گەشەپێدانی ئەو بیرۆکەیە ئەو جۆرێکی نوێی مێشوولە دەخاتە ڕوو کە پێویستە بیبینن تا باوەڕ بکەن.\n2009-09-17 41,449,148 views\nئەدۆرا سڤیتاک: ئەو شتانەی کە گەورەکان دەتوانن لە منداڵانەوە فێر ببن\n2010-02-13 5,232,446 views\nمنداڵێکی سەرەنج ڕاکێش " ئەدۆرا سڤیتاک" دەڵێت : جیهان پێویستی بە بیری " منداڵانە " هەیە ، جیهان پێویستی بە بیرۆکەی گەورە، بیرۆکەی سەیر و سەمەرە. و لە سەرو هەموشیانەوە پێویست بە گەشبینی هەیە. خەونی گەورەی منداڵان شایەنی ئەوەیە کە چاوەڕوانی زۆر شتی لێ بکرێت، ئەو دەڵێت دەبێت هەر لەگەڵ گەورەبوونی منداڵاندا هێندەی ئەوە لە منداڵان فێر ببین کە فێریان دەکەین.\nشوکلا بۆس: فێرکردنی منداڵێک لە کاتێکی دیاریکراودا\n2009-11-06 1,016,807 views\nفێرکردن و ڕۆشنبیرکردنی هەژاران تەنها ژمارەیەک نییە. شوکلا بۆس وا دەڵێت. باسی دامەزراوەی پاریکرمای مرۆڤدۆست دەکات کە هیوا بۆ منداڵە هەژارەکانی هندستان دەهێنێت بە لەبیرکردنی بیرۆکەی کۆمەڵ و جەخت کردنە سەر مامەڵە کردن لەگەڵ هەر منداڵێکدا وەک تاکێک.\nکێڤن بەیڵس: چۆن ڕوبەڕووی کۆیلایەتی مۆدێرن ببینەوە\n2010-02-12 958,122 views\nلەم وتارە راستەقینە، هەستبزوێنەدا، کێڤن بەیڵس باسی بازرگانی کۆیلایەتی مۆدێرن دەکات، بازرگانییەکی چەند ملیار دۆلاری کە پشتگیری هەندێک لە خراپترین پیشەسازییەکانی جیهان دەکات. ئەو داتا و چیرۆکە تایبەتەکانی خۆی لە توێژینەوەکەیدا پیشان دەدات، لەگەڵ ئەو نرخانەی کە پیویستن بۆ ئازادکردنی کۆیلەیەک لەسەر زەوی لەم کاتەدا.\nڕۆبەرت گوپتا: موزیک دەرمانە، موزیک ژیرییە\n2010-02-10 1,234,466 views\nڕۆبەرت گوپتا، کەمانچەژەن لەگەڵ ئۆرکیسترای فیلهارمۆنیکی لۆس ئەنجلس، دەربارەی وانەیەک قسە دەکات کە وتویەتیەوە بە موزیسیانێکی زیرەک کە شیزوفرینیای هەیە-- وە چیش فێر بووە، دوایش دێتەوە سەر شانۆ بۆ ژەنینی پارچە موزیکێک\nجولیانا ماچادۆ فێرێرا: .بەرەنگاربوونەوە، دژی بازرگانیکردن بە ئاژەڵە دەگمەنەکانەوە لە بەڕازیل\n2010-02-02 341,203 views\nجولیانا ماچادۆ فێرێرا، زيندەوەرزان و هاوڕێێ تێدی شارەزایە. باسی کارەکانی خۆی دەکات بۆ ڕزگارکردنی ئاژەڵە کێوییە فڕێندراوەکان لە بەڕازیل. ئەو دەپرسێت، "چی بەسەر ئەو ئاژەڵانە دێت دوای ڕزگارکردنیان؟"\nئێریک تۆپۆڵ؛ داهاتووی بێ تەلی پزیشکی\n2009-10-10 738,621 views\nئێریک تۆپۆڵ دەڵێت کە بەم نزیکانە مۆبایلە زیرەکەکانمان بەکار دەهێنین بۆ چاودێری کردنی هێماکانی نەخۆشی و بارودۆخی خراپی تەندرووستیمان، لە " تێد مێد" تیشکی خستە سەر هەندێک لەو ئامێرە بێ تەلە گرنگانەی کە لە داهاتوودا لە بواری پزیشکی بەکار دێن، کە هەمویان بۆ ئەوەن کە زۆربەمان لە سەر پێ خەفی نەخۆشخانەکان دوور بخەنەوە\nبیڵ گەیتس لە بواری ووزەدا: داهێنان بەرەو سفر\n2010-02-12 4,756,430 views\nلە تێدی ٢٠١٠ دا، بیڵ گەیتس پەردە لەسەر داهاتووی ووزە لە جیهاندا ڕادەماڵێت، باس لە وە دەکات کە پێویستمان بە کرداری زۆر مەزنە تا ڕێگە لە ڕووداوی گەورەی گەردوونی بگرین، باس لەوە دەکات کە بۆچی بە توندی و بە شێوەیەکی جیاواز پشتگیری لە کاریگەرییەکانی ئەتۆم دەکات، مەبەستەکە چی یە؟ چۆن ڕيێژەی کاربۆن لە گەردووندا بگەیەنرێتە "سفر" تاوەکو ساڵی ٢٠٥٠\nجەیمی ئۆلیڤەر: ڕۆشنبیری لەسەر خواردن فێری هەموو منداڵێک بکەن\n2010-02-20 8,468,672 views\nجەیمی ئۆلیڤەری براوەی خەڵاتی تێد چیرۆکە بەهێزەکانی ناو پرۆژەی دژە قەڵەوییەکەی خۆیمان بۆ باسدەکات لە هەنتینگتۆن، ڤێرجینیای خۆرئاوا و باسی فەرامۆشکردنی خواردن دەکات لەلایەن هەمووانەوە.\nجۆرج وایتساید: تاقیگەیەک کە قەبارەکەی بەقەدەر مۆری پۆستەیەکە\n2009-07-28 509,354 views\nپێدەچێت کە ئەو پشکنینە باوانەی کە لە تاقیگەکاندا بۆ نەخۆشەکانی دەکەن لەو ناوچانەی کە زۆر پێویستە بڕێکی زۆری تێ بچێت.. جۆرج وایتسایدی بلیمەت بۆ چارەسەری ئەمە باس لە ئامێرێک دەکات کە بڕی تێچونەکەی نزیکە لەسفرەوە\nدێرێک سیڤەرس: نامۆیە ، یاخود جیاواز ؟\n2009-11-06 3,208,305 views\n" هەمووشتێک ڕوویەکی تری هەیە،" لەو پەندەوە ، وە لە ماوەی ٢ خولەک ، دێرێک سیڤەرس پیشانی ئەدا کە ئەم .پەندە ڕاستە بە جۆرێک کە لەوەیە چاوەڕیت نەکردبێ\nدەیڤد بلەین: چۆن بۆ ماوەی ١٧ خولەک هەناسەی خۆم ڕاگرت\n2009-10-27 18,809,054 views\nلەم قسە کردنە تایبەتەدا لە "تێدمێد"، جادووگەر و پاڵەوان (دەیڤد بلەین) باس لەوە دەکات کە پێویست بووە لەسەری چی بکات تاکو بتوانێت بۆ ماوەی ١٧ خولەک لەژێر ئاودا بمێنێتەوە-- کە تۆماری جیهانی شکاند (تەنها یەک خولەک لە ماوەی ئەم گفتوگۆیە کەمتر بوو) هەرەوەها . باس لەوە دەکات کە ئەو کارە تەحەداکەرەی مەرگ لای ئەو چی دەگەیەنێت ئاگاداری: تکایە لە ماڵەوە دووبارەی مەکەنەوە\nکیران بیر سێثی: مناڵان فێڕی ئەوە دەکات کە لێپرسراوێتی بگرنە ئەستٶ\n2009-11-06 1,520,572 views\nکیران بیر سێثی، ئەوە نیشان دەدات کە چۆن قوتابخانە پێشەنگەکەی (ڕیڤەر ساید) لە هیندستان گرنگترین وانەی ژیان، کە وشەی "دەتوانم'ە فێری منداڵان دەکات، تەماشای خوێنداکارەکانی کە چۆن کارە ناوخۆییەکان دەگرنە دەست، ڕابەری گەنجانی تر دەکەن،تەنانەت دایک و باوکیشیان فێری خوێندەواری دەکەن\nپارناڤ میستری: توانا سەرسوڕهێنەرەکانی تەکنەلۆجیای هەستی شەشەم\n2009-11-05 17,046,302 views\nپارناڤ میستری، چەند ئامێرێک دەخاتە ڕوو کە یارمەتیدەرن بۆ ئەوەی کە جیهانی جەستەیی ببەستینەوە بە جیهانی ئەلیکترۆنییەوە، باسێکی قوڵی ئامێری هەستی شەشەم دەکات، باس لە بەکار هێنانی کاغەز دەکات وەک لاپتۆپ!، هەروەها دەڵێت هەموو سەرچاوەکان بۆ بەکرهێنەرانی ئەم ئامێرە بە کراوەیی بەجێ دەهێڵین تا هەموان بتوانن زیاتر کاری تێدا بکەن\nئیتەی تاڵگام: وەک ڕابەرە مەزنەکانی ئۆرکێسترا، ئۆرکێسترا بەڕێوەبەرە\n2009-07-24 3,213,162 views\nڕابەرەکانی ئۆرکێسترا ڕوبەڕوی گەورەترین ململانێ دەبنەوە: درووستکردنی بێوێنەترین پێکەوەبێژی بێ ئەوەی هیچ بڵێت. لەم بابتە سەرنج ڕاکێشەدا، ئیتەی تاڵگام باسی شێوازە بێهاوتاکانی شەش لە گەورە ڕابەرە ئۆرکێستراکانی سەدەی بیستەم دەکات، و وانە گرنگەکان نیشانی هەموو موزیک ژەنەکان دەدات.\nچیمەماندا ئادیچی: مەترسی تاکە چیرۆک\n2009-07-23 16,771,798 views\nژیانی ئێمە، کلتووری ئێمە پێکهاتووە لە چەندەها چیرۆک. ڕۆماننووس چیمەماندا ئادیچی چیرۆکی دۆزینەوەی دەنگی ڕاستەقینەی کەلتووری ناو خۆی دەگێڕێتەوە، وە هەروەها ئاگادارمان دەکاتەوە ئەگەر گوێ لە تەنها یەک چیرۆک بگرین دەربارەی کەسێک یان شوێنێک، ڕەنگە توشی مەترسی تێنەگەیشتن ببین.\nدان پینک: زانستی سەرسوڕەێنەر بۆ هاندان\n2009-07-24 21,651,999 views\nتوێژەرەوەی پسپۆڕ، دان پینک وەڵامی مەتەڵی "هاندان" دەداتەوە ، بەو ڕاستی یە دەستپێدەکات کە زانا کۆمەڵایەتییەکان دەیزانن و زۆرینەی بەڕێوبەرەکان نایزانن، ئەویش ئەوەیە: ئەو شێوازە باوەی خەڵاتکردنە بەو ئەندازەیە کاریگەر نی یە کە ئێمە بیری لێ دەکەینەوە. گوێ لەو چیرۆکە ڕۆشنگەرییانە بگرن... کە لەوانەیە ڕێگەیەک بێت بۆ بەرەوپێشچونمان\nکاری مولیس: چارەسەری داهاتووی جینی بۆ نەخۆشیی کوشندە ی توشبوو بەهۆی بەکتریاوە\n2009-02-05 651,929 views\nدەرمانی دژی بەکتریا خەڵک ئەکوژێت، تەنانەت لە نەخۆشخانە گەورەکانیشدا. بەڵام ئێستا نەخۆشی (ستاف) و (ئەنتراکس تێکەڵی بابەتەکە بوون. کیمیا زانی خاوەنی خەڵاتی نۆبڵ کاری مولیس، کە هاوڕێیەکی خۆی بینیوە مردووە کە دژە بەکرتیای بەهێز نەیان توانیوە ڕزگاری بکەن، هەستاوە بە دانانی چارەسەرێکی نوێ کە بەڵێنی زۆر گەورە بە مرۆڤایەتی دەدات.\nگیڤەر تولی وانەی سەبارەت ژیان فێری منداڵان دەکات لە ڕێگەی (قوتابخانەی تینکەرینەوە)\n2009-02-06 1,208,510 views\nگیڤەر تولی چەند وێنەیەک و فیلمێک بەکار دەهێنێت بۆ خستنە ڕووی ئەو وانە بەنرخانەی منداڵان لە قوتابخانەی تینکەرین فێری دەبن. کاتێک کە ئامێر و ڕێبەری دەدرێت بەم منداڵانە بیرۆکە سادەکان گەورە دەبن و چارەسەری لێهاتووانەی کێشەکان دروست دەبێت و ئەمەش دەبێتە هۆی بنیاتنانی بەلەمی تایبەت، پرد و تەنانەت ڕەوڕەوەش!\nڕیچارد ست. جۆن: سەرکەوتن گەشتێکی بەردەوامە\n2009-02-06 4,064,023 views\nهەروەک هەمیشە، بە شێوازە ڕاستگۆییەکەی خۆی، ڕیچارد ست. جۆن ئەوە دەهێنێتەوە یادمان کە گەیشتن بە سەرکەوتن جادەیەکی یەک ساید نییە، بەڵکوو گەشتێکی بەردەوامە. چیرۆکی بازرگانی خۆی بەکار دەهێنێت بۆ گەیاندنی پەیامەکەی . دەڵێت هەتا شکست نەهێنیت فێری ئەوە نابیت چۆن لە سەرکەوتندا بەردەوام بیت، کاتێک هەوڵەکانمان دەوەستێنین شکست دەهێنین\nجۆن لا گرو داهێنانێکی زیرەکی وزە دروست دەکات\n2009-02-06 640,278 views\nجۆن لا گرو باسی تەکنەلۆژیایەکی زیرەک دەکات کە کارەبای ناو ماڵەکانمان دەپارێزێت. بە بەکارهێنانی ئامێری بچووک و ئاڕ ئێف ئای دی. ئەم داهێنانە پارێزگاری دەکات، بەڵێن دەدات ڕووداوی گەورەی وەک ئاگرکەوتنەوەی ناو ماڵ نەهێڵێت، وە هەروەها وزە پاشەکەوت دەکات.\nJay Walker: Dînîtiya Dinyayê ya Nû\n2009-02-05 4,522,621 views\nJay Walker diyar dike: Çawa li seranserê dinyayê 2 mîlyar însan hewl didin ku îngilîzî hîn bibin. Ew wêne û dengên zarokên çinî ku bi hezaran hînî ''zimanê dinyayê yê duyem'' dibin parve dike.\nدان ئاریلی : ئایا کۆنتڕۆڵی بڕیارەکانمان کردووە؟\n2008-12-12 5,658,327 views\nئابووری ناس و دانەری کتێبی " نا ئەقڵانی چاوەڕوانکراو" دان ئارێڵی، بە بەکار هێنانی هەندێک بیری کلاسیکی و لیکۆڵینەوە سەرسوڕهێنەرەکانی خۆی ، ئەوەمان نیشان دەدات کە ئێمە هێندە ئاقڵانە بڕیار نادەین کە خۆمان بیری لێدەکەینەوە\nهانس ڕۆسلین دەربارەی ڤایرۆسی دژە بەرگری لەش: ڕاستەیە تازەکان و داتا سەرنڕاکێش و بینراوەکان\n2009-02-06 990,685 views\n2002-02-02 830,107 views\nبێن کاتچۆر: کۆمیکەکانی سەردەمی کۆنی نیو یۆرک\n2002-02-28 306,759 views\nلەم وتارە سەرنج ڕاکێشەی ئەرشیڤی تێددا، دەرهێنەری کارتۆنی بێن کاتچۆر چەند وێنەیەکی کۆمیکەکانی دەخوێنێتەوە. ئەم چیرۆکە ڕاستییانە هیوایەکی زۆری پێیە بۆ هەڵگرتنی مێژوو(ی نیو یۆرکی سەردەم) و پارێزراوە لە ناو هەندێک ئامرازی وەک پلاکی گڵۆپ و ریکلامەکاندا.\nگرێگۆری ستۆک: مرۆڤەکان ئاستی مرۆڤایەتی بەرز دەکەنەوە\n2003-02-02 514,953 views\nئەمە گفتوگۆیەکی پێشبینی کردنی داهاتووە لە ساڵی ٢٠٠٣ دا .تەنها چەند ڕۆژێک بەر لە بڵاوبوونەوەی بوکەشوشەی مەڕ. زانای بایۆتەکنۆلۆژی گریگۆری ستۆک پێشبینی داهێنانی زیاتر و نوێتر و مانادارتری کرد لە بواری تەکنەلۆژیادا وەک منداڵی گونجاو، کە دروست کردنیان لەوانەیە هەموو بوونی مرۆڤایەتی بگۆڕێت\nبۆنی بازلەر: چۆن بەکتریاکان لەیەکتر تێدەگەن\n2009-02-06 2,382,774 views\nبۆنی بازلەر ئەوەی دۆزیوەتەوە کە بەکتریاکان پێکەوە "گفتوگۆ" دەکەن بە بەکارهێنانی زمانێکی کیمیایی، کە ڕی خۆشکەرە بۆ ئەوان تاکو لە بەرگریکردن لە خۆیان و لە هێڕش کردندا هاوکاری یەکتر بکەن، ئەم دۆزینەوەیەش کاریگەری مەزنی دەبێت لەسەر بواری پزیشکی و پیشەسازی


په‌رتوکا پیرۆز » 1 یوحەننا » به‌شێ 4\nتاقیكرنا گیانێ مرۆڤان\nگەلی خۆشتڤیان، باوەر ژ هەر گیانەكی نەكەن، لێ گیانان تاقی بكەن، كا ئەو ژ خودێنە یان نە، چنكو گەلەك پێغەمبەرێن درەوین یێن دەركەفتینە جیهانێ.\nهوین ب ڤێ چەندێ دێ گیانێ خودێ نیاسن: هەر گیانەكێ دانپێدانێ بكەت كو عیسایێ مەسیح ب لەشی یێ هاتی، ئەو گیان ژ خودێیە،\nلێ هەر گیانەكێ دانپێدانێ نەكەت كو عیسایێ مەسیح ب لەشی یێ هاتی، ئەو گیان نە ژ خودێیە. ئەو گیانێ دژەمەسیحیە، ئەو گیانێ هەوە بهیستی كو دێ هێت و نوكە ئەو د جیهانێ دایە.\nهوین ژ خودێنە گەلی زاڕۆكان و هوین ل سەر پێغەمبەرێن درەوین ب سەركەفتن، چنكو گیانێ پیرۆز یێ د هەوە دا مەزنترە ژ گیانێ ئبلیسی یێ د جیهانێ دا.\nئەو ژ جیهانێنە، لەوما ل دویڤ دیتنا جیهانێ دئاخڤن و جیهان گوهێ خۆ ددەتێ.\nئەم ژ خودێینە. ئەوێ خودێ دنیاسیت گوهێ خۆ ددەتە مە و ئەوێ نە ژ خودێیە، گوهێ خۆ نادەتە مە. ژ بەر وێ چەندێ ئەم گیانێ راستیێ[a] و گیانێ شاشیێ ژ ئێك جودا دكەین.\nگەلی خۆشتڤیان، بلا ئەم حەز ژ ئێكودوو بكەین، چنكو حەزژێكرن ژ خودێیە. هەر كەسێ حەزژێكرنێ دكەت، ئەو یێ ژ خودێ بووی و خودێ دنیاسیت.\nئەوێ حەزژێكرنێ ناكەت، خودێ نانیاسیت، چنكو خودێ حەزژێكرنە.\nهۆسا حەزژێكرنا خودێ د ناڤ مە دا دیار بوو: خودێ كوڕێ خۆ یێ ئێكانە هنارتە جیهانێ، داكو ئەم ب وی بژین.\nحەزژێكرن ئەڤەیە: نە كو مە حەز ژ خودێ كریە، لێ وی حەز ژ مە كر و كوڕێ خۆ هنارت دا ببیتە كەفارەتا گونەهێن مە.\nگەلی خۆشتڤیان، مادەم خودێ هۆسا حەز ژ مە كر، پێدڤیە ئەم ژی حەز ژ ئێكودوو بكەین.\nچ جاران كەسێ خودێ نەدیتیە. ئەگەر ئەم حەز ژ ئێكودوو بكەین، خودێ د ناڤ مە دا بنەجهـ دبیت و حەزژێكرنا وی د مە دا كامل دبیت.[b]\nئەم ب ڤێ چەندێ دزانین كو ئەم د ناڤ خودێ دا د بنەجهین و خودێ ژی د ناڤ مە دا یێ بنەجهە، چنكو وی ژ گیانێ خۆ دایە مە.\nمە دیتیە و ئەم شاهدەییێ ددەین كو بابی كوڕێ خۆ هنارت دا ببیتە قورتالكەرێ جیهانێ.\nئەوێ دانپێدانێ دكەت كو عیسا كوڕێ خودێیە، خودێ د ناڤ وی دا یێ بنەجهە و ئەو ژی د ناڤ خودێ دا.\nئەڤجا ئەم وێ حەزژێكرنا خودێ بۆ مە هەی دزانین و باوەر ژێ دكەین.\nخودێ حەزژێكرنە. ئەوێ د ناڤ حەزژێكرنێ دا بنەجهـ دبیت، د ناڤ خودێ دا یێ بنەجهە و خودێ د ناڤ وی دا.\nب وێ چەندێ حەزژێكرن د ناڤ مە دا دهێتە كاملكرن، دا د رۆژا دادكرنێ دا دپشتڕاست بین، چنكو مەسیح یێ چەوایە، ئەم ژی ل ڤێ جیهانێ د وەساینە[c] .\nد حەزژێكرنێ دا ترس نینە، لێ حەزژێكرنا كامل ترسێ ژ دلی دەردئێخیت، چنكو ترس گرێدای سزایە. ئەوێ دترسیت، ئەو د حەزژێكرنێ دا كامل نەبوویە.\nئەم حەزژێكرنێ دكەین، چنكو ل بەراهیێ وی حەز ژ مە كر.\nئەگەر ئێك ببێژیت: «ئەز حەز ژ خودێ دكەم» و كەربێن وی ژ خویشك یان برایێ وی ڤەببن، ئەو یێ درەوینە. چنكو ئەو كەسێ حەز ژ خویشك یان برایێ خۆ نەكەت یێ كو دبینیت، ئەو نەشێت حەز ژ خودێ بكەت یێ كو نابینیت.\nمە ئەڤ فەرمانە ژ وی وەرگرتیە: ئەوێ حەز ژ خودێ دكەت، پێدڤیە حەز ژ خویشك و برایێن خۆ ژی بكەت.\na. 4:6 q گیانێ راستیێ: ئانكو گیانێ پیرۆز\nb. 4:12 یوحەننا 1:18\nc. 4:17 ئانكو: پەیوەندیا مەسیحی ل گەل بابی یا چەوایە، پەیوەندیا مە ژی ل ڤێ جیهانێ ل گەل خودێ یا وەسایە.\n1 یوحەننا به‌شێ 3\n1 یوحەننا به‌شێ 5


2021-01-16 17:12 277 جار بینراوە کۆمێنت\nسەرلەبەیانی ئەمڕۆ شەممە 16-1-2021، لە بارەگای مەكتەبی سیاسی لەشاری هەولێر، بەئامادەبوونی كارگێڕو ئەندامانی مەكتەبی سیاسی و سەركردایەتی، ئەندامانی سەركردایەتی یەكێتی سنووری پارێزگای هەولێر كۆبوونەوە.\nلە كۆبوونەوەكەدا گفتوگۆ كرا لەبارەی دۆخی هەرێمی كوردستان و رۆڵی یەكێتی نیشتمانی كوردستان لە هاوكێشە سیاسییەكان و گۆڕانكارییەكانی ناوچەكە، جەخت لەگرنگی رۆڵی یەكێتی كرایەوەو ئامادەبووان هاوڕابوون كە دەبێ یەكێتی رۆڵی سەرەكی بگێڕێ لە چارەسەری كێشەكان و یەكلاكردنەوەی قەیرانەكان.\nبەشێكی تری كۆبوونەوەكە تەرخان كرا بۆ گفتوگۆكردن لەبارەی دۆخی هەولێرو هەوڵەكانی یەكێتی بۆ خزمەتكردن لەو شارە، جەخت لەوەكرایەوە كە دەبێ بەبێ جیاوازی بیروڕای سیاسی و ئایدۆلۆژی خزمەتی هەولێرو هەولێرییەكان بكرێ.\nپەیوەندی نێوان لایەنە سیاسییەكان، ئایندەی پەیوەندییەكانی نێوان هەرێم و بەغدا، چارەسەری كێشەی مووچەو دابینكردنی ژیانێكی شایستە بۆ هاونیشتمانیان لەلایەن حكومەت تەوەری گرنگی كۆبوونەوەكە بوون و گفتوگۆی وردو جدیان لەبارەوە كرا.


جێبەجێ کرانی قۆناغی یەکەمی لابردنی خاڵە گومرکیەکانی نێوان هەرێم و شارەکانی دیکەی عێراق - SAHAR KURDISH (Sorani)\nجێبەجێ کرانی قۆناغی یەکەمی لابردنی خاڵە گومرکیەکانی نێوان هەرێم و شارەکانی دیکەی عێراق\nFeb 09, 2019 12:38 Asia/Tehran\nبە جێبەجێ کرانی قۆناغی یەکەمی لابردنی خاڵە گومرکیەکانی نێوان هەرێمی کوردستان و عێراق ، هەموو فەرمانبەرانی سەر بە حکومەتی ناوەندیی ، لەم خاڵانە کشانەوە .\nبە پێی راپۆرتی کوردپرێس ، کەناڵی تەلەفزیونیی کوردستان 24 راپۆریدا هەموو فەرمانبەرانی سەر بە حکومەتی ناوەندیی عێراق کە بە بڕیاری ئەنجوومەنی وەزیران لە خاڵە گومرکیەکانی نێوان عێراق و هەرێمی کوردستان خەریکی کار بوون ، بە جێبەجێ کرانی فازی یەکەمی لابردنی ئەم خاڵە گومرکیانە، شوێنی کاری خۆیان جێهێشتووە .\nئەم خاڵە گومرکیانە دوای ڕووداوەکانی 16 ی ئوکتوبر ، بە فەرمانی حکومەتی ناوەندیی عێراق لە نێوان شارەکانی هەرێم و عێراق بە واژۆی پەرلەمانی عێراق و ئەنجومەنی وەزیرانی ئەم وڵاتە ، بڕیاری لابردنیان دەرچوو .\nچوونەدەری فەرمانبەرانی عێراق لە خاڵە گومرکیەکان هاوکات لە گەڵ سەردانی چاوەڕواننەکراوی نێچیروان بارزانی سەرۆک وەزیرانی هەرێم بۆ بەغدا و چاوپێکەوتنی لە گەڵ عادل عەبدولمەهدی سەرۆک وەزیرانی عێراق ئەنجام دەبێ .\nهەروەها نەوزاد ئەدهەم بەڕێوەبەری گشتیی رێکخراوی گومرکی هەرێمی کوردستان لە دیمانیەکدا لە گەڵ باس نیوز رایگەیاند بە نەمانی ئەم خاڵە گومرکیانە پزۆژەی یەکسان کردنی نرخنامە و کاروباری گومرکیی دەروازە سنووریەکانی هەرێم و عێراقیش جێبەجێ دەکرێ .


پیرۆزیه‌كان … ئاری زێندینی – Dengekan\nله‌هه‌ر كۆمه‌ڵگه‌یه‌كدا به پیرۆزكردنی شته‌كان هه‌بوو ئه‌وا عه‌قڵ چۆكی به‌رامبه‌ر به خورافه داناوه, كاتێك مرۆڤ خۆی خاوه‌نی هه‌موو پیرۆزیه‌كانه‌و هه‌ر خۆیشی داهێنه‌رودروستكه‌ریه‌تی هه‌ر كاتێك ئه‌و هاوكێشه‌یه ڕووبه‌ڕووی خۆی ده‌كاته‌وه باوه‌ڕ به‌م موقه‌ده‌ساتانه ده‌هێنێت دواجار خۆی ئه‌فراندوویه‌تی ئه‌وا له به‌رده‌م دیواریك خۆی ده‌بینێته‌وه كه له بلۆكی وه‌هم بیناكراوه‌وبه‌گه‌مژه‌یی سواغدراوه. كۆمه‌ڵگه‌ی رۆژئاوایی ساته وه‌ختی پێشكه‌وتنی و سه‌ده‌ی رووناكی كاتێك ده‌ستپێده‌كات كه پشتی له پیرۆزیه‌كان كردو رووی له زانست ومرۆڤدۆستی كرد دروستبوونی چڤاكی ته‌ندروست و خاوه‌ن ئیراده وژیاری له چركه‌یه‌وه ئیعلانی به‌تاڵبوونه‌وه‌ی پیرۆزیه‌كان راگه‌یاند به‌لام له ڕۆژهه‌لات بوارێك نه‌بووه بۆ مرۆڤ كه ئازادانه بیربكه‌نه‌وه به‌ه‌رده‌وام كۆمه‌ڵگه‌وئاینه‌كان هێلێكیان بۆ كێشاوه و بازنه‌یه‌كیان به‌ده‌وریدا دیاریكردووه ده‌رچوون له‌م بازنه‌یه یه‌كسان بووه به مه‌رگ یان كردنه ده‌ره‌وه‌ی كۆمه‌ڵگه! وه‌ك مه‌نسوری حه‌للاج ووتی (هه‌ی گه‌مژه‌ینه من بۆ ئێوه‌مه) , له كۆمه‌ڵگه‌ی رۆژئاوایی (كۆپه‌ر نیكۆس) توانی ئه‌م كۆتانه بشكێنێت كه ده‌سه‌ڵاتی كه‌نیسه هه‌یبوو له هزری مرۆڤه‌كان به‌ڵام مه‌رگی خۆی ئه‌نجامی بیرووبۆچوونه‌كانی بوو.\nله‌كۆمه‌ڵگه‌ی ئێمه‌ش ئه‌و ده‌مه‌ی مرۆڤ ئازادو داهێنه‌ر ده‌بێت كه‌بتوانێ هه‌نگاو به‌سه‌ر پیرۆزیه‌كان بنێت, ئه‌مه مانایی بێڕزی نیه به‌رامبه‌ر بیروبۆچوونه‌كان وباوه‌ڕی هه‌ندێك كه‌س كه ژیانی رۆژانه‌ی خۆیان وا پراكتیزه كردووه كه جیهانبینی خۆیان و له‌و كڵاورۆژنه‌وه ژیان ده‌بینن, قسه‌ی ئێمه له سه‌ر سیسته‌مه‌كه‌یه كه چۆن مرۆڤ ئاماده‌ده‌كات بۆ زانست و مرۆڤدۆستی. كۆمه‌ڵگه‌یه‌ك له‌سه‌ر بناغه‌ی یاساوسكۆلاری بنیاتنرابێت هه‌رگیز ترسی ئه‌وه‌ت نیه كه تاكه‌كانی ئیراده‌ی خۆیان ته‌سلیمی قه‌ده‌رێك بكه‌ن كه ئاینده‌یه‌كی گه‌شی نه‌بێت بۆ مرۆڤایه‌تی. هه‌موو ئه‌و ئاڵۆزی و كێشانه‌ی له رۆژهه‌ڵاتی ناوه‌ڕاست رووده‌ده‌ن ئه‌وه‌یه مرۆڤه‌كان باوه‌ڕیان به پیرۆزیه‌كان نه‌ماوه وه‌ك جاران وا هه‌ست ده‌كه‌ن جگه له خودی مرۆڤ خۆی هیچ شتێكیتر پیرۆزنیه‌وگرینگ نییه,بۆیه ئه‌وانه‌ی سه‌ركردایه‌تی وڵات ده‌كه‌ن پێویسته بزانن كه كۆمه‌ڵێ ماناوچه‌مك هه‌یه كه ئازادكردنی مرۆڤ بۆ ویسته‌كانی خۆی باشترین چاره‌سه‌ره بۆ نه‌هێشتنی هه‌ر ئاریشه‌یه‌ك كه مرۆڤه‌كان رۆژانه تووشی ده‌بن له‌به‌رئه‌وه‌ی هه‌ركاتێك كۆمه‌ڵگه شته‌كانی بۆ دیاریكردی ئه‌وا دڵنیابه كه‌وا تۆ كه‌سێكی توانایی بیركردنه‌وه‌ت له ده‌ستداوه ئاماده‌ی راپه‌ڕاندنی كاره‌كانت نیت ده‌بێت ده‌رفه‌ت بدرێت به هه‌موو كه‌س گوزارشت له خۆی بكات. سه‌ده‌ی بیست سه‌ده‌ی شه‌ڕه گه‌وره‌كان بوو له جیهان سه‌ده‌یه‌ك بوو پێكدادانی ئایدۆلۆژیه‌كان گه‌یشتبووه لووتكه دووباره مانا به‌خشینه‌وه به پیرۆزیه‌كان كراسێكیتری به‌به‌ردكرابوو هه‌موو ده‌مووچاوه دیاروبه حیساب ڕاسته‌كان له ژێر په‌رده‌وه كاره‌كانیان ده‌كرد وا هه‌ستتده‌كرد ده‌سه‌ڵاتداران هه‌موو شتێكیان به كارده‌هێنا بۆ مه‌به‌ستی خۆیان تا پیرۆزترینی شته‌كان ده‌كه‌وتنه ناو گه‌مه‌كان هه‌موو ئه‌مانه‌ش بۆ هه‌یمه‌نه كردنی ده‌سه‌ڵاتی ڕه‌هایی خۆیان له جیهان لاوازكردنی ئیراده‌ی ئازادانه‌ی مرۆڤه‌كان, هه‌رچه‌نده سه‌ده‌ی بیست و یه‌ك به شه‌ڕوئاشووب ڕكابه‌ڕی ده‌ستپێكرد به‌ڵام دڵنیام كه‌وا ئه‌م سه‌ده‌یه چه‌رخی ئازادی ودیموكراسی ده‌بێت هه‌رچه‌ند شه‌ڕوتوندووتیژیش هه‌بێت به‌ڵام دواجار به قازانجی مرۆڤایه‌تی ده‌شكێته‌وه مرۆڤ خۆی بڕیاڕده‌دات كه چۆن بژی, ئیتر كاتی ئه‌وه هاتووه جگه له مرۆڤ هیچ شتێكیتر به (پیرۆز) ناوزه‌د نه‌كرێت چونكه پیویسته هه‌موو شته‌كان له ده‌وری كائینێك كۆببنه‌وه كه پێیده‌ڵین (مرۆڤ)\nPrevious *هەڵتۆقینی هاوپەیمانییەکی تری بێ بەرهەم بۆ خەڵک… موزەفەر عەبدوڵا\nNext سوپای باکوور، بناغەی “سوپایەکی نیشتمانی یەکگرتووی کورد”


ژمارەیەک بڕیار لە بەرژەوەندی هاووڵاتییانی چەمچەماڵ دەرکران | تۆڕی هەواڵی سلێمانی\nHome›هەواڵ›کوردستان›ژمارەیەک بڕیار لە بەرژەوەندی هاووڵاتییانی چەمچەماڵ دەرکران\nژمارەیەک بڕیار لە بەرژەوەندی هاووڵاتییانی چەمچەماڵ دەرکران\nقایمقامی قەزای چەمچەماڵ ئاشکرایکرد لەسەر داواکاری ئێمە ئەمڕۆ لەلایەن وەزارەتی ناوخۆوە ژمارەیەک فەرمانی وزاری لە بەرژەوەندی هاووڵاتییانی قەزاکەمان دەرچوون، بەهیواین بەزوویی بخرێنە بواری جێبەجێکردنەوە.\nڕەمەک ڕەمەزان، قایمقامی قەزای چەمچەماڵ بە SNNی راگەیاند: بە مەبەستی خستنەڕووی داواکاری و پێداویستییەکانی سنوورەکەمان لە سەرەتای ئەم مانگەوە سەرۆکی دیوانی وەزارەتی ناوخۆ سەردانی چەمچەماڵی کرد ئێمەش لە یاداشتێکدا داواکارییەکانمان ئاراستەی وەزارەتی ناوخۆ کرد، بەتایبەت لەبارەی کردنەوەی نوسینگەی پاسپۆرتی چەمچەماڵ.\nئاماژەی بەوەشکرد: لەژێر رۆشنایی داواکاری و یاداشتەکانی ئێمەدا، ئەمڕۆ وەزارەتی ناوخۆ کۆمەڵێک بڕیاری وزاری لەبەرژەوەندی هاووڵاتییانی سنوورەکە دەرکرد، کە بریتین لە کردنەوەی بنکەی پۆلیسی نەهێشتنی تاوان و کردنەوەی بنکەی پۆلیسی شارەوانی و هێنانەکایەی بەشی پۆلیسی بەرگری شارستانی لە چەمچەماڵ و بەستنەوەی بنکەکانی ناحیەکان بەو بەشەوە.\nقایمقامی چەمچەماڵ ئەوەشی خستەڕوو: هەر ئەمڕۆ وەزارەتی ناوخۆ بڕیاریداوە بە خەرجکردنی بڕی 49 ملیۆن دینار بۆ تەواوکردنی بینای نوسینگەی پاسپۆرتی چەمچەماڵ، لەگەڵ ئەوەشدا فەرمانی دانانی بەڕێوەبەری پاسپۆرتی چەمچەماڵ دەرچووە، هەر ئەمڕۆ کۆمەڵێک پێداویستی بۆ نوسینگەی پاسپۆرتی چەمچەماڵ دابینکرا، ئوێدەوارین لە زووترین کاتدا کاروبارەکانی تایبەت بە کردنەوەی نوسینگەی پاسپۆرتی چەمچەماڵ بەکۆتابێت و بەڕووی هاوڵاتیاندا بکرێتەوە.\n“له هه‌ڵبژاردنى په‌رله‌مانى عێراق كورد له ناوچه كێشه له‌سه‌ره‌كان دووجار زه‌رەر‌مه‌ند ده‌بێت”\nسەعدی پیرە: سیستمی ئەمجارەی هەڵبژاردن پێویستی بە لێکزیکبوونەوە و هاوپەیمانی هەیە\nسێ چه‌كدارى داعش ده‌ستگیركران كه ویستوویانه كرده‌وه‌ى تیرۆریستى له كه‌ركوك ئه‌نجام بده‌ن\nرۆژانی بارتۆمیۆ له به‌رشەلۆنه به‌رەو كۆتایی ده‌ڕوات\nنرخی نەوتی برێنت 70 دۆلاری تیپەڕاند\nگرنگترین مانشێتی ئەمڕۆ یەکشەممە 26/7/2020ی رۆژنامە وەرزشییەکانی ئیسپانیا\nزانیارى نوێ له‌سه‌ر شه‌ڕه‌كه‌ى خانه‌قین


لە سلێمانی مریشكی زیندوو و بەستوو كێبڕكێیانە\nخاوەنی كێلگەكانی پەلەوەری داوای ڕاگرتنی هاوردەی مریشكی بەستوو دەكەن و حكوومەتی هەرێمی كوردستان ئەوە ڕەت دەكاتەوە، هاوكات تەنیا لە سلێمانی لەماوەی دوو مانگدا زیاتر لە نۆ ملیۆن تۆن مریشك بەرهەم هێنراوەو.\nئەمڕۆ پێنجشەم 12ی تەمووز/ یۆلیۆ، سۆران غەفوور بەڕێوەبەری چاودێری بازرگانی سلێمانی بە "وشە"ی راگەیاند، هێنانی مریشكی بەستو لە دەرەوە بۆ ناوخۆی هەرێمی كوردستان پێوەندی بەخواست و بەكارهێنانەوە هەیە، چونكە لە هەرێم هەزاران چێشتخانە و خواردنگە هەیە كە مریشكی بەستوو بەكار دەهێنن.\nڕوونیشی كردەوە، كێلگەی پەلەوەری لە كوردستان زۆرن، بەڵام تا ئێستە نەتوانراوە ڕێكخستنەوەیان بۆ بكرێ و نرخێكی جێگیر بۆ مریشك دابنێن، بۆیە ناكرێ لەسەر داوای ئەوان هاتنی مریشكی بەستوو ڕابگیرێت.\nنازم عەبدوڵا جێگری سەرۆكی كۆمەڵەی كێڵگە پەلەوەریەكان بە "وشە"ی راگەیاند، مریشكی بەستوو زیاتر لە پێویست بۆ هەرێمی كوردستان هاوردە دەكرێ لەكاتێكدا نازانرێت چۆن و بە چ ڕێیەك گەورە دەكرێت، بۆیە زۆر زیانی لە كێڵگە پەلەوەرییەكان داوە.\nبەپێی زانیارییەكان هەموو دوو مانگ جارێك بڕی نۆ ملیۆن تۆن مریشك لە كێڵگەكانی پەلەوەری سنووری پارێزگای سلێمانی بەرهەم دەهێنرێت كە بەرهەمی 680 كێڵگەی مۆڵەتدار و 80 كێڵگەی بێ مۆڵەتە، بەگوێرەی قسەی خاوەن كێلگەكان دەتوانرێت پێویستی ناوخۆی پێ پڕ بكرێتەوە.\nئه‌م بابه‌ته 1434 جار خوێنراوه‌ته‌وه


ماڵپەری فیردەوس | حوکمی خواردنی شتی مەولود؟\nسەردێری پرسیار:حوکمی خواردنی شتی مەولود؟\nبەرواری دانان :2020-10-29 کۆدی پرسیار:2246\nپرسیار: حوکمی خواردنی شتی مەولود؟\nوەڵام: زانایان دەڵێن یادی لەدایک بوونی پێغەمبەر درود و سەلامی خوای لێ بێت داھێنراوە، وە ئەسڵیش وایە خواردن و خواردنەوەش حەڵاڵە ئیلا بەڵگە ھاتبێت بۆ حەڕامی.\nخواردن ئەگەر گۆشتی ئاژەڵ بێت یان ئاژەڵ سەر بڕین بێت ئەم دوو حالەتەیە:\nحالەتی یەکەم: ئەگەر مەبەست لە سەر بڕین نزیک بوونەوە بێت لە بێجگە لە خوا، جا چ بۆ پێغەمبەر بێت یان کەسی تر، ئەمەیان شیرکە و حەڕامە گۆشتی ئەو ئاژەڵە بخۆیت.\nحالەتی دووەم: ئەگەر مەبەست لە سەر بڕین تەنھا خوا بێت، ناوی خوای لەسەر ھێنا بێت کاتی سەر بڕین، وە بەسەر ھەژارەکان دا دابەش دەکات، ئەمەیان داھێنراوە، بەڵام خودی گۆشتەکە حەڕام نییە، چونکە بۆ بێجگە لەخوا سەر نەبڕاوە و ئەسڵ وایە حەڵاڵە، بەڵام دەبێت ئینکاری خراپە بکرێت و بەژدار نەبن لەگەڵیان.\nسەبارەت بە خواردنی تر بێجگە لە ئاژەڵ ، وەک شیرینی و کێک و هەر شتێکی تر، ئەسڵ وایە حەڵاڵن، بەڵام دەبێت بە کردەوە ئینکاری بیدعە بکات، چونکە وەرگرتن نیشانەی قبول کردن و بێ دەنگ بوونە لەسەر بیدعە.\nابن باز ڕەحمەتی خوای لێ بێت دەفەرمووێت: (ئەو ئاژەڵەی سەر دەبڕدرێت لە ڕۆژی لە دایک بوون ئەگەر بۆ کەسەکە بێت، ئەمە شیرکی گەورەیە، بەڵام ئەگەر ئاژەڵەکە بۆ خواردن بێت، ئەمەیان ھیچی تێدا نییە، بەڵام دەبێت لێی نەخوات، وە موسلمان ئامادەی نەبێت وەک ئینکاری کردن بە وتە و کردەوە، ئیلا ئەگەر ئامادە بێت بۆ ئامۆژگاری کردن، بێ ئەوەی بەژدار بێت لەگەڵیان بۆ خواردن و شتی تر). مجموع الفتاوی (9/74) .\nزانایان دەڵێن ڕەتکردنەوەی خواردن یان وەرنەگرتن دەبێت بەجوانترین شێوە بێت و خەلک ھۆشیار بکرێتەوە لەم داھێنراوە و ئامۆژگاری بکرێت، نەک فیتنە دروست بکەیت برایەتی تێک بدەیت، وە بەھیچ شێوەیەک نابێت خواردن یان گۆشت فڕێ بدەیت، چونکە خودی خواردنەکە حەڕام نییە، بەڵکو لەبەر ئەوە خواردن وەرناگرین چونکە داھێنراوە، وە وەرنەگرتنی خواردن ئینکاری کردن و ڕازی نەبوونە بەو کردەوەیە.


:: AM:09:24:14/01/2022 \nبه‌سته‌ڵه‌كی جه‌مسه‌ری باشووری گۆی زه‌وی، كه به ده‌ریای به‌سته‌ڵه‌كی سویتسیش ناوی ده‌برێ، به گوێره‌ی چاودێری مانگه ده‌ستكرده‌كان و به‌دواداچوونی زانایان ساڵ دوای ساڵ زیاتر ده‌توێته‌وه و شاخه به‌فرینه‌كانی هه‌ره‌س ده‌هێنن و دوای تواناوه‌یشیان ده‌بن به به‌شێك له ئاوی زه‌ریاكان، به گوێره‌ی خه‌مڵاندنه‌كانیش، ئه‌گه‌ر ئه‌وناوچه‌یه به ته‌واوی بتوێته‌وه، ئه‌وا به‌رزی ئاستی زیاتر له چوار مه‌تر له زه‌ریا و ده‌ریاكان به‌رز ده‌كاته‌وه، كه ئه‌مه‌یش كاره‌ساتێكی گه‌وره‌ی لێ ده‌كه‌وێته‌وه و زانایان به ڕۆژی قیامه‌ت ناوی ده‌به‌ن.\nئه‌و ناوچه‌یه كه ڕووبه‌ره‌كه‌ی هێنده‌ی شانشینی یه‌كگرتووی به‌ریتانیا ده‌بێت و كه‌وتووه‌ته‌وه دوا خاڵی باشووری گۆی زه‌وییه‌وه، به هه‌زاران ملیار تۆن به‌فری كه‌ڵه‌كه‌بووی سه‌ر یه‌كتری لێ كۆبووه‌ته‌وه، هاوشێوه‌ی كیشوه‌رێكی له به‌فر دروست كراوه، له شوێنی خاك. له ئه‌نجامی گۆڕانكارییه‌كانی كه‌شوهه‌وا و ڕووداوه سروشتییه‌كان له ساڵی 1900ه‌وه تا ئێسته بڕی 20 سانتیمه‌تر ئاوی زه‌ریاكان به‌رزبوونه‌ته‌وه، به‌ڵام ئه‌گه‌ر ئه‌و ناوچه‌یه ڕوو له توانه‌وه بكات، ئه‌وا كاره‌ساتی یه‌كجار گه‌وره و مه‌ترسیدار ڕوو له گۆی زه‌وی ده‌كات و مه‌رگی ملیۆنان خه‌ڵك و ژێر ئاو كه‌وتنی سه‌دان گه‌وره شاری وڵاتانی جیا جیای لێ ده‌كه‌وێته‌وه.\nگرنگترین شاره گه‌وره و دیاره‌كانی دنیا كه له ئه‌نجامی توانه‌وه‌ی به‌فری ئه‌و ناوچه‌یه ژێر ئاو ده‌كه‌ون، بریتین له شه‌نگه‌های چین و نیویۆرك و مه‌یامی له ئه‌مه‌ریكا و تۆكیۆ له ژاپۆن و مۆمبای له هیندستان، كه هه‌ریه‌ك له‌و شارانه ژماره‌ی دانیشتووانی چه‌ندان ملیۆن كه‌س ده‌بێت، ئه‌مه جیا له‌وه‌ی سه‌دان شاری تری نه‌ناسراو و قه‌باره بچووك و مامناوه‌ندیش به ته‌واوی نقوومی ئاو ده‌بن، هاوكات دوورگه‌كانی مالدیڤ و كیریباتی و تۆڤالۆ و زۆرێك له دوورگه و كه‌ناراوه نزمه‌كانی جیهان ده‌بن به به‌شێك له زه‌ریاكان و هیچ شوێنه‌وارێكیان نامێنێت، بۆیه زیانه‌كانی هێنده قورس و گه‌وره ده‌بێت، كه جیهان به‌رگه‌ی ناگرێ و به ته‌واوی هه‌ره‌س ده‌هێنێت، بۆیه توانه‌وه‌ی ئه‌و ناوچه به‌سته‌ڵه‌كه به ڕۆژی قیامه‌ت و كۆتایی ژیان له‌سه‌ر زه‌وی چوێنراوه.\nزانایان له‌میانه‌ی توێژینه‌وه‌كان به ڕووی خه‌مڵاندنیان بۆ ئه‌و كاره‌ساته كردووه و باس له‌وه ده‌كه‌ن، كه توانه‌وه‌ی ده‌بێته هۆی به‌رزبوونه‌وه‌ی 4%ی ئاوی زه‌ریا و ده‌ریاكان، له ساڵی 200ه‌وه‌یش ساڵانه بڕی هه‌زار ملیار تۆن به‌سته‌ڵه‌كی ئه‌و ناوچه‌یه ده‌توێته‌وه و ده‌بێ به ئاو و تێكه‌ڵ به ئاوی زه‌ریاكان ده‌بێت. ئه‌گه‌ر دۆخه‌كه‌یش به‌مشێوه‌یه به‌رده‌وامی هه‌بێت، ئه‌وا تا 30 ساڵی داهاتوو به ته‌واوی ئه‌و ناوچه‌یه ده‌توێته‌وه و هیچ شاخێكی به‌فرینی لێ نامێنێت و لافاو و ژێرئاوكه‌وتنی سه‌دان شار و ملیۆنان مرۆڤ ده‌بێت به واقیع و ڕاستییه‌كی تاڵ و ناتوانن لێی ده‌رباز ببین.\nلایرین بیتیت زانای بواری ناوچه به‌سته‌ڵه‌كه‌كانی جه‌مسه‌ره‌كانی گۆی زه‌وی له زانكۆی ویلایه‌تی ئۆریگۆن ده‌ڵێ، به‌شی ڕۆژهه‌ڵاتی كیشوه‌ری به‌فرینی باشووری گۆی زه‌وی، ده‌ستی به له‌تبوون و ترازان كردووه، به خێراییه‌كی زۆر ده‌توێته‌وه و له ماوه‌ی 10 ساڵی داهاتوو گۆڕانكاری گه‌وره دروست ده‌بێ و ڕێژه‌ی ئاو له‌سه‌ر گۆی زه‌وی زۆر به‌رز ده‌بێته‌وه و قه‌باره‌ی وشكانی ڕوو له كه‌مبوونه‌وه‌ی زیاتر ده‌كات.\nبابه‌ته‌كه ته‌نیا بریتی نییه له توانه‌وه‌ی به‌فری ئه‌و ناوچه‌یه، به‌ڵكو زانایان دووپات له‌وه ده‌كه‌نه‌وه، به به‌رزبوونه‌وه‌ی ڕێژه‌ی ئاو به‌و ئاسته، كاریگه‌ری له سه‌رجه‌م ناوچه به‌سته‌ڵه‌كه‌كانی تری گۆی زه‌وی له باشوور و باكوری گۆی زه‌وی دروست ده‌كات و وا ده‌كات ناوچه‌كانی تریش ڕوو له توانه‌وه بكه‌ن، به‌هۆی به‌رزبوونه‌وه‌ی ئاستی ئاو، ئه‌مه‌یش وا ده‌كات لێكه‌وت و كاریگه‌رییه‌كانی ئه‌و كاره‌ساته بۆ ماوه‌یه‌كی درێژ و چه‌ندان سه‌ده‌ی داهاتوو بوونی بمێنێت و به‌رده‌وام مرۆڤایه‌تی بخاته به‌رده‌م كاره‌سات و هه‌ڕه‌شه‌ی گه‌وره‌وه.\nله ئه‌نجامی به‌رزبوونه‌وه‌ی پله‌ی گه‌رمای گۆی زه‌وی، پله‌ی گه‌رمی ئاوی ده‌ریا و زه‌ریاكانیش ڕوو له به‌رزبوونه‌وه ده‌كه‌ن، كه ئه‌مه‌یش وا ده‌كات هیچ ته‌نێكی به‌فرین نه‌توانێ له‌سه‌ر ئاو بمێنێته‌وه، ئه‌مه‌یش ئه‌و كاره‌ساته‌یه كه چه‌ند ساڵێكه زانایان هۆشداری ده‌ده‌ن و داوا له جیهان ده‌كه‌ن، كه سه‌رنجیان بخه‌نه سه‌ر ئه‌و گرفته گه‌ورانه و هه‌وڵه‌كان یه‌كبخه‌ن، بۆ ئه‌وه‌ی ڕێگری له ڕوودانیان بكرێ، یان هه‌ر هیچ نه‌بێ زیانه‌كانیان كه‌م بكرێته‌وه و جیهان خۆی بۆ دۆخێكی مه‌ترسیداری له‌و شێوه‌یه ئاماده بكات و هه‌موو وڵاتان ڕێوشوێنی پێویست بگرنه‌به‌ر و خه‌ڵكی ناوچه كه‌ناراوه‌كان له ئێسته‌وه ده‌ست به گواستنه‌وه‌یان بكرێت، نه‌ك بێباكانه به‌رده‌وام بن له ژیانكردن له ناوچه كه‌ناراوه‌كان و نزمه‌كان و دوای ئه‌وه‌ی كاره‌ساته‌كه‌یش به‌رۆكی مرۆڤایه‌تی ده‌گرێ، ده‌ست به ناڕه‌زایی بكرێ له دژی زانایان و حكوومه‌ته‌كان به‌رپرسیاریه‌تی له‌سه‌ر شانی خۆیان لابه‌رن.


مێشێ چ تێكه‌لى دگه‌ل مه‌ژى هه‌یه؟ - وارمیدیا\nمێشێ چ تێكه‌لى دگه‌ل مه‌ژى هه‌یه؟\nمێژوویا به‌لاڤكرنێ: 2016/07/23 - 12:44 م\nئه‌ڤێن وه‌كى من سه‌رێ خوه ب زمانىڤه دئێشینن، هنده‌ك جاران تووشى ره‌فتاره‌كا وه‌سا ئه‌نتیكه دبن، نه‌شێن بێده‌نگ بمینن. بۆ نموونه؛ مه د كوردىدا گه‌نج و لاو و خۆرت و تۆلاز و جهێل و.. هه‌نه و بیرا من دهێت، پتریا خه‌لكێ دهۆكێ دگۆت: شه‌باب!\nبۆچى شه‌باب؟ كه‌س نازانت.\nل ئه‌ڤێ دوماهیێ مه‌دیاكارێن دهۆكێ یێ په‌یڤا مێشك ل شوونا مه‌ژ/ مه‌ژى د سه‌رێ خه‌لكىدا دچینن و وه‌ختێ دبێژن مێشكێ من، وه‌سا شرین دبێن، دێ بێژى (دلێ من) ژ ده‌ڤێ وان ده‌ردكه‌ڤن!\nبۆچى مه‌ژ ببته مێشك؟ كه‌س نازانت.\nوه‌رن دا پێكڤه بزانین بۆچى هنده‌ك ئه‌ڤیندارێن مێشكن و نه‌ڤێن په‌یڤا مه‌ژ بێژنه مه‌ژێ خوه!\nمه‌ژ و مه‌ژى دبێژنه گلۆلكا ده‌ماران، ئه‌وا د قافێ سه‌رێ مرۆڤىدا ب رۆلێ وه‌رگرتن و كۆمكرن و پۆلاندن و هه‌لگرتن و شرۆڤه‌كرن و ده‌راندنا (وه‌ر)گرته‌كێن هه‌سته‌وه‌ران رادبت. داكو ئه‌ڤ رسته‌یه رۆهنتر ببت، باشتره بێژم: مه‌ژ ئه‌و ئه‌ندامه یێ هه‌سته‌وه‌رێن مرۆڤى به‌رهه‌مێ خوه لێ هه‌لدگرن و وه‌ختێ هه‌وجه دبنێ بۆ ڤه‌دگه‌ڕینت.\nبێمه‌ژى بۆ بێئاقلى دهێته گۆتن و مه‌ژیڕه‌ش بۆ ئه‌وێ نه‌شێت دروست هزر بكه‌ت دبێژن. ئانكو مه‌ژى هه‌م مه‌ژه هه‌م خره‌ت و ئاقله. لێ پتر بۆ گلۆلكا ده‌ماران بكاردهێت.\nئه‌رێ مه‌ژ وه‌كو په‌یڤ ژ كیڤه هاتىیه؟\nب گۆره‌ى مالپه‌ڕێ ئه‌تیمۆلۆجى، په‌یڤا matih ب سانسكریتى گۆتینه هزرێ و گریكان mantis گۆتیه خوێڤه‌زانكان وmania بۆ دیناتیێ بكار هاتىیه. و لاتینان mens و فارس مه‌غز بۆ مه‌ژى دبێژن. ب گۆره‌ى مه‌كه‌نزى، زمانێ په‌هله‌ڤى، مه‌زگ بۆ مه‌ژى بكاردئینا.\nئه‌ڤانه هه‌مى دگه‌هنه ره‌گێ هندئۆرۆپى men- وه‌كو مالپه‌ڕێ ئه‌تیمۆلۆجیا دبێژت.\nچونكى زمانێ كوردى ب هه‌میڤه زمانه‌كێ ئیرانىیه ژ گرۆپێ هندئۆرۆپى، و چونكى د په‌هله‌ڤىدا (مه‌زگ)ه و د فارسىدا مه‌غزه (پێش و پاشكرنا /گ/ێ دگه‌ل /ر/ێ) پێدڤىیه مه‌ژا كوردى ژ مه‌ژگ هات بت.\nكورد په‌یڤا مێش و مێشك بۆ جۆره‌كێ گیانه‌وه‌رێن فڕنده بكاردئینت، و هنده‌ك جاران وه‌كو ناڤێ جۆرى یان ل شوونا (حشرة) دهێته گۆتن:\n-مێش و مۆر.\n-مێشك یا هاتىیێ.\n-مێشره‌شك و مێشا هه‌نگڤینى..هتد.\nفارس دبێژنه گاڕه‌ش و چێله‌كان میش و مه هه‌مان په‌یڤ د گامێش (گا-میش)دا هه‌یه. و ئه‌و په‌یڤا مه‌گه‌س كو هنده‌ك جاران د كوردىدا دهێته دیتن، دبێژنه مێشێ و ئه‌ڤه ژ مه‌كه‌سا په‌هله‌ڤى هاتىیه.\nب گۆره‌ى مالپه‌ڕێ ئه‌تیمۆلۆجى؛ د سانسكریتىدا مه‌كسه- هه‌یه و كه‌ڤنه دێرا سلاڤۆنى په‌یڤا مۆچا mucha بكارئینایه. ئه‌رمه‌ن دبێژنێ mun و ئه‌لبانى دبێژنێ mize و كه‌ڤنه ئنگلیزان میگ mygg دگۆت. د لاتینىدا مۆسكا musca هه‌یه و ئه‌ڤه د نه‌و-زمانێن ئۆرۆپىدا بوویه مۆسكیتۆ mosquito.\nوه‌كو ئه‌تیمۆلۆجى دبێژت؛ ئه‌ڤانه هه‌مى دگه‌هنه ره‌گێ هندئۆرۆپى مۆ- (mu-) كو ژ ده‌نگێ (ممممم) ئانكو بڤڤێنا چه‌نگان، هاتیه.\nژ بڤبڤا چه‌نگان ل باى تاكو بڤبڤا هزران د سه‌رىدا ئه‌ز چو هه‌ڤبه‌ندیان نابینم ژبلى، هه‌كه‌ر هندئۆرۆپیێن پێشین هزركربت، هزر وه‌كو مێشان د سه‌رێ مرۆڤان دا دفڕن و هه‌ردو (مه‌ژ و مێش) ژ بڤبڤێ هات بن!\nهه‌كه‌رنه، پێدڤىیه ئه‌م پچه‌كێ مه‌نتقیتر هزر بكه‌ین و هه‌ست ب كێماسىیێ نه‌كه‌ین و مێشێ و مێشكێ ژ مه‌ژى جودا بكه‌ین.\nل دوماهىیێ من دڤێت بێژم؛ بلا هزرا هه‌وه گه‌له‌ك دوور نه‌چت و من ب زارپه‌رێسىیێ گونه‌هبار نه‌كن، چونكى ئه‌ز دزانم زمان هنده‌ك ده‌نگن و ئه‌وان ده‌نگان هیچ به‌هایه‌كێ ره‌ها و پیرۆز نینه، لێ ئه‌ز دترسم رۆژه‌كێ كه‌سه‌كێ بیانى ئه‌ڤێ راستىیێ بزانت و بێژت: كورد چ ملله‌ته‌كێ سه‌یرن! مێشێ و مه‌ژى ژێكجودا ناكن؟\n http://www.vajehyab.com/ من باوه‌رى هه‌یه كو (مخ)ا ئه‌ره‌بى ژى دگه‌هته ئه‌ڤێ په‌یڤێ، نه‌خاسمه ئه‌وان (دماغ) ژى هه‌یه و دیاره ژ هه‌مان ره‌گینه (د- ماغ/ مخ).\n A concise Pahlavi Dictionari – MacKenzie, oxford press, 1986


وەرزشەوانێك له كریسمسدا به‌هۆی هێرشی قرشێكه‌وه مرد\n04:21 - 25/12/2021\nبه‌رپرسانی كه‌ناراوی شاری مۆرۆ به‌ی ئه‌مڕۆ شه‌ممه رایانگه‌یاند، پیاوێك به‌مه‌ستی ئه‌نجامدانی سەمای سه‌ر شه‌پۆلی ده‌ریا چوه‌ته كه‌ناراوه‌كانی ئه‌و شاره، به‌ڵام به‌هۆی هێرشی ماسییه‌كی قرشه‌وه، ده‌ستبه‌جێ مردوه و پۆلیسیش هه‌واڵه‌كه‌ی پشتڕاستكردوه‌ته‌وه و كه‌ناراوه‌كانیان بۆ ماوه 24 كاتژمێر داخستوه.\nبه‌ڕێوه‌به‌رانی به‌نده‌ری كه‌ناراوه‌كانی مۆرۆی به‌ی ویلایه‌تی كالیفۆڕنیای ئه‌مریكا ئه‌مڕۆ شه‌ممه رایانگه‌یاند، پاوێك به مه‌به‌ستی ئه‌نجامدانی سەما و یاریكردن لەسه‌ر شه‌پۆلی ده‌ریا چوه‌ته كه‌ناراوه‌كانی شار مۆرۆ به‌ی و له‌ئه‌نجامی هێرشی ماسیه‌كی قرشه‌وه مردوه.\nپۆلیسی شاری مۆرۆ له لێدوانێكدا ئاماژه‌ی به‌وه‌كردوه، وەرزشەوانەكە به مه‌به‌ستی ئه‌نجامدانی سەمای سه‌ر شه‌پۆلی ده‌ریا چوته كه‌ناراوه‌كای ئه‌و شاره و پاش ئه‌وه‌ی له ناكاو له لایه‌ن ماسییه‌كی قرشه‌وه هێرشی كراوه‌ته سه‌ر ده‌ستبه‌جێ مردوه.\nله‌لای خۆشییه‌وه نوسینگه‌ی پزیشكی دادوه‌ری سه‌ر به ناوچه‌ی سان لویز ئۆبیسپۆو كه چه‌ند كیلۆمه‌ترێك له‌و كه‌ناراوه‌وه دوره، باسی له‌وه‌كردوه، "روداوێكی دڵته‌زێنه به‌تایبه‌ت كه ئێمه له پشوكانی یادی كریسمسداین، له پاڵ ئه‌م ڕوداوه‌شدا كه‌شوهه‌وا و بای ئه‌م وه‌رزه جۆش و خۆرشی ئه‌و گه‌مه‌یه‌ی له ئه‌نجامده‌رانی تێكدا و كه‌ناراوه‌كان به مه‌به‌ستی پاراستنی گیانی هاوڵاتیان داخران".\nسه‌ره‌ڕای ئه‌وه‌ی هه‌ردو كه‌ناراوی شاری مۆرۆ به‌ی و سته‌یت پار به كراوه‌یی مابونه‌وه، به‌ڵام به بڕیاری به‌رپرسانی ئه‌و كه‌ناراوانه ده‌ستبه‌جێ و بۆ ماوه‌ی 24 كاتژمێر ئه‌و كه‌ناراوانه داخران.


وه‌زاره‌تی ناوخۆی عێراق: هه‌وڵه‌كانمان به‌رده‌وامن بۆ گه‌ڕاندنه‌وه‌ی نه‌جمه‌دین كه‌ریم\nوه‌زاره‌تی ناوخۆی عێراق ده‌ڵێت، نه‌جمه‌دین كه‌ریم، پارێزگاری پێشوی كه‌ركوك له‌لوبنان به‌كه‌فاله‌ت ئازادكراوه‌و ده‌ست به‌سه‌ر پاسپۆرته‌كانیدا گیراوه‌و رێگریی گه‌شتی لێكراوه. جه‌ختیش ده‌كاته‌وه كه هه‌وڵه‌كانیان به‌رده‌وامن بۆ گه‌ڕاندنه‌وه‌ی ناوبراو بۆ عێراق و دادگاییكردنی.\nئاوێنه: وه‌زاره‌ته‌كه ئه‌مڕۆ یه‌كشه‌ممه له‌به‌یاننامه‌یه‌كدا سه‌باره‌ت به پرسی ده‌ستگیركردنی نه‌جمه‌دین كه‌ریم، پارێزگاری پێشوی كه‌ركوك له به‌یروت رایگه‌یاند، هه‌ركه ئاگاداری بابه‌ته‌كه بون له‌ڕێگه‌ی فه‌رمانگه په‌یوه‌ندیداره‌كانی وه‌ك پۆلیسی عه‌ره‌بی و پۆلیسی نێوده‌وڵه‌تی(ئینته‌رپول)ه‌وه، سه‌ر جه‌م رێكاره یاساییه‌كانی په‌یوه‌ست به گه‌ڕاندنه‌وه‌ی داواكراوانیان گرتۆته‌به‌ر.\nهێمای بۆ ئه‌وه‌ش كرد له‌گه‌ڵ ئه‌وه‌ی ورده‌كاریی ده‌ستگیركردنی نه‌جمه‌دین كه‌ریم، "تۆمه‌تباری هه‌ڵهاتو"یان له فڕۆكه‌خانه‌ی به‌یروت زانیوه كه ده‌ستگیركردنیشی له‌ئه‌نجامی به‌دواداچونه ورده‌كانی وه‌زاره‌ته‌كه‌یانه‌وه بوه بۆ دۆسیه‌كه، ده‌ستبه‌جێ له 21ی ئایار له‌ڕیگه‌ی ئینته‌رپولی عێراقییه‌وه په‌یوه‌ندییان به ئینته‌رپولی لوبنانییه‌وه كردوه‌و هه‌روه‌ها له‌ڕێگه‌ی ته‌له‌فۆنیشه‌وه په‌یوه‌ندییان پێوه كردون كه تێیدا رونیانكردۆته‌وه، تۆمه‌تبار، داواكراوه له‌لایه‌ن دادگای عێراقییه‌وه به تۆمه‌تی بردنی سامانی گشتی و هه‌روه‌ك داوایان كردوه ناوبراو ده‌ستبه‌سه‌ربێت تا ئه‌و كاته‌ی ئه‌مان دۆسیه‌ی راده‌ستكردنه‌وه‌ی به عێراق ره‌وانه‌ی به‌یروت ده‌كه‌ن.\nجه‌ختیشی كردۆته‌وه كه له 31ی تشرینی یه‌كه‌می ساڵی 2018ه‌وه له‌سه‌ر ئاستی ئینته‌رپول فه‌رمانی ده‌ستگیركردن بۆ نه‌جمه‌دین كه‌ریم هه‌بوه‌و هه‌روه‌ها له 12ی نیسانی ساڵی 2018ه‌وه له‌لایه‌ن دادگای عێراقه‌وه فه‌رمانی ده‌ستگیركردنی هه‌یه.\nوه‌زاره‌تی ناوخۆی عێراق ئاشكراشیكردوه كه له‌لایه‌ن ئینته‌رپولی لوبنانییه‌وه پێیان ڕاگه‌یه‌ندراوه كه نه‌جمه‌دین كه‌ریم-یان به‌كه‌فاله‌ت و به‌پێی یاسا لوبنانییه به‌ركاره‌كان ئازادكردوه به‌ڵام پاسپۆرته‌كانیان لێوه‌رگرتوه‌و هه‌روه‌ها قه‌ده‌غه‌ی گه‌شتی ده‌ره‌وه‌ی لوبنانیان لێكردوه‌و چاوه‌ڕوانی ناردنی دۆسیه‌ی گه‌ڕاندنه‌وه‌ین له‌لایه‌ن عێراقه‌وه به‌مه‌به‌ستی رێگه‌خۆشكردن بۆ ناردنه‌وه‌ی تۆمه‌تبارو دادگاییكردنی له‌عێراق، ئه‌وه‌ش به‌گوێره‌ی رێككه‌وتنی راده‌ستكردنه‌وه‌ی داواكراوان كه له‌ساڵی 1929 له‌نێوان عێراق و لوبناندا ئیمزاكراوه.\nجه‌ختیشی كردۆته‌وه كه هێشتا هه‌وڵه‌كانیان به بڕیاری حكومه‌ت له‌ئاستی باڵا به‌رده‌وامن له‌گه‌ڵ ئینته‌رپولی لوبنانی و لایه‌نه دادوه‌رییه‌كانی لوبنان له‌سه‌ر پێویستی جێبه‌جێكردنی رێككه‌وتنه نێوده‌وڵه‌تییه‌كان له‌پێناو راده‌ستكردنه‌وه‌ی "تۆمه‌تباری هه‌ڵهاتو(نه‌جمه‌دین كه‌ریم)" به لایه‌نی دادوه‌ریی عێراقی له‌سه‌ر بنه‌مای ئه‌و فه‌رمانی ده‌ستگیركردنانه‌ی كه بۆی ده‌رچون.\nئه‌وه‌شی خستۆته‌ڕو كه ئه‌نجامی دوا هه‌وڵ و په‌یوه‌ندییه به‌رده‌وامه‌كانیان له‌گه‌ڵ ده‌سه‌ڵاتدارانی لوبنانی و په‌ره‌سه‌ندنه‌كانی دۆسیه‌كه دواتر ده‌خه‌نه‌ڕو.\nجه‌ختیشی كردۆته‌وه كه درێغی له‌هیچ هه‌وڵێك ناكه‌ن بۆ جێبه‌جێكردنی یاساو په‌یڕه‌وكردنی ماده تایبه‌ته‌كانی په‌یوه‌ست به گه‌ڕاندنه‌وه‌ی سه‌رجه‌م تۆمه‌تبارانی هه‌ڵهاتو.


کوردیپێدیا - دووشەممەی رەش\n📖 دووشەممەی رەش | پۆل: کورتەباس | زمانی بابەت: 🏳 کوردیی ناوەڕاست\nکاوە محەمەدکاوە محەمەد\nئەندامی پەرلەمانی عێراق لە فراکسێۆنی گۆرانگۆران\nبینووسن..لەساڵنامە و دەفتەری یاداشتەکانتاندا تۆماری بکەن، کە ئەمڕۆ دووشەممە (2019/6/10) یەکێکە لەرۆژە هەرە رەش و شومەکانی ئەم هەرێمە پڕ لەرەشایی و تارماییەی ئێمە،\n1/ ئەمڕۆ کۆڵەکەیەکی دیکەی بەبنەماڵەکردنی سیستمی حوکمڕانیی هەرێم داکوتێنرا و پەرلەمان و پەرلەمانتارانی کوردستانکوردستانیش کران بە شاهید بەسەریەوە.\n2/ئەمڕۆ پەرلەمانی کوردستان بێ بەهاتر کرا و پەرلەمانتاران نادیارترین بوونەوەری ناو هۆڵی نمایشەکان بوون.\n3/رێورەسمەکەی ئەمڕۆ، پێش ئەوەی بۆ سوێندخواردنی سەرۆکی نوێی هەرێم بێت، بۆ چەسپاندنی بەمەرجەعکردنی (مەسعود بارزانیمەسعود بارزانی) و رەشکردنەوە و پەراوێزخستنی مێژووی خەباتی سەرکردەکانی دیکە، بەتایبەت (نەوشیروان مستەفا و مام جەلال) بوو.\n4/ئەمڕۆ هەرچی شکستی حوکمڕانی (28 ساڵ)ی رابردووە و بە پلەی یەکەم (مەسعود بارزانی و نێچیرڤان بارزانی) لێی بەرپرسیارن، کەچی لەرێورەسمە پڕ لەریاکارییەکەی ئەمڕۆدا هەموو ئەو شکست و نەهامەتییانەی ساڵانی رابردوو، بە بۆیەی برایەتی و یەکڕیزی درۆینەوە سپی کرانەوە و بە نرخی (سەرکەوتن و دەستکەوت) فرۆشرانەوە.\n5/رێورەسمەکەی ئەمڕۆ مەسیجی ئەوەی پێگەیاندین کە هاوپەیمانێتیی گەندەڵکارەکانی هەرێم و عیراق، بەهێزە و ئەو دەستەبژێرە شکستخواردووە لەهەر شتێکدا جیاواز و ناکۆک بن، بەڵام هەموویان بەرهەمی یەک کارگەن کە بەردەوام سیاسەت دەهاڕێت و لەئەخلاق دایدەماڵێت.\n#کاوە محەمەد | #گۆران | #کوردستان | #مەسعود بارزانی |\n1. 👁 کاوە محەمەد\n📅 رۆژی دەرچوون: 10-06-2019\n➕ ئەم بابەتە لەلایەن: (جوان عومەر ئەحمەد)ەوە لە: Jun 26 2019 3:26PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Jun 26 2019 10:42PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jun 26 2019 11:02PM باشترکراوە\n📷 فایلی وێنە 1.0.1 66 KB Jun 26 2019 3:29PM جوان عومەر ئەحمەد


ئیسماعیل حه‌مه‌ئه‌مین – فاشیزم له شوێن و ئه‌قڵی ئیداریدا – به‌شی یه‌كه‌م\nبابه‌تی: ئیسماعیل حه‌مه‌ئه‌مین\t ئیلول 22, 2019\nساڵانێكی زۆره به فڕۆكه‌خانه‌ی سلێمانیدا هاتوچۆ ده‌كه‌م و بێگومان فڕۆكه‌خانه ده‌موچاوی ئینته‌رناسیونالی ئه‌و شار و وڵاته‌یه، هه‌موو جارێك له‌به‌رخۆمه‌وه ده‌ڵێم؛ ئه‌مانه ئاشنا نین به سیستمی فڕۆكه‌خانه‌ی جیهانی و فێرده‌بن. به‌ڵام ساڵ ڕۆیشت و هات نه‌ك هه‌ر چاك نه‌بوون، به‌ڵكو خراپتر ده‌بن، هه‌ر بۆیه كاتی ئه‌وه هاتووه باس له‌م گه‌راجه ترسناكه بكه‌ین كه ناوی فڕۆكه‌خانه‌ی سلێمانیه. بێگومان باسی به‌شێكی هه‌ڵسوكه‌وتی ئاسایشه‌كه‌ی و سوستێمی ئاسایشیان ده‌كه‌م و ئه‌ویتر له‌ڕێگه‌ی (فاشیه‌تی شوێن) و ماتڕیاڵه‌وه گوزارش له‌خۆی ده‌كات. كۆی كاره‌كه‌م قسه‌كردنه له‌سه‌ر كۆنسێپتی فاشیزم له هه‌ڵسوكه‌وت و شوێندا، له بیناسازی و شێوازی كۆنترۆڵ و جوڵه و گواستنه‌وه‌دا. به‌مه‌ش له‌سه‌رێكه‌وه نێزیكده‌بینه‌وه له پڕنسیبی به‌شداریكردن له گۆڕینی كۆنسێپت وه‌ك هه‌وڵێكی ڕیفۆرمیستانه له كۆنسێپتی ئیداریدا، به‌هه‌مان شێوه‌ش قسه‌ده‌كه‌ین له‌سه‌ر فاشیزم كه وه‌ك میراتی له حكومه‌ته یه‌ك به‌دوا یه‌كه‌كانی ئێراق و ناوچه‌كه‌وه بۆمان ماوه‌ته‌وه و ئێمه‌ی كوردیش به‌بێ بیركردنه‌وه دایه‌نگه‌مان كردووه و كۆپی هه‌مان ئه‌قڵی ئیداری ده‌كه‌ینه‌وه. له‌م خاڵه‌وه هیوادارم ئه‌م بابه‌ته له‌چوارچێوه‌ی كۆنسێپتی (گه‌ڕان به‌دووی فاشیزمی نوێدا)  سه‌یری بكرێت و بخوێنرێته‌وه.\nپاسه  ده چركه‌ییه‌كه یان سندوقی به‌عسیه‌كان\nدوای ئه‌وه‌ی فڕۆكه ده‌نیشێته‌وه و دوای ئه‌وه‌ی هه‌موو سه‌رنشینه‌كان له فڕۆكه‌خانه‌كانی ئه‌وروپاوه (له‌نده‌ن، فرانكفۆرت، دوسلدۆرف، میونشن، یۆتۆبۆری…هتد) سه‌فه‌رێكی پڕ هیلاكیان كردووه، لانیكه‌م هه‌شت كاژێر زیاتر ده‌بێت، چونكه له ئه‌وروپاوه چوار كاژێر ونیو و له بریتانیا وه پێنج كاژێر و نیو و هه‌ندێك له سه‌رنیشینیان له ئه‌مریكا یان كه‌نه‌دا ده‌گه‌نه ئه‌و فڕۆكه‌خانه ئه‌وروپیانه كه ده كاژێر زیاتریان پێچووه. ئه‌مه جگه له‌وانه‌ی به شه‌مه‌نده‌فه‌ر له‌ناو وڵاته ئه‌و‌روپیه‌كاندا سه‌فه‌رده‌كه‌ن و به‌ره‌و فڕۆكه‌خانه‌كان ده‌چن. هه‌موو ئه‌مانه به‌ڕێزان به‌تایبه‌ت ئه‌وانه‌ی منداڵیان هه‌یه، ماندبوون و هیلاكیه‌كی زۆریان چه‌شتووه. ئه‌مه جگه له چاوه‌ڕوانی فڕۆكه، كه هێڵه‌كانی كوردستان به‌رده‌وام فڕۆكه‌ی ته‌سك و ناقۆڵا و نیمچه سكراب و پڕ ستیوارتی بێ ئه‌ته‌كێت و نه‌فه‌ری سه‌یر و سه‌مه‌ره‌ن كه هه‌ر زۆر زوو ته‌والێته‌كه ده‌كه‌نه ته‌نه‌كه خۆڵ و هه‌ندێك جار جگه‌ره‌ی تێدا ده‌كێشن، ئیدی هه‌ر زوو هه‌ستده‌كه‌یت ئه‌م سندوقه فڕیووه به‌ره‌و شوێنێك ده‌ڕوات كه گه‌راجه، فه‌وزایه، بێ سه‌روبه‌ره و بێ یاسایی هه‌م له‌ناو خودی نه‌فه‌ره‌كاندا ده‌گه‌شێته‌وه و هه‌م له‌هه‌ڵسوكه‌وتی كارمه‌ندانی فڕۆكه كه زمانیان ڕه‌ق وناشرینه و له فرۆكه‌ی دیكه بۆ وڵاتانی ئه‌وروپی ئه‌و زمانه زامنی ده‌ركردنیان ده‌دا، به‌ڵام له‌م سندوقه فڕیوه پڕ ته‌قه ته‌قه‌دا هه‌موو شتێك تێپه‌ڕده‌بێت و ئیدی لێره‌وه هه‌ستده‌كه‌یت جۆرێك دیسپۆتیزم و چه‌وسانه‌وه بۆ سه‌ر ئه‌ویتر و فه‌وزا ده‌ستپێده‌كات، به‌تایبه‌ت گه‌ر هه‌موو سه‌رنشینه‌كان كوردی باشوور بین، لێره‌وه هه‌ستده‌كه‌یت شتێكیان تێدا گه‌شاوه‌ته‌وه كه ده‌رچوونه له‌یاسا، ئه‌مه‌ش بۆته هۆی كه ستیوارته‌كانیش (ئه‌وانه‌ی له فرۆكه‌دا خزمه‌تده‌كه‌ن) هه‌ڵسوكه‌تیان بگۆڕێت. ئه‌مه زه‌مه‌ن یار بێت هه‌ڵده‌گرین بۆ نوسینێكی دیكه.\nنه‌فه‌ره‌كان به‌تایبه‌ت كورده‌كانی خۆمان له هاتوچۆی به‌رده‌وامدان له‌ناو فڕۆكه‌كه‌دا و ئه‌وه‌ش جێگه‌ی سه‌رسوڕمانه و له‌دوایشدا هه‌مان هاتوچۆ دووباره ده‌بێته‌وه، به‌ڵام ئه‌مجاره له‌لایه‌ن كارمه‌ندانی فرۆكه‌خانه‌ی سلێمانییه‌وه. ئه‌م هه‌ڵسوكه‌وتی( ماخۆلان – گرتن)ه و نائارامییه هه‌میشه جێگه‌ی سه‌رنجی من بووه. ئه‌مه جگه‌له‌وه‌ی ئه‌م فرۆكانه‌ی دێن بۆ كوردستان ته‌نانه‌ت خه‌تی دوبه‌ی و ئیماراتیش ، هه‌مووی فڕۆكه ده‌ستی دوو و ناقۆڵا و بێ خزمه‌ت و ته‌سك و تروسكن و هه‌میشه له ڕووی دیسپلینی كاته‌وه؛ كاتی فڕیندا دواكه‌وتوون. ئه‌مه سه‌ره‌تای گه‌شته‌كه‌یه و به‌گشتی دوای ئه‌م هیلاكییه كه داده‌به‌زیت عه‌نتیكه‌خانه‌كه پێشوازیت لێده‌كات، عه‌نتیكه‌خانه یه‌ك كه‌ناوی؛ فڕۆكه‌خانه‌ی سلێمانیه.\nدوای تێپه‌ڕبوون به‌كۆنتڕۆڵی به‌هێزی فڕۆكه‌خانه ئه‌وروپیه‌كان، داده‌به‌زیته عه‌نتیكه‌خانه‌كه‌وه كه ئه‌كته‌ره‌كانی ده‌یانه‌وێت پێت بڵێن؛ ئێمه‌ش وه‌ك ئه‌وان خاوه‌ن كۆنترۆڵی به‌هێزین، به‌ڵام كۆنترۆڵی كێ؟ ئا له‌مه‌دا به‌درێژایی ئه‌م هه‌موو ساڵه شكستیان هێناوه. لێره‌وه (بێ ئه‌ته‌كێتی) و نه‌زانی به‌وه‌ی كارمه‌ندی فرۆكه‌خانه‌ی نێو ده‌وڵه‌تیت نمایشی خۆی ده‌كات و پێتده‌ڵێت؛ ئێره گه‌راجه و گه‌راجه‌كه له ڕێگه‌ی هه‌ڵسوكه‌وتیانه‌وه خۆیت بۆ نیشانده‌دات، چۆن؟!\nجارێ هه‌ر كه‌دا ده‌به‌زیت ده‌خرێیته پاسێكه‌وه و تاوه‌كو پاسه‌كه نه‌بێته (قوتووی ماسی سه‌لمۆن) و (نه‌فه‌ره‌كان تێك نه‌ترجێن) به‌ناو یه‌كدا و هاواریان لێ هه‌ڵنه‌ستێت ناكه‌وێته جوڵه. جوڵه‌یه‌ك  هه‌زه‌لیانه‌یه و خولانه‌وه‌یه‌كه هیچیتر، له‌شوێنی خۆی ده‌خولێته‌وه و ته‌نها پێنج تا حه‌وت چركه ده‌خایه‌نێت و پاش ئه‌م چركه خولانه‌وه‌یه  نه‌فه‌ره‌كان داده‌به‌زنه‌وه! پاس هه‌یه له‌دونیادا بۆ حه‌وت  چركه لێخوڕین، زیاتر له پێنج تا ده‌خوله‌ك چاوه‌ڕه‌یی نه‌فه‌ر بكات تاوه‌كو ئاره‌قی شین و مۆر بكه‌نه‌وه، ته‌نها بۆئه‌وه‌ی حه‌وت چركه بجوڵێت، كه ده‌توانی به‌پێ به ده چركه بگه‌یته شوێنی مه‌به‌ست؟! ئه‌م خولانه‌وه‌یه‌ی پاسه‌كه به‌شی نیو هه‌ناسه هه‌ڵكێشان ناكات و ئه‌مه‌ش جێگه‌ی پێكه‌نینه و (خۆكردنه به كۆمیدیا) چونكه له‌وه‌ته‌ی من سه‌فه‌ر ده‌كه‌م ده ساڵ زیاتره هه‌مان چیرۆكه، له فڕۆكه‌كه‌وه بۆ ترانزێت به‌پێ ته‌نها ده تا دوانزه چركه كه‌مترت به‌پێ ڕۆیشتن پێویسته نییه  بۆئه‌وه‌ی بگه‌یته ترانزێتی ئه‌م عه‌نتیكه‌خانه‌یه و ئیدی نازانم حیكمه‌تی ئه‌مه چییه؟!\nچه‌ند جار بنیوومه خه‌ڵك هه‌بووه پێویستی به‌هه‌ناسه بووه له هیلاكی و ڕاوه‌ستان به‌پێوه و ویستوویه‌تی بچێته به‌رده‌م پاسه‌كه، كه‌چی له‌به‌رده‌م پاسه‌كه‌دا وه‌ك (ئه‌منی جاران) بۆی وه‌ستاون و بێ گوێپێدان به‌ته‌مه‌ن و ئه‌ته‌كێك و ڕێز له ئه‌ویتر نابه‌رپرسیارانه مامه‌ڵه‌یان كردووه و له‌خه‌ڵكیان خوڕیووه. ئیدی تاوه‌كو (پاسه سوڕاوه‌كه) وه‌ك پاسی نه‌فه‌راتی گه‌راجی عه‌هدی قه‌دیم پڕ نه‌بووبێت ئه‌وا خولانه‌وه‌ی ده‌ستیپێنه‌كردووه. به‌مه‌رجێك گه‌ر هه‌ر جاره‌ی بخولێته‌وه و پڕی نه‌كات وه‌ك قوتووی سه‌لمۆن، ئه‌وا قه‌ره‌باڵغی له‌به‌رده‌م كۆنترۆڵ دروست نابێت، بۆچی بیریان لێ نه‌كردۆته‌وه ئه‌وه‌ش چیرۆكی خۆته، چیرۆكی كۆمپانیای ئه‌و پاسه كه هه‌مووكه‌س ده‌یزانێ. ئیدی نازانم ئه‌مه‌یه شانازی شاری سلێمانییه به فڕۆكه‌خانه‌كه‌یه‌وه؟ ئه‌م پرسیاره بۆ خۆیان جێدێڵم.\nخۆ ئه‌گه‌ر بڵێن بۆ سه‌لامه‌تیه، ئه‌وا من به‌هۆی كاره‌كه‌م به‌رده‌وام له‌سه‌فه‌ردام، بۆ نمونه من چه‌نده‌ها جار له فڕۆكه‌خانه‌ی ئیبراهیم لنكۆلن له ئه‌مریكا یان ستاندستێدی له‌نده‌ن یان كۆلن یان فرۆكه‌خانه‌ی به‌رشه‌لۆنه یان پورتوگال (ئالگاف) له فڕۆكه دابه‌زیوم و هه‌موویان زیاتر له سی چركه زیاترمان پێ نه‌چووه به‌پێ  و تۆزێكیش باران لێی داوین و فرێش بووینه‌وه و چووینه ناو ترانزێته‌وه و زۆر ئاسایی بووه.\nبه‌دیوێكی تردا (كۆنسێپتی ئه‌م سندوقه)  و چاوه‌ڕێكردنه تاوه‌كو هه‌مووان تێكده‌ترنجێن، كۆنسێپتێكی ئیداری ئه‌قڵیه‌تی فاشیستانه‌ی به‌عسیه و بۆته نه‌ریت له ئێراقدا. یان له‌ناو پیكابی پۆلیس یان له‌ناو موسه‌له‌حه‌ی ته‌واری یان له‌ناو زیلی عه‌سكه‌ریدا وه‌ك به‌ندكراوێك، سه‌ربازێكی زه‌لیل، تاوانبارێك، بێگوێدانه باری ته‌ندروستی و ته‌مه‌ن و ڕه‌گه‌ز ده‌تخه‌نه ناو سندوقه‌كه‌وه و له ده‌ره‌وه خێسه‌ت لێده‌كه‌ن. ئیدی ئه‌م چاوه‌ڕوانیه زۆره تا پاس پڕ ده‌بێت بۆ خولانه‌وه‌ی چركه‌یی تا ده‌تگه‌یه‌نێته به‌رده‌م ترانزێت، هه‌ستێكت ده‌داتێ كه له كابینه‌ی چاوه‌ڕوانی ئه‌منیدایت و له‌بۆكسی پۆلیسدایت و بێگومان له‌سه‌ر هه‌مان كۆنسێپت دامه‌زراوه. ئه‌مه هه‌ستێكه وه‌ك ئه‌وه وه‌هایه كه به‌ندكرابیت و ده‌تگوێزنه‌وه بۆ مه‌خفه‌رێكی دیكه، ده‌نا بۆ چه‌ند چركه‌یه‌ك  مرۆڤی ئاسایی ناخرێته سندوقه‌وه، ته‌نها له‌بارێكدا نه‌بێت كه تاوانباره.\nئه‌مه‌ش ئه‌قڵیه‌تی فاشیه‌تمان بیردێنێته‌وه كه ده‌بێت بۆ ده‌چركه‌ش بێت چاوه‌ڕێی بكه‌یت و پێتده‌ڵێت؛ تۆ هاتوویته ناو جوگرافیای منه‌وه و ده‌بێت چاوه‌ڕێم بكه‌یت تامن دێم، لێره‌وه تۆ له‌ژێر كۆنترۆڵی مندایت…ئه‌م كۆنسێپته (كۆنسێپتی به‌عسه) و (شێوازی به‌عسه) له ئیداره‌دا گه‌ر بۆ كاری حه‌وت  چركه‌ش بێت، ئه‌وا به‌بێ هۆ له‌به‌رده‌م ده‌رگا و پاس و شوێنه‌كاندا ڕاگیرده‌كات و پاسه‌وانێكت بۆ داده‌نێت و ده‌تخاته بۆكسه‌وه!\nخۆ  باسی پاسێكی دیكه‌ی ناشرینی بچوك ناكه‌م كه له پاسه‌كانی پاكستان ده‌چێت و په‌نجه‌ره‌كانی به په‌رده‌ی قاوه‌یی ناشرین باڵاپۆشكراوه و گوایه ئه‌مه بۆ (ڤی ئای پی)ه گرنگه‌كانی كوردستانن و كه ئه‌مانه نه‌فه‌ری ئاسایین له‌فڕۆكه‌كه‌دا و له‌پڕ به (قوده‌ره‌تی قادر) ده‌بنه كه‌سی موهیم و ده‌كرێن به‌ودیوودا و واسته‌كه‌یان چه‌وره و ده‌یخوا!…له‌ڕۆمانی (كێ ساله‌ی كوشت؟) خاڵه بله‌ی جاو ده‌ڵێت؛ ئه‌وه‌ی له‌سلێمانیدا ڕووده‌دات له‌هیچ شارێكی دیكه‌ی دونیادا ڕوونادات…ئه‌مه‌ی له‌م فڕۆكه‌خانه‌یه‌دا ڕووده‌دات له هیچ فڕۆكه‌خانه‌ی دونیادا ڕوونادات!\nهۆڵی ته‌حقیق و واسته\nهه‌ر دوای ده چركه لێ خوڕین له‌ناو بۆكسه‌كه وه‌ك به‌ندكراوێك له بۆكسه‌كه داده‌به‌زیت و له‌گه‌ڵ كرانه‌وه‌ی ده‌رگای ترانزێت یان ده‌رگای ده‌زگای ئاسایشه‌كه، كۆمه‌ڵێك پۆلیس به‌ده‌موچاوێكی گرژه‌وه به‌ره‌وپیرت دێن. زۆرجار تێبینیمكردووه زۆر ناشرین ده‌چنه پێشی ژنه‌كان و به‌ناوی هه‌ڵسوكه‌وتی ئه‌منیه‌وه له‌به‌رده‌م و ته‌نیشتیان ڕاده‌وه‌ستن و چاویان ناتروكێنن، به‌تایبه‌ت ژنه بیانیه‌كان و ژنان به‌گشتی…ئه‌مه جگه له‌وه‌ی به‌رامبه‌رت خۆیان جیڕ ده‌كه‌نه‌وه و به‌شێوازێكی ناشرین و ناشارستیانه و بێ ئه‌ته‌كێت، بێئه‌وه‌ی بزانن ئه‌م خه‌ڵكه  له‌كوێوه هاتوون و هیلاكن، كێن، پله و پایه‌ی كۆمه‌لایه‌تی و ئه‌كادیمیان چییه، به‌مه‌ش ئه‌م پۆلیس و ئاسایشانه ده‌بنه ناشرینترین نوێنه‌ری حكومه‌ت و ده‌سه‌ڵات له‌شاری سله‌مانیدا. خۆ ئه‌وه لایان گرنگ نییه كه خه‌ڵك منداڵیان پێیه و له‌جیاتی ئه‌وه‌ی ڕێز ته‌مه‌نیان بگرن و ڕێز له ژن و منداڵ و پیر بگرن، ده‌كه‌ونه خێسه و مۆڕه‌ی پڕ ئیره‌ییه‌وه وه‌ك تاوانبار به‌بازنه‌یی ده‌ورت ده‌ده‌ن و زۆر به‌ناشرینی له خه‌ڵك ده‌خوڕن.\nترانزێت وه‌ك حه‌وشه‌ی پۆلیسخانه\nسه‌ره‌تا گووتمان؛ فرۆكه‌خانه‌ی سلێمانی وه‌ك حكومه‌ته‌كه‌مان ساوایه و هێشتا ئه‌قڵیه‌تی گه‌راجه‌كانی به‌عس له‌ئارادایه، به‌ڵام سه‌یر له‌وه‌دایه تاوه‌كو ئه‌مڕۆش ئه‌م عاده‌ته ناشرینه و (به‌گه‌راجكردنه ئه‌منییه) و هه‌ڵسوكه‌وته ناشرینانه‌یان ته‌رك نه‌كردووه. ئیدی وه‌ك ئه‌وه‌ی سه‌رنشینه‌كان له وڵاتی مافیا یان له به‌ندیخانه‌وه هاتبن، ئاوا وه‌ك ڕیزی به‌ندیخانه، ڕیزی به‌ندییه‌كان بۆ به‌رده‌م پۆلیسی كۆنترۆل ده‌ستپێده‌كات. له‌وه‌ش تراژیدیتر ئه‌وه‌یه دیسانه‌وه (ئه‌قڵیه‌تی بۆكسی مه‌خفه‌ر) ده‌ستپێده‌كاته‌وه و ده‌چیته ترانزێتێكی بچوكه‌وه كه لێره‌وه ته‌واو ڕووی ئه‌م شاره و فڕۆكه‌خانه‌كه‌ی ناشرین ده‌كرێت.\nماوه‌ی نێوان ده‌رگای گه‌وره‌ی ترانزێت و كۆنترۆڵ زۆر كورته و ته‌سكه دیسانه‌وه خه‌ڵك و پۆلیس و ئاسیش قه‌ره‌باڵغیه‌ك دروستده‌كه‌ن كه وه‌ك مارێكی حه‌وت سه‌ر كلكی ڕیزه‌كه په‌پك ده‌خواته‌وه و كۆی هۆڵه‌كه له هۆڵی فڕۆكه‌خانه ناچێت به‌ڵكو مرۆڤی تێدا ده‌ترنجێت و كۆنسێپتی بیناسازییه‌كه‌ی وه‌ك هۆڵی به‌ندیخانه‌ی ته‌حقیق وایه. هه‌ستده‌كه‌یت تۆ نه‌هاتوویت بۆ پاسپۆرت كۆنترۆڵ به‌ڵكو بۆ لای موحه‌قیقێك كه تاده‌گه‌یته لای ده‌بێت له‌ناو پاڵه‌په‌ستۆ و مۆڕه و قیژه‌ی منداڵ و هاتوچۆی ئاسایشدا ئاگات له‌خۆت بێت نه‌تبه‌ن بۆ ژووری لێدان. سه‌یر نییه كه چاویان ئه‌وه نابینێت و كۆی ئه‌م هه‌موو ساڵه بیریان له گه‌وره‌كردن و فراونكردنی نه‌كردۆته‌وه، چونكه پێده‌چێت چێژ له‌و تێكترنجانه ببینین كه جگه له‌سایكۆلۆژیه‌تی ئیره‌یی و ستراتیژی فاشیستانه‌ی بچوكردنه‌وه‌ی مرۆڤ نه‌بێت هیچیتری ناگه‌یه‌نێت.\nله‌سه‌روو هه‌موو ئه‌مانه‌وه  ئه‌وه‌ی سه‌رنجی منی ڕاكێشا جوڵه‌ی ئاسایش و پۆلیسه‌كانه له‌و ڕووبه‌ڕه بچوكه‌دا، هاتوچۆیه‌كی سه‌یر ده‌ستپێده‌كات، كه‌سه‌رنجی ڕاكێشاوم و ناشزانم ئه‌م هه‌موو هاتوچۆیه چییه. كه له هاتوچۆ و پیاسه‌ی بێزاری و بێكاری كارتی پێشمه‌رگایه‌تی ده‌چێت له به‌رده‌م مزگه‌وت و سه‌ربانی گونده‌كاندا له‌زستان و ئێوارانی هاویندا. جوڵه‌یه‌ك كه بێگومان هیچ پڕۆفیشناڵ نییه، من دوو ساڵ وانه‌ی سایكۆلۆژیام به یه‌كه‌مین وه‌جبه‌ی كولیه‌ی عه‌سكه‌ری قه‌ڵاچوالان گوتۆته‌وه (ده‌وره‌ی یه‌كه‌م – ملازم جوامێر) – له‌به‌شێك له موحازه‌ره‌كانمدا له زانستی سایكۆلۆژیای سه‌ربازی، گفتوگۆی ڕاوه‌ستان و فۆكۆسكردنی پرۆفیشناڵانه‌مان كردووه كه به‌شێكه له‌كاره‌كته‌ری ئه‌فسه‌ری ده‌وڵه‌ت. هێمنی و له‌سه‌رخۆیی و شێوازی گفتوگۆ له‌ناو سه‌ربازه‌گه‌كانیشدا ئسوڵی خۆی هه‌یه، چجای فڕۆكه‌خانه كه‌هه‌موو میلله‌تانه‌كی پێدا ده‌ڕوات، هه‌ر بۆیه سه‌رم ده‌سوڕمێت له‌م هه‌موو جوڵه‌یه به‌ڕاست و چه‌پدا له‌كاتێكدا سه‌رنشینه‌كان به‌هێمنی ڕاوه‌ستاون له‌سه‌ره‌دا.\nله‌وه‌ش سه‌یرتر جارجاره یه‌كێك دێت و له‌نێزیكه‌وه به خێسه‌یه‌كی بازاڕیانه‌وه له‌بنی پێته‌وه تاوه‌كو ته‌وقی سه‌رت لێت ده‌ڕوانێت و گه‌ر میزاجی باش نه‌بێت زۆر بێ ڕێز و بێ ئه‌ته‌كێت به خه‌ڵك ده‌ڵێن؛ جوان ڕاوه‌سته…چه‌نده‌ها جار ئه‌م دیمه‌نه دووباره‌یه‌م بینووه، ئه‌مه‌ش ئه‌وه‌ت پێده‌ڵێت؛ كه ئه‌م ستاڤه له‌ناو خۆیاندا چه‌ند گروپێكن و كه‌س ئه‌ویتر ناخوێنته‌وه و دیسپلینیان نییه، ده‌نا ئاوا بێ منه‌تانه له‌گه‌ڵ خه‌ڵكدا هه‌ڵسوكه‌وت ناكه‌ن و ئه‌م هاتوچۆیه هه‌مووی چاودێریكردنی یه‌كترییه. له‌وه‌ش عه‌نتیكه‌تر ئه‌وه‌یه له‌گه‌ڵ كورده‌كاندا مۆڕه و خێسه ده‌كه‌ن و ئه‌وه‌نده بێگانه په‌رستن له به‌رده‌م ئه‌وروپیه‌كاندا هه‌ر له‌خۆیانه‌وه ده‌بنه (شتێكی زه‌لیل) و له‌وه تێناگه‌م بۆچی؟!\nبۆ نموونه: ساڵێكیان له‌ڕیزدا وه‌ستابووین، كچێكی منداڵكاری هه‌رزه‌كار ئه‌ڵمانی دیار بوو له‌وانه بوو كه بێ سه‌روبه‌ره‌كان بوو، فێری نۆبه بڕین و (خۆش بێگانه‌په‌رستی كوردی) كرابوو هه‌ر بۆیه خێرا بێزاری له‌سه‌ره‌كه ده‌ربڕی و داوای لێكردم یارمه‌تی به‌م و بچێته پێشه‌وه و منیش گووتم؛ ڕێگه ناده‌م، خانم تۆ له‌من گه‌نجتری ده‌توانیت بوه‌ستیت و له‌ئه‌وروپا هه‌مووان له به‌رده‌م یاسادا له سه‌ره‌دا ده‌وه‌ستین و تۆش ده‌بێت بوه‌ستیت…كه‌چی تۆزێكی نه‌برد كاكی پۆلیسی مه‌تاری عه‌نتیكه‌خانه ده‌ستیگرت و پێشی خست. به‌جۆرێك گووتم؛ به‌ڕێزم ئه‌و خانمه بێگانه‌یه له ئه‌ڵمانیا ته‌مه‌نی نۆزه‌ده‌یه، گه‌ر مه‌سه‌له ئه‌وروپیه‌كانه ئه‌وا من بیست و دوو ساڵه له ئه‌ڵمانیام و زۆربه‌ی ئێمه‌ی ڕیزه‌كه ئه‌وروپین وه‌ك ئه‌و و هه‌مان پاسپۆرت و هه‌مان ماف و باستریش له منداڵێكی هه‌رزه‌ره‌كار!….مه‌جبور هێنایه دواوه و لێدا ڕۆیشت و ئه‌ویش ونبوو.\nنازانم ئه‌مانه له‌چ كونێكه‌وه دێن و خۆیانی پێداده‌كه‌ن كاری هه‌ڵه ده‌كه‌ن و له‌پڕ ونده‌بن؟! ئه‌م بێ سه‌روبه‌ره‌ییه و هاتوچۆ بێ ئامانجه كێ لێی به‌رپرسه؟ ئه‌و پرسیاره بۆ ئیداره‌ی فرۆكه‌خانه‌یه‌ك جێدێڵم كه وێنه‌ی (سه‌رۆك مام جه‌لال) به‌هه‌موو شوێنكه‌وه‌یه‌تی، به‌داخه‌وه وه‌ك ڕێزێك بۆ مام جه‌لال ده‌بوایه ئه‌م فڕۆكه‌خانه‌یه له هه‌موو ڕوویه‌كه‌وه له ئاستێكی ڕاقیدا بوایه.\nبا ئه‌م ڕووداوانه‌ش تێ بپه‌ڕێینن و باس له (واسته) بكه‌ین له‌م فڕۆكه‌خانه‌یه‌دا، كه دیارده‌یه‌كی زۆر ناشرینه و چه‌نده‌ها جار به به‌رچاوی سه‌رنیشه‌ره‌كانه‌وه ڕووده‌دات، بۆ نمونه: بیرمدێت ساڵێكیان یه‌كێك ئاوڕی له‌من دایه‌وه و گووتی؛ خۆزگه ئه‌م دیارده‌یه نه‌ده‌ما…پرۆفیسۆرێكی ئه‌ڵمانی بوو له‌بواری ڕۆژنامه‌نوسی و له‌گه‌ڵ هاوڵێكی به‌ڕێزیدا بوو كه كوردی ئه‌ڵمانیا بوو پێكه‌وه له‌میونشنه‌وه هاتبوون….ئیدی خوێنه‌ری به‌ڕێزم زۆر نابات دیسانه‌وه جوڵه ده‌ستپێده‌كات و له كونه‌كه‌وه پۆلیسی به‌رگ شین و ئاسایشی خۆنوێنه‌ری قات له‌به‌ری چینی ده‌موچاومۆن خۆیانی پێدا ده‌كه‌ن و ده‌ستی ئه‌م و ئه‌و ده‌گرن و به خاترانه ده‌یانبه‌نه به‌رده‌م كۆنترۆڵه‌كان و پاشان دیسانه‌وه له‌كونه‌كه‌وه ونده‌بن.\nجارێكیان خانمێكم له‌پێشه‌وه بوو كه ئینگلیزیه‌كی زۆر شكاو قسه‌ی ده‌كرد و هه‌ر زۆری نه‌برد بردیانه پێشه‌وه؛ كه‌هاوارم كرد بۆچی؟ گووتیان؛ ئاخر ستاڤی مه‌تاره؟ منیش گووتم؛ كه‌واته ده‌بێت ئه‌و له‌هه‌مووان زیاتر ڕێزی سه‌ره‌كه بگرێت…كه‌چی گووتیان؛ فه‌رموو ئوستاز تۆش ده‌توانیت بێیت! سوپاسمكردن بۆ لوتفیان و گووتم؛ من وه‌ك ئه‌وانه له‌سه‌ره‌دا ده‌وه‌ستم..بێگومان پێكه‌نینم به‌مجۆره هه‌ڕاجخانه‌یه ده‌هات و هیچم نه‌گووت. چی بڵێم، هه‌رچی بڵێم وه‌ك (گێچه‌ڵخانه)  تووشی گرفتێكت ده‌كه‌ن یان وه‌ك خۆیان زۆر بێ منه‌تی و چه‌ورانه ده‌ڵێن؛ كه‌رامه‌تت ده‌شكێنین… ئیدی ئاوا له‌م گه‌راجه‌دا له‌و كونه‌وه پۆلیس و ئاسایشی كوتله‌كان  دێن و ده‌چن و ئه‌م ئه‌و پێش ده‌خات و ئه‌م دیارده‌یه تاوه‌كو ئه‌مڕۆ له‌م گه‌راجه‌دا بوونی ماوه به‌داخه‌وه، بێگومان ئه‌مه له‌هاتن به‌ڵام له چوونیش چیرۆكی دیكه‌یه.\nئه‌مه شتێكی كۆمیدی بیرهێنامه‌وه، ئه‌ویش  ئه‌و كاته بوو كه ئه‌ندامێكی باڵای یه‌كێتی نیشتمانی پێمی گووت؛ ئوستاز مه‌تاره‌كه‌مان نمونه‌ییه،  ئه‌وانه په‌روه‌رده‌ی ئێمه‌ن….له‌به‌ر ڕێز له ته‌مه‌ن و شوێنی دانیشتنه‌كه نه‌مویست بڵێم؛ گه‌ر ئه‌مه په‌روه‌رده بێت، ئه‌ی ده‌بێت بێ ته‌ربیه‌ته‌كان چۆن بن! هه‌ر بۆیه بێده‌نگیم لێ كرد و زانیم ئه‌ویش سه‌ره‌ڕای پله‌ی باڵای هیچی به‌ده‌ست نییه، چونكه فڕۆكه‌خانه‌ی سلێمانی له‌ناو كوتله‌گه‌ری و نه‌خوێندنه‌وه‌ی یه‌كتریدا له‌ده‌ست ده‌رچووه… كۆی ئه‌م هه‌ڵسوكه‌وتانه و زۆریتر كه لای من و زۆربه‌ی خه‌ڵكان تۆماركراون و دێنه سه‌ر باس و ئه‌وه‌مان پێده‌ڵێت؛ كه ئه‌م فرۆكه‌خانه‌یه جیاوازی ناكات له‌نێوان فڕۆكه‌خانه و گه‌راجی نه‌هزه‌ی كۆن و دائیره‌ی حكومی پڕ واسته و واسته‌كاری.\nكۆنسێپتی ئه‌م نوسینه‌م  له‌وه‌دایه كه فاشیزم مانای ته‌نها بوونی دیكتاتۆر نییه، به‌ڵكو (ئه‌قڵیه‌تی كۆنترۆڵكردن و جیاكردنه‌وه و مۆرلێدانه له‌ناوچه‌وان) فاشیزم مامه‌ڵه‌ی مرۆڤه وه‌ك ئه‌وه‌ی نێچیرێكه و كه‌وتۆته به‌رده‌ست و لێره‌وه هه‌ڵده‌گرێت بۆ ئه‌وێ و ده‌كرێت له‌پڕ ونی بكه‌یت و دونیایه‌كی بشوێنیت. لێره‌وه ئه‌و كۆنسێپته‌ی ئه‌م فڕۆكه‌خانه‌ی له‌سه‌ر دامه‌زراوه، هه‌مان ئه‌قڵیه‌تی ئیداری به‌عسیه‌كانه به ورده‌كاریه‌كانیه‌وه و پێویسته كۆی ستاڤه‌كه له سه‌ره‌وه تا خواره‌وه بگۆڕدرێن و دووربخرێنه‌وه و بچنه‌وه پۆلی یه‌كه‌می سه‌ره‌تایی وانه‌گوتنه‌وه‌ی (ئیتیك و ئه‌خلاق ) و چۆنێتی مامه‌ڵه‌كردن له‌گه‌ڵ خه‌ڵكدا ….\nله‌به‌شی دووهه‌مدا زیاتر له‌سه‌ر ئه‌م فاشیزمه ده‌دوێین.


پارتی بڕیاری نوێ دەدات\n2022.02.13 - 15:53\nهۆشیار زێباری لەدوای دوورخستنەوەی لە کاندیدی پۆستی سەرۆک کۆماری عێراق ڕایگەیاند، بڕیارەکە بڕیارێکی سیاسییە و هێزی سیاسیی لە پشتەوەیە، دەشڵێت، سبەینێ پارتی کۆدەبێتەوە و لەوبارەیەوە بڕیار دەدات و هەموو ئەگەرێک کراوەیە.\nهۆشیار زێباری، کاندیدی پارتی بۆ پۆستی سەرۆک کۆمار کە لەلایەن دادگای فیدڕاڵییەوە ڕەتکرایەوە، لە کۆنفرانسێکی ڕۆژنامەوانیدا، ڕایگەیاند، "بڕیارەکەی دادگای فیدڕاڵی بڕیارێکی سیاسییە و توشی سەرسوڕمان بووم بەو بڕیارە."\nوتیشی، "بێگومانم کە هێزی سیاسی لە پشت بڕیارەکەی دادگای فیدڕاڵییەوەیە و سەرکردایەتی پارتی هەڵوێستی دەبێت لەوبارەیەوە و سبەینێ کۆدەبینەوە و لەوبارەیەوە بڕیار دەدەین، هەموو ئەگەرێک کراوەیە بۆ بڕیاردان."\nلەبارەی هەڵوێستی پارتی، باسی لەوەکرد، "تاوەکو ئێستا هیچ بڕیارێک لەلایەن پارتییەوە نەدراوە و من تاکە کاندیدی پارتیم و تاوەکو ئێستا هیچ کاندیدێکی دیکە نییە، من چەند بژاردەیەکی یاساییم لە بەردەستە بۆ تانەدان لە بڕیارەکە، دواتر بڕیار دەدەم."\nهەنگاوی هاوپەیمانیی پارتی و سەدر و سوننەکان دوای بڕیارەکەی دادگای فیدڕاڵی ئاشکرا کرا\n2022.03.01 - 15:55\nمەلا بەختیار: قورسە دۆخەكە لەقازانجی یەكێتی و پارتی بگۆڕدرێ\n2022.02.27 - 19:00\nبە بەشداریی پارتی کۆبوونەوەیەکی سێ قۆڵی لە بەغدا بەڕێوەدەچێت\n2022.02.27 - 17:14\nزێبارى: بڕیاری ئەمڕۆی دادگای فیدراڵی هاوسەنگترە\n2022.03.01 - 21:52\nدادگای فیدڕاڵی لەبارەى دووبارە کردنەوەی دەرگای خۆپاڵاوتن بڕیاری دا\n2022.03.01 - 14:02\nیەکەم هەنگاوی وەزارەتی نەوت دوای بڕیاری دادگای فیدڕاڵی لەبارەى نەوت و غازی هەرێم\n2022.02.28 - 20:45


بەڕێوەبەری بنكەی مافووری دەستكردی هەریر، زانیاری لەسەر دروستكردنی مافووری دەستكرد لە كارگەكەیان دەخاتەڕوو، دەشڵێت، خواستی هاووڵاتییان لەسەر بەرهەمەكەمان زیادی كردووە، بەڵام لەم ساڵانەی رابردوو قەیرانی دارایی ڕێگربووە لەسەر پێشوەچوونی كارەكانمان. پ\nگوڵچین غوڵام وەیسی: ١٦ ساڵە كاری چنینی سەبەتە دەكەم\nگولچین غولام وەیسی، خەڵکی بێساران و لەدایکبووی هەرسین، ئێستا لە شاری سنە نیشتەجێیە و دەڵێت، ماوەی شازدە ساڵە کاری چنینی سەبەتە دەکات. لەم بارەیەوە، گولچین غولام وەیسی ئاماژە بەوە دەکات: ''تاکوو ئێستا ١٥٠ کەسم فێری ئەم کارە کردووە کە زۆرینەیان ژن ب\nمافوور لە هەولێر (بەشی پێنجەم)\nجگە لەو ئامرازانەی کە باسمان کرد لە ئامێری تەونکردندا، چەند ئامرازێکی ترمان هەیە، لەوانە: قولاپ: لە دار گوێز یان لە شاخی بزن دروست دەکرێت، بۆ هێنان و بردنی داوەکانی نێوان (تان و پۆ) کە بە کاردێت، لەم دواییانە لە ئاسن دروست دەکرا. پیشک: لە شێوە\nخەنجەر، چەکە ڕەسەنەکەی کورد\nخەنجەر، بریتییە لە کەلوپەلێکی کۆنی جەنگیی دروستکراو لە ئاسن، کە پێشتر لە ناو کۆمەڵگای کوردەواری زۆر باو بووە. ئەم کەلوپەلە جەنگییە، لە ئاکامی تواندنەوەی ئاسن بۆ چەند جارێک و بوونی ئاسنەکە بە پۆڵا بە شێوازی چەقۆی چەماوە، یان لار دروست دەکرێت. دەسکی\nڕەنگە کیمیاوییەکان ڕەنگە کیمیاوییەکان لە سەرەتا و ناوەڕاستی سەدەی ١٩ لە بریتانیا و پاشان کە ئەلمانیا دروست دەکران. ئەم ڕەنگە کیمیاوییەکان لە کۆتایی ساڵانی پەنجاکان و سەرەتای شەستەکانی سەدەی بیست گەیشتوونەتە شارەکانی کوردستان، بەڵام هۆزە کوردییەکان\nمافوور لە هەولێر (بەشی چوار)\nڕەنگەکان و ڕەنگ کردن سەرەتا پێش ئەوەی باس لە ڕەنگەکان بکەین، کە بەکاردێت بۆ ڕەنگ کردنی کەرەستە خاوەکانی ڕستن و چنین، پێویستە بزانین کە ڕەنگ کردن چییە؟ ڕەنگ بە شێوەیەکی گشتی مادەیەکی ڕەنگاوڕەنگە کە کەرستە خاوەکە داتوانێت هەڵی بمژێت لە گیراوە ئاویی\nگوریس و چاکڵ\nگوریس، یان حەبل لە کۆندا لە مووی بزن بە شێوەی پەلک، یان کەزی دەچێنرا، بۆ بەستنەوەی ئاژەڵ، توندکردنی بار، دەرهێنانی ئاو لە بیر، یان بۆ پێچانەوەی کەلوپەل و زۆر شتی دیکە بەکاریان هێناوە. چاکڵ، دارێکی دوو پەلە، سەری گوریسی پێ دەبەسترێ، بۆ ڕاگرتنی بار\nمافوور لە هەولێر (بەشی سێ)\nخوری شتنەوە: ئەو خاوەن مەڕوماڵاتانەی کە بە مێگەل مەڕیان هەیە لە کۆتایی بەهاردا مەڕەکانیان دەبڕنەوە، جەو بڕ هەیە کە ئەم کارە ئەنجام دەدات، دوای بڕینی خورییەکە، پاکدەکرێتەوە لەو شتانەی کە هەڵیگرتووە لە گژوگیا و چەوری، بە یارمەتی شانەی گەورەی دار یا


ئەمریکا فریادڕەسە یان بازرگان؟\nدوای ڕوخانی بلۆکی ڕۆژهەڵات و هەڵوەشانەوەی سۆڤیەتی جاران، ئەمریکا بە تەواوی شوێن پێی خۆی وەک زلهێزی نمرە یەک قایم کردو لەهەردوو ڕەهەندی سیاسی و سەربازیەوە سەرکەوتن و پێشکەوتنی بەرچاوی بەخۆیەوە بینیوە .\nبەردەوام ئەمریکا ئەم سیاسەتە بەردەوامی پێ دەدات و لە چەن دەیەی رابردوودا، بە ئاشکرا ئەمریکیەکان جارێک وەک پاڵەوان و جارێک وەک فردیاڕەس لەگۆڕەپانی سیاسەتی نێودەوڵەتیدا ڕۆڵیان بینیوە و دەیبینن.\nلەدوای هەڵبژاردنی (دۆناڵد ترەمپ) بەسەرۆکی ویلایەتە یەکگرتووەکانی ئەمریکا ، سیاسەتی ئەم زلهێزە جۆرێک لە گۆڕانی بەسەردا هاتووە و وەک جاران ململانێ سیاسیەکان لەسەدا سەد بە کاری سیاسی یەکلایی نابنەوە، بەڵکو ئێستا زمانی بازرگانیش لە وتاری سیاسی ترامپ و ئیدارەکەیدا بەبەتێکی دیاری سیاسەتی ئەمریکیەکانە و نایشارنەوە کە ئەوان بە بێ لەبەرچاو گرتنی لۆژیکی قازانج و زیان ئامادە نین لە هیچ ململانێیەدا قوربانی بدەن.\nئەمەش بە ئاشکرا لە تویتێکی ترامپدا لە هەمبەر ئۆپەراسیۆنەکانی تورکیا بۆ سەر ڕۆژئاوا ڕاگەنرا و نەیشاردەوە، کە ئەوان بە پارە و چەک کوردیان بەکار هێناوە لە شەڕی دژی داعشدا و زیاتر وەک بابەتێکی بازرگانی لێدوانی لەبارەوە دا.\nئەم جۆرە لۆژیکە ئەگەر لە سیاسەتی پێشوی ویلایەتە یەکگرتووەکانی ئەمریکادا بەشاراوەیی هەبوبێت ، ئەوا لە ئێستادا بەئاشکرا دەوترێت و ئەمەش ئەو هاوکێشەیە پێچەوانە دەکاتەوە کە ئەمریکیەکان فریاد ڕەسی گەل نەتەوە بندەستەکانن و ڕزگاریان دەکەن لەدەست ستەمی دیکتاتۆرەکان، به‌ڵکو سیاسەتی ئێستای ویلایەتە یەکگرتووەکانی ئەمریکا بەرگریە لە ئامانجە باڵاکانی و ئابوریە بەهێزەکەی و هەر کەس پێی خۆشە دەتوانێ بێتە مەیدان و تەقەی مامەڵەی بێت.\nمن پێم وایە ئەم سیاسەتە نوێیەی ئەمریکا زیانی گەورە بە ئاسایشی نیشتیمانی ئەو وڵاتە دەگەیەنێت و نە ئەنجومەنی پیران و نە ئاسایشی نیشتیمانی ئەمریکاش بەم سیاسەتە ڕازی نین .\nئەوەی لە سەر زاری وتەبێژەکانی کۆشکی سپیەوە بەرگوێمان کەوت ئەو ڕاستیە دەسەلمێنن، کە ئەوان بە هیچ شێوەیەک بەم سیاسەتەی ترامپ ڕازی نین و نایانەوێ دۆستەکانیان بێ منەت بکەن، چونکە هاوکێشەکان تا ئێستا لەسەر ئاستی نێودەوڵەتی و ئەو دەستوەردانانەی ئەمریکا بە باشی شکاوەتەوە و نایانەوێت هاوکێشەکە گۆڕانی بەسەردا بێت.\nبەتایبەت ئێستا کە ئەمریکا لە لوتکەدایە و هەژموونی بەسەر تەواوی جیهاندا هەیە.\nهەندێ لە لێکۆلەران لەو باوەڕەدان کە ئەم بابەتە زیاتر پەیوەندی بە کەسێتی و ڕابردوی ترامپەوە هەیە کە ئەم پیاوە پێش ئەوەی ببێتە سەرۆکی ئەمریکا زیاتر لەناو کاری بزنس و بازرگانیدا بوە و ئێستاش ناتوانێ ئەو لایەنە فەرامۆش بکات.\nبۆیە ڕەنگە ئەم هەڵوێستانەی ترامپ لە داهاتودا زیانی گەورە لە هەژمونی ئەمریکیەکان بدات و پێگەو رۆڵی سیاسەتی ویلایەتە یەکگرتووەکانیش بخاتە بەردەم پرسیاری گەورە، چونگە لە تەواوی گۆڕانکاریەکانی ڕابردودا هەر لە ڕوخانی ڕژێمی بەعس و دواتر بەهاری عەرەبی و ئەو گۆڕانە سیاسیانەی ناوچەکە بەخۆیەوە بینی، لە کۆنەستی ئەم نەتەوانە دا ئەمریکا ڕزگارکەر و فریشتەی بەهانەوەجونی ئەو نەتەوانەی کە ستەم و زۆرداری پساندونی و چاوەڕوانی فریادرەسن.\nبه‌ڵام بەم لۆژیکە چیتر ئەمریکا ناتوانێ سۆزو هەستی ئەم نەتەوانە بۆ لای خۆی ڕابکێشێت و دواجار وەک نەیار و دوژمن دەیبینن، بێگومان ئەمەش دڵخوازی ئەمریکیەکان و سیاسەت ئەمریکا نیە کە رۆژهەڵاتی ناوەراست و جیهانیش.\nلە ڕابردودا هەندێ هێزی مەزهەبی لە نمونەی (حەسەن نەسرولا) لە لوبنان و (موقتەدا سەدر) لە عێراق په‌یامیان داوەتە ئەمریکا و هەڕەشەی ئەوەیان کردوە هەر ساتێ بیانەوێ دەتوانن شەقامی ناڕەزایی و نەفرەت کردن لە ئەمریکیەکان پڕکەن و ئامانجە ستراتیژیەکانی بخەنە مەترسی ، ئەمەش بۆ هەر ساتێک بابەتێکی سەر ئاوەڵایە و دەکرێت پەنای بۆ ببڕێت، بەتایبەت کاتێ ئەم هێزانە دڵنیا ببنەوە لەوەی کە ئەمریکا بازرگانی پێش بەرژەوەندی گەلان دەخات و لەهەر ساتێکدا گریمانەی فرۆشتن و مامەڵە پێوە کردنیان هەیە، ئەمەش لە عەقڵی رۆژهەلاتیەکاندا قەبوڵ کراو نیە و باجی خۆیی هەیە.\nبە کورتی ئەم سیاسەتە نوێیەی ترامپ و ئەو مامەڵە ئاشکرایە، ڕەنگە دواجار سیاسەتی ئەمریکیەکان لە ناوچەکەدا توشی قەرزێکی زەبەڵاحی سیاسی بکاتەوە کە نەتوانن جارێکی تر وەک فریشتە و فریادڕەس وێنەی ڕاستەقینەی خۆیان پیشانی کۆمەلگەی نێودەوڵەتی و گەلانی ژێردەستە و هەژار بدەن.


بەرپرسێکی یەکگرتووی ئیسلامی: ئەم جارە دۆخی عێراق لە هەموو جارەکانی تر خراپترە\nد. محەمەد ئەحمەد، بەرپرسی دەستەی باڵای چاودێری یەکگرتووی ئیسلامی کوردستان\nد. محەمەد ئەحمەد، بەرپرسی دەستەی باڵای چاودێری یەکگرتووی ئیسلامی کوردستان بە دەنگی ئەمەریکای ڕاگەیاند " ئەم جارە دۆخی عێراق لە هەموو جارەکانی تر خراپترە، چونکە ئەم جارە هەڵسوڕێنەری کاری سیاسی لە عێراقدا کە ماڵی شیعە بوو، خۆی تووشی دابەشبوون بووە، ئەمەش کاریگەری لەسەر ئایندەی عێراق دەبێت، بۆیە هەموو لایەنەکان فشار دەکەن تا ماڵی شیعە ڕێکبخەنەوە، چونکە کاریگەری لەسەر هەموو کایەکانی تری ناو عێراق دەبێت. "\n" دابەشبوونی کوردیش دەوڵەتانی دەوروبەر لەو ڕووەوە لێی دەترسن کە ببنە هۆی یارمەتیدانی زیاتری دابەشبوونی ماڵی شیعە"\nدەربارەی ناو ماڵی کوردیش ئەو سەرکردەیەی یەکگرتوو وتی" ناو ماڵی کورد ئەوەندە ئاسان نیـیە، هەرچەندە هەندێک جار هەوڵی یەکخستنی هەڵوێستەکان دراوە بە شێوەیەکی ڕواڵەتی، بەڵام خۆی هەر جۆرێک لە دابەشبوونی پێوە دیاربووە بە درێژایی مێژوو، بەڵام کورد ئەو کاریگەرییە زۆرەی لەسەر کایەکانی عێراق نیـیە، ئەمەش باسی عێراقە، دابەشبوونی کوردیش دەوڵەتانی دەوروبەر لەو ڕووەوە لێی دەترسن کە ببنە هۆی یارمەتیدانی زیاتری دابەشبوونی ماڵی شیعە، بۆیە ئێمە وا دەزانین کورد ئەگەر خاوەن یەک بەرنامە و ستراتیژ و کاندیدی پۆستی سەرۆک کۆمار نەبێت ئاڵۆزییەکان لە عێراقدا زیاتر دەبن و لێکەوتەکانیشی بۆ کوردستان دەبێت. "\nدەربارەی دابەشبوونی کوردیش، د. محەمەد زیاتر هۆشداری دا و وتی" عێراق بۆتە مەیدانی تەراتێنی وڵاتانی هەرێمی و نێودەوڵەتی، لەبەر ئەوە گوریس بچڕێنەکان توندن لەسەری بۆیە کاریگەری لێکەوتەکانی ناوخۆ دەرئەنجامی ئەو گوریسبچڕکێنانە دەگۆڕێت و ئاڵۆزییەکان زیاتر دەکات، هەر لایەنێک هەوڵ دەدات بە جۆرێک دابەش بوونەکان ئاڕاستە بکات کە لە بەرژەوەندی کێشمە کێشمەکەی خۆی بێت، ئەوە بە گشتی لە بەرژەوەندی عێراق نیـیە و سەقامگیری دروست ناکات. دابەشبوونی کورد سەقامگیری دروست ناکات و ئاڵۆزییەکان زیاتر دەبێت و زیانی بۆسەر هەرێمی کوردستان دەبێت لانی کەم لەسەر موچە و بوجەی هەرێم، خۆ ئەگەر شتەکانی تر لە ڕووی ئەمنی و سیاسی و ئابوریەوە لەبەرچاو نەگیرێن. "\nد. محەمەد ئەحمەد بە پێویستیشی زانی" کورد بە یەکگرتووی مامەڵە بکات لانی کەم بە (تەوافوق) مامەڵە بکات و نەبنە هۆی زیاتربوونی دابەشبوونەکان لەسەر ئاستی عێراق. "\n" ئێمە وەک یەکگرتوو هەر ئەو داوایەمان هەیە کە لە سەرکردایەتیەوە کردومانە، داواکارین پارتی و یەکێتی بە یەکڕیزی مامەڵە بکەن و یەک کاندیدی پۆستی سەرۆک کۆمارییان هەبێت. "\n"دەنگی پەرلەمانتارانی یەکگرتوو بۆ چ کاندیدێکی سەرۆک کۆمار دەبێت؟ "\nسەبارەت بەوەی دەنگی پەرلەمانتارانی یەکگرتوو بۆ چ کاندیدێکی پۆستی سەرۆک کۆمار دەبێت؟ کاندیدەکەی یەکێتی یان پارتی؟ لە وەڵامدا، د. محەمەد ئەحمەد وتی" وەک دەزانرێت دەنگدان بە شێوەیەکی نهێنیە، ئەوە مافی ئەندام پەرلەمانەکان خۆیانە، ئێمە داوا دەکەین لایەنەکان ڕێکبکەون، بەرژەوەندی گشتی هەرێم چی دەخوازێت بەو شێوەیە ڕێکبکەون، واتە ئەو حاڵەتە ناجێگیرییەی لە کوردستاندا هەیە پێویستی بە چارەسەرە، پێویستە بەرپرسانی هەرێم لە خەمیدا بن، ئەوەتا خەڵک بێزار بووە، ژیانی قورس بووە و گەنجان کۆچ دەکەن، بازاڕ گران بووە. "\nد. محەمەد ئەحمەد زیاتر لە بارەی ئەوەی حزبەکەی دەنگ بە کام کاندیدی سەرۆک کۆمارەوە دەدات؟ لەو ڕووەوە وتی" هێشتا نازانم بڕیاری حزب خۆی چی دەبێت، بێگومان دیراسەی دەکات، دواتر چی لە بەرژەوەندی هەرێم و عێراق بێت بەو شێوەیە مامەڵە دەکات، چونکە ڕاستە سەرۆک کۆمار پۆستێکی تەشریفیە، بەڵام بۆ عێراق و هەرێمی کوردستانیش گرنگە، بە تایبەت بۆ عێراق کە هەندێک لە جومگە سیاسیەکانی عێراق بەستراوە بەو پۆستەوە، وە بەشێکە لە دەسەڵاتی جێبەجێکردن بۆ بەگەڕخستنی پۆستەکان گرنگە، لەبەر ئەوە بەداخەوە ئەم دوو حزبە لە هەرێمی کوردستان بە هەستیاری و ڕۆحی دەستبادانی یەکتری پاشقول لەیەکترگرتن و بێ متمانەیی لەگەڵ یەکتر مامەڵە دەکەن. "\nوتووێژ لەگەڵ د. محەمەد ئەحمەد


بەرپرسێكی گۆڕان دەستی لە پۆستەكەی كێشایەوە – Standard Kurd\nلەلایەن ستاندار Posted on حوزه‌یران 22, 2020 5233 جار بینراوە 0 سەرنج\nبابەكر دڕەیی بەرێوەبەری گشتی رۆشنبیری سلێمانی و هەڵسوڕاوی بزوتنەوەی گۆڕان رایدەگەیەنێت دەستی لە پۆستەكەی كێشاوەتەوە.\nناوبراو بە سایتی زەمەن-ی نزیك لە گۆڕانی راگەیاندووە ماوەی یاسایی مانەوەی لە پۆستەكەی چوار ساڵ بوە و لە مانگی 5ی 2019 ماوەی یاسایی بەرێوەبەرە گشتیەكان كۆتایی هاتوە و ئێستا سالێك و 10 رۆژ بەسەر ئەو بەروارە تێپەریوە بۆیە دەستی لەكاركێشاوەتەوە.\nئەوەشی راگەیاندووە هیچ هۆكارێكی تر لە پشت دەستلەكاركێشانەوەكەم نیە.\nبڵاوکراوەی پێشووبەر لە هێرشەكەی توركیا حكومەتی هەرێم چی لەبارەی وردەكاری ئۆپەراسیۆنەكە زانیوە؟\nبڵاوکراوەی نوێترهەڵوێستی فەرمی یەكێتی لەسەر كەمكردنەوەی مووچە بەفەرمی رادەگەیەندرێت